Dhanduverikamah dhookuraa rahthakuge mauloomathu 19 gai\nދަނޑުވެރިކަމަށް ދޫކުރާ ރަށްތަކުގެ މައުލޫމާތު ދިނުން 19 ވަނަ ދުވަހު\nރާއްޖޭގައި އެންމެ ފުޅާކޮށް ދަނޑުވެރިކަން ކުރާ އއ. ތޮއްޑޫ: ދަނޑުވެރިކަމަށް ހަ ރަށެއް ދޫކުރަން ފިޝަރީޒް މިނިސްޓްރީން ވަނީ ހުޅުވާލާފައި -- ފޮޓޯ: އަވަސް\nދަނޑުވެރިކަން ތަރައްގީ ކުރަން ހުޅުވާލާ ހަ ރަށުގެ މައުލޫމާތު ދިނުން މި މަހުގެ 19 ވަނަ ދުވަހު ބާއްވަން ނިންމައިފި އެވެ.\nފިޝަރީޒް، މެރީން ރިސޯސަސް އެންޑް އެގްރިކަލްޗަރު މިނިސްޓްރީން ބުނި ގޮތުގައި ދަނޑުވެރިކަމާ ގުޅުން ހުރި މަސައްކަތްތައް ކުރުމަށް ކުއްޔަށް ދިނުމަށްޓަކައި ހުޅުވާލި ހަ ރަށުގެ ބީލަން ކަރުދާހާ ބެހޭ ގޮތުން މައުލޫމާތު ދިނުމަށް ބާއްވާ ޕްރީބިޑް މީޓިން ކުރިން ބާއްވަން ނިންމީ މިމަހުގެ 17 ވަނަ ދުވަހު ނަމަވެސް މިހާރު މި ބައްދަލުވުން އޮންނާނީ މި މަހުގެ 19 ވަނަ ދުވަހު އެވެ.\nއެ މިނިސްޓްރީން ބުނި ގޮތުގައި މި ރަށްތަކުގެ މައުލޫމާތު ދިނުމަށް ޕްރީބިޑް މީޓިން ބާއްވަން ނިންމާފައި ވަނީ ޒޫމް މެދުވެރިކޮށެވެ. އަދި މި ފޯރަމްގައި ރަޖިސްޓްރީ ވާން ބޭނުންވާ ފަރާތް ތަކުން އީ-މެއިލް މެދުވެރިކޮށް ރަޖިސްޓްރީ ކުރެވޭނެ އެވެ.\nސަރުކާރުގެ ސްޓްރެޓެޖިކް އެކްޝަން ޕްލޭންގައި ކަނޑައަޅާފައިވާ ދަނޑުވެރިކަމުގެ ސިޔާސަތުތައް ތަންފީޒު ކުރުމުގެ ގޮތުން، ފުރަތަމަ ބުރުގައި ހަ ރަށެއް ދޫކުރަން ސަރުކާރުން ނިންމާފައިވެ އެވެ. މި ރަށްތައް ދެނީ 21 އަހަރަށެވެ.\nދަނޑުވެރިކަމަށް ދޫކުރަން އިއުލާނު ކުރި ރަށްތަކަކީ ހއ. މަޑުލާއި ށ. ކަކާއެރިއަދޫ އާއި އެ އަތޮޅު ނެޔޮ އާއި ނ. ތޮޅެންދޫ އާއި ބ. މާއްޑޫ އާއި ގދ. އޮއިނގިއްލާ އެވެ. -- މީގެ ތެރެއިން ތޮޅެންދޫއަކީ ކުރިން ނ. އަތޮޅުގައި ކުޑަ އާބާދީއެއް އޮތް ރަށެކެވެ. އެރަށު މީހުން ބަދަލު ކުރީ ކެނދިކުޅުދޫއަށެވެ.\nމި ރަށްތައް ދޫކުރުމުގެ މަގުސަދެއްގެ ގޮތުގައި ސަރުކާރުން ބުނެފައިވަނީ ރާއްޖޭގައި ކާބޯތަކެތި އުފެއްދޭ މިންވަރު އިތުރު ކުރުމާއި އެތެރެ ކުރަންޖެހޭ ކާބޯތަކެތީގެ މިންވަރު މަދުކޮށް ކާނާގެ ޔަގީންކަން ކަށަވަރު ކުރުމެވެ. އަދި ޕޯލްޓްރީ އާއި ބަކަރި ގެންގުޅުމާއި ރާއްޖެ އަށް ބޭނުންވާ އެކި ބާވަތްތަކުގެ ގަސްގަހާ ގެހި އުފައްދައި އާމްދަނީ ހޯދޭނެ ފުރުސަތުތައް އިތުރު ކުރުމެވެ. މި ރަށްތަކުގެ ކުއްޔަކީ އަހަރަކަށް އަކަފޫޓަކަށް 10 ލާރި އެވެ. މި ރަށްތައް ނަގާ ފަރާތްތަކުން ބިމުގެ ސަރަހައްދުން ގިނަ ވެގެން 30 ޕަސެންޓުގައި މިނިސްޓްރީން ކަނޑައަޅާ ކާނާގެ ބާވަތްތައް ހައްދަން ޖެހެ އެވެ.\nސަރުކާރުތަކުން އެކި ޒަމާންތަކުގައި ދަނޑުވެރިކަމަށް ރަށްތައް ދޫކޮށްފައިވެ އެވެ. ނަމަވެސް މިހާތަނަށް ދަނޑުވެރިން އެކަށީގެންވާ ފެންވަރެއްގައި ކުރަނީ ދެ ތިން ރަށުގަ އެވެ.\nފިޝަރީޒް އެންޑް އެގްރިކަލްޗާ މިނިސްޓްރީ އިގްތިސޯދު ދަނޑުވެރިކަން + ޒަހާ ވަހީދު ކޮވިޑް-19


SunOnline: Veythuve dhiya4aharu FIFA othy nidhaafa: Platini\nވޭތުވެ ދިޔަ ހަތަރު އަހަރު ފީފާ އޮތީ ނިދާފަ: ޕުލެޓްނީ\nމުއާވިޔަތު އަންވަރު 23 Dec 2015, 11:57\nޔުއެފާގެ ރައިސް ޕްލެޓްނީ: އޭނާ ވަނީ ފުޓްބޯޅައިގެ ހުރިހާ ހަރަކާތްތަކަކުން އަށް އަހަރަށް ސަސްޕެންޑް ކޮށްފައި --- ފޮޓޯ:އޭޕީ\nފުޓުބޯޅައިގެ ހުރުހާ ހަރަކާތަކުން އަށް އަހަރަށް ސަސްޕެންޑް ކޮށްފައިވާ ޔުއެފާގެ ރައީސް މިޝައިލް ޕިލެޓްނީ އެއިދާރާގެ އެތިކްސް ކޮމެޓީއަށް ވަރަށް ބޮޑަށް ފާޑު ވިދާޅުވެއްޖެއެވެ.\nމީގެ ހަތަރު އަހަރުކުރިން ފީފާގެ ބަޖެޓުން 2011 ވަނަ އަހަރު ޕްލެޓިނީ އަށް ފީފާގެ ރައީސް ސެޕް ބްލެޓާ ދެ މިލިއަން ޑޮލަރު ދޫކޮށްފައި ވަނީ ފީފާ އަށް ގެއްލުން ވެދާނެ ފަދަ ގޮތަކަށް އެ ކޮމެޓީއިން ނިއްމާ އެ ދެ ބޭފުޅުން އަށް އަހަރަށް ސަސްޕެންޑް ކުރުމުން ޕުލެޓްނީ ވިދާޅުވީ ވޭތުވެދިޔަ ހަތަރު އަހަރު އެ ކޮމެޓީ އޮތީ ނިދައިފައި ކަމަށެވެ.\n"އެތިކްސް ކޮމެޓީން 2011 އިން 2015 ކީއްކުރީ؟ އަހަރެންނަށް އެ ބުނާ ފައިސާއެއް ދިން ކަން އެނގުނީ މިއަހަރު. ކުއްލިއަކަށް މިއަދު އެމީހުންނަށް އެ ހޭވެރިވީ އަހަރެން ފީފާގެ ރައީސްގެ މަގާމަށް ވާދަކުރާ ކަން އިއުލާން ކުރުމުން،" އޭއެފްޕީ އަށް ދިން އިންޓަވިއު އެއްގައި ޕްލެޓްނީ ވިދާޅުވިއެވެ.\nއެތިކްސް ކޮމެޓީއިން ބުނި ގޮތުގައި ފީފާގެ ބަޖެޓުން ބްލެޓާ ދިން އެ ފައިސާއަކީ އޭގެ 11 އަހަރު ކުރިން ޕްލެޓިނީ ކޮށްފައިވާ މަސައްކަތަކަށް ދޭން ޖެހޭ ފައިސާއެކެވެ. ޕްލެޓިނީ އަކީ 1999-2002 އަށް ބްލެޓާގެ ޓެކްނިކަލް އެޑްވައިޒަރެވެ.\nފީފާގެ ކޮރަޕްޝަނުގެ މައްސަލަތަށް ބޮޑުވެ 1998 ވަނަ އަހަރުން ފެށިގެން ފީފާގެ ރައީސްކަން ކުރަމުން އަންނަ ބްލެޓާ އެ މަގާމު އަންނަ ފެބްރުއަރީ މަހު ދޫކޮށްލާނެކަން އިއުލާން ކޮށްފައިވާ އިރު ޕްލެޓިނީ ވަނީ އަންނަ އަހަރު އޮންނަ ފީފާގެ އިންތިހާބުގައި ވާދަ ކުރާނެ ކަން އިއުލާނު ކޮށްފަ އެވެ.\nނަމަވެސް މީގެ ކުރިން އޭނާ 90 ދުވަހަށް ފީފާގެ ހަރަކާތްތަކުން ސަސްޕެންޑް ކޮށްފައިވާތީ އެ އިދާރާއިން ވަނީ ޕްލެޓްނީ ހުށަހެޅި ކެޑިޑެންސީ ބަލައި ނުގަނެފައެވެ. އެހެން ކަމުން ފީފާގެ ރައީސްގެ މަގަމަށް ވާދަކުރުމަށް މަސަތްކަތް ކުރަމުން އަންނަ ޕްލެޓްނީ އަށް އިތުރު ގޮންޖެހުންތަކަކާ ކުރިމަތިލާން ޖެހިފައިވާއިރު އޭނާގެ ސަސްޕެންޝަން އެޕީލް ކުރުމަށް ކޯޓް އޮފް އާބެޓްރޭޝަން ފޯ ސްޕޯޓްސް އަށް ވަނީ މިހާރު ހުށަހަޅާފައެވެ.\n"އަހަރެން މިކަމާ ކުރިމަތިލާނަށް އަދި ނަގަން ޖެހޭ ކޮންމެ ޒިންމާއެއް ވެސް ނަގަން ތައްޔާރަށް މި އޮތީ. ކޮންމެ ގޮތެއް ވީނަމަވެސް އަހަރެންގެ އަނބުރާއި އިތްޒަތް މިވަނީ ނަގާލާފައި. އަނގަމަތީ އެ ދަނީ ޓޭޕް ގަނޑެއް އެޅުމަށް މަސަތްކަތް ކުރަމުން. ބްލެޓާއަށް ހަދަމުންދާ ގޮތް އަހަރެންނާއި ދޭތެރޭގައި ވެސް އެ ހަދަނީ،" ޕްލެޓްނީ ވިދާޅުވިއެވެ.\nޔުއެފާގެ ރައީސް ކަން 2007 ވަނަ އަހަރުން ފެށިގެން ކުރަމުން އަންނަ ޕްލެޓްނީގެ ސަސްޕެންޝަނާއި ގުޅޭގޮތުން އެ އިދާރާއިން ބުނީ އެ ފިޔަވަޅާއި ގުޅިގެން ވަރަށް ބޮޑަށް މާޔޫސް ވެފައިވާ ކަމަށެވެ.


Javaabu dhaaree vaan PG Bishaam ah notice fonuvanee - One Online\nޕީޖީ އައިޝަތު ބިޝާމް އާއި އެ އޮފީހުގެ ބައެއް އިސް ބޭފުޅުން --- ފޮޓޯ: މަޖިލިސް އިދާރާ\nޖަވާބުދާރީވާން ޕީޖީ ބިޝާމަށް ނޯޓިސް ފޮނުވަނީ\nޕްރޮސެކިއުޓަ ޖެނެރަލް އައިޝަތު ބިޝާމްގެ މައްޗަށް ހުށަހަޅާފައިވާ އިތުބާރު ނެތް ކަމުގެ މައްސަލާގައި ޖަވާބު ދާރީވާން ފުރުސަތު ދިނުމަށް ޖުޑިޝަރީ ކޮމިޓީއިން ފާސްކޮށްފިއެވެ.\nޕީޖީ ބިޝާމް މަގާމުން ވަކިކުރުމަށް ޖުޑިޝަރީ ކޮމިޓީއަށް ހުށަހެޅުމުން އެކޮމިޓީން ވަނީ ކޮމިޓީއަށް ހާޒިރުވެވަޑައިގެން ޖަވާބުދާރީވުމަށް 14 ދުވަހުގެ ނޯޓިހެއް ފޮނުވަން ފާސްކޮށްފައެވެ. އެ ހުށައެޅުމައް އެއް މެންބަރު ފިޔަވާ ހުރިހާ މެންބަރު ވެސް ވޯޓު ދެއްވިއެވެ. ވޯޓު ނުދެއްވަނީ ގުރައިދޫ ދާއިރާގެ މެމްބަރު އިބްރާހިމް ރިޒާ އެކަންޏެއެވެ.\nކޮމިޓީގެ ނައިބު މުގައްރިރު ފޮނަދޫ ދާއިރާގެ މެމްބަރު މޫސާ ސިރާޖު ވިދާޅުވީ ޕީޖީ ބިޝާމްގެ އިތުބާރު ގެއްލިފައިވާ ކަމަށާއި ޖުޑިޝަރީ ކޮމިޓީއަށް ހާޒިރުވި ދުވަހު ވެސް އެ ކޮމިޓީއަށް ޕީޖީ ދެއްވާފައިވަނީ ދޮގު މައުލޫމާތު ކަމަށެވެ.\nމަޖިލީހުގެ ގަވާއިދު ބުނާގޮތުން މީހެއްގެ އިތުބާރު ނެތް ކަމުގެ މައްސަލާގައި ޖަވާބުދާރީވާން 14 ދުވަހުގެ ނޯޓިހެއް ދޭން ޖެހޭނެއެވެ. ޕީޖީގެ މަގާމުން ބިޝާމް ވަކިކުރެވޭނީ ސާދަ ދުވަހުގެ މުއްދަތަށް ފަހުގައެވެ.\nޕްރޮސެކިއުޓާ ޖެނެރަލް އައިޝަތު ބިޝާމުގެ އިތުބާރު ނެތްކަމުގެ މައްސަލަ 18 ވަނަ ރައްޔިތުންގެ މަޖިލީހަށް ވެސް ދެ ފަހަރެއްގެ މަތިން ހުށަހެޅިއެވެ. ނަމަވެސް ދެފަހަރު ވެސް އެ މައްސަލަ ހުށަހެޅުއްވި، އޭރުގެ ތިނަދޫ ދެކުނު ދާއިރާގެ މެންބަރު އަބްދުﷲ އަހުމަދު ވަނީ މައްސަލަ އަނބުރާ ގެންދަވައިފައެވެ.\nގުޅޭ ޓެގު ޕީޖީ އައިޝަތު ބިޝާމް ރައްޔިތުންގެ މަޖިލީހުގެ ޖުޑީޝަރީ ކޮމެޓީ ރައްޔިތުންގެ މަޖިލިސް


އިންމޭޓްސް ކްރިއޭޓިވިޓީ އެގްޒިބިޝަން އަށް ބޮޑު ތަރުޙީބެއް ލިބެމުންދޭ\nލިޔުނީ: އާމިނަތު ޔުސްރީން އަޙްމަދު - 17 އޭޕްރިލް 2015\nޤައިދީންގެ މަސައްކަތުގެ ހުނަރު ދައްކާލުމަށް ބާއްވަމުންއަންނަ އިންމޭޓްސްކްރިއޭޓިވިޓީ އެގްޒިބިޝަން އަށް ބޮޑު ތަރުޙީބެއް ލިބެމުން އަންނަކަމަށް މި އެގްޒިބިޝަންގެ އިންތިޒާމް ކޮމެޓީގެ ފަރާތުން އިތުރަށް…\nލިޔުނީ: އާމިނަތު ޔުސްރީން އަޙްމަދު - 16 އޭޕްރިލް 2015\nމޯލްޑިވްސް ކަރެކްޝަނަލް ސަރވިސް އިން ލަކީ ޑްރޯ އާއިއެކު “އިންމޭޓްސް ކްރިއޭޓިވިޓީ އެގްޒިބިޝަން 2015″ ނޭޝަނަލް އާރޓް ގެލެރީގައި މިއަދު ހުޅުވައިފިއެވެ. އިތުރަށް…\nޖަލު އޮފިސަރުން ކުރާ މަސައްކަތަކީ ޤައުމުގެ ސަލާމަތާއި ރައްކާތެރިކަމަށްޓަކައި ވަރަށް މުހިންމު މަސައްކަތެއް – ހޯމް މިނިސްޓަރ\nލިޔުނީ: އާމިނަތު ޔުސްރީން އަޙްމަދު - 05 އޭޕްރިލް 2015\nޖަލު އޮފިސަރުން މަގުމަތި ބެލެހެއްޓުމުގައި ޔުނީފޯރމްގައި ހަރަކާތްތެރިވާތަން ނުފެނުނު ކަމުގައި ވިޔަސް ބެކްރައުންޑްގައި ތިބެގެން މިކުރާ މަސައްކަތްތަކަކީ ޤައުމުގެ ސަލާމަތާއި ރައްކާތެރިކަމަށްޓަކައި އިތުރަށް…\nއައްސޭރި ޕްރިޒަން ކަޕް: އެން.އެކްސް ބަލިކޮށް ޗެމްޕިއަންކަން އެފް.ސީ ތުނޑު ހޯދައިފި\nލިޔުނީ: އާމިނަތު ޔުސްރީން އަޙްމަދު - 04 އޭޕްރިލް 2015\nއައްސޭރި ޖަލުން އިންތިޒާމްކޮށް ހުޅުމާލެ ޑިޓެންޝަން ސެންޓަރ އާއި ގުޅިގެން ކުރިއަށްގެންދިޔަ ފުޓްބޯޅަ މުބާރާތުގެ ފައިނަލްގައި އެން.އެކްސް އާއި ވާދަކޮށް ޕެނަލްޓީ ޖަހައިގެން މޮޅުވެ މުބާރާތުގެ އިތުރަށް…\nމޯލްޑިވްސް ކަރެކްޝަނަލް ސަރވިސްގައި އަލަށް ތަޢާރަފް ކުރެވުނު ޓެކްޓިކަލް ޔުނީފޯރމް ބޭނުންކުރަން ފަށައިފި\nލިޔުނީ: އާމިނަތު ޔުސްރީން އަޙްމަދު - 01 އޭޕްރިލް 2015\nމޯލްޑިވްސް ކަރެކްޝަނަލް ސަރވިސްގައި އަލަށް ތަޢާރަފްކުރެވުނު ޓެކްޓިކަލް ޔުނީފޯރމް މިއަދު ބޭނުންކުރަން ފަށައިފިއެވެ. މި ޔުނީފޯރމަކީ މިހާރު މި ސަރވިސް ގައި ބޭނުންކުރާ ވޯކިންގ ޔުނީފޯމާ ޚިލާފަށް އިތުރަށް…\n« ފަހުގެ ލިޔުން 1 … 46 47 48 … 54 ކުރީގެ ލިޔުން »


Yameen minivankuran govaalai Jabir ge garaareh | Mihaaru\nރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު. ކުރީގެ ރައީސް ޔާމީން މިނިވަންކުރަން ގޮވާލާ ގަރާރެއް ޖާބިރު ވަނީ މަޖިލީހަށް ހުށަހަޅުއްވާފައި. ފައިލް ފޮޓޯ\n23 މެއި 2020 - 11:09 69 comments\nޔާމީންގެ ވެރިކަމުގައި ވިޔަފާރި އަށް ބޮޑެތި ގެއްލުންތައް ދިން ކަަމަށް ކުރިން ތުހުމަތު ކުރެއްވި ޖާބިރުގެ ގަރާރުގައި ވިދާޅުވެފައި ވަނީ އޭނާގެ ބޭނުމަކީ ސިޔާސީ ވާދަވެރިކަން ނެތިކޮށް، ގައުމީ ރޫޙެއްގައި ރައްޔިތުން ސަލާމަތް ކުރުން ކަމަށެވެ.\nޖާބިރު ވިދާޅުވީ، ކޮވިޑް-19 މުޅި ދުނިޔެއަށް ފެތުރި އެ ބަލި ރާއްޖެ އަށް ވެސް އައިސްފައިވާއިރު، އޭގެ ސަބަބުން ޓޫރިޒަމް ހުއްޓި، އިގްތިސާދު ހީނަރުވެ، ރައްޔިތުން ބިކަހާލުގައި ޖެހުމުގެ ފުރުސަތު ބޮޑުވެފައިވާ ކަމަށެވެ. އެހެންވެ، މިވަގުތު ޔާމީން މިނިވަންކޮށް، އެ މަނިކުފާނުގެ އެހީ ސަރުކާރުން ހޯދަންޖެހޭ ކަމަށް ވެސްް އެ ގަރާރުގައި ޖާބިރު ވިދާޅުވެފައި ވެ އެވެ.\n"...އެ މަނިކުފާނާއި ރައީސް އިބްރާހީމް މުޙައްމަދު ސޯލިހު ބައްދަލުކުރައްވާ، ރައީސް ޔާމީންގެ ފަރާތްޕުޅުން މިވަގުތު ހޯއްދެވެން އޮތް އެހީތެރިކަމެއް ހޯއްދެވުމަށްޓަކައި މަޝްވަރާ ކުރުމަކީ މިވަގުތު ދިވެހި ރައްޔިތުންގެ ހައްގުގައި ކޮންމެހެން ކުރަން ޖެހިފައިވާ ކަމެއް ކަމުގައި އަޅުގަނޑު ދެކޭތީ.." ކުރިން ޔާމީންގެ އެންމެ ގާތްބޭފުޅުންގެ ތެރޭގައި ހިމެނިވަޑައިގެންނެވި ޖާބިރުގެ ގަރާރުގައި ވެ އެވެ.\nޔާމީންގެ ފަރާތްޕުޅުން ހޯދޭނެ އެހީތެރިކަމެއްގެ ގޮތުގައި ޖާބިރު ވިދާޅުވެފައި ވަނީ ޗައިނާ އާއި ސައުދީ އަރަބިއްޔާ ފަދަ ގައުމުތަކުން އެހީތެރިކަން ހޯދުމެވެ. ޔާމީން މެދުވެރިކޮށްގެން އެ ދެ ގައުމުން އެހީ ހޯދޭނެ ކަން ޔަގީންވާ ކަމަށް ޖާބިރު ވިދާޅުވި އެވެ.\nއެމްއެމްޕީއާރްސީގެ ހިޔާނާތާ ގުޅިގެން ޔާމީން އެކަނި ޖަލަށް ލާފައި ވާތީ ކުރީގެ ރައީސް، ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ވަނީ ކަންބޮޑުވުން ފާޅުކުރައްވައިފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ދިވެހި ސަރުކާރު ރައްޔިތުންގެ މަޖިލިސް ޑީއާރުޕީ މެމްބަރު އަބްދުﷲ ޖާބިރު (ކާށިދޫ) ރައީސް އިބްރާހިމް މުހައްމަދު ސޯލިހް މަނީ ލޯންޑްރިން ރައީސް އަބްދުﷲ ޔާމީން އެމްއެމްޕީއާރްސީގެ ކޮރަޕްޝަން


ރިޔާސީ އިންތިހާބު 2018 – Haftha\nTag: ރިޔާސީ އިންތިހާބު 2018\n“އިންސާފުވެރި ޖަޒީރާރާއްޖެއަކަށް” ގެ ނަމުގައި އިދިކޮޅު ކޯލިޝަނުން ބާއްވާ އެ ހިނގާލުން ފަށަން ހަމަޖެހިފައިވަނީ، މިއަދު ހަވީރު 4:00 ގައި ރަސްފަންނުންނެވެ. މާލޭގެ ބޮޑެތި މަގުތަކުގައި ކުރިއަށް ގެންދާނެ އެ “ޖަޒީރާ ރާއްޖެ ޕެރޭޑް” ނިންމާލަން ހަމަޖެހިފައިވަނީ ކޮންތަނަކަށް ކަމެއް އަދި ނޭނގެއެވެ.\n“ދެން ވެސް ރާއްޖޭގައި އުފެދިގެން އަންނާނީ ދިވެހިން ރައްޔިތުންގެ ސަރުކާރެއް. ދިވެހި ދީން ސަރުކާރެއް. އިބްރާހިމް މުހައްމަދު ސޯލިހުގެ ސަރުކާރެއް. ދިވެހިންގެ އުއްމީދާއި ދިވެހިންގެ ހިޔާލާ ދިވެހިންގެ ފިކުރާއި ދިވެހިންގެ ވިންދާ ދިވެހިންގެ ބޭނުންތަކަށް ހިންގާ ސަރުކާރެއް. ނުކުންނަވާ!،” ބޮޑު ހިނގާލުމަށް ދައުވަތު ދެއްވަމުން ރައީސް ނަޝީދު ވިދާޅުވެފައިވެއެވެ.\nއިދިކޮޅު ކޯލިޝަންގެ ކެމްޕެއިން ހަރަކާތްތައް ނިންމާލުމަށް މާލޭގައި ބޮޑު ހިނގާލުމެއް މިއަދު ބާއްވާއިރު، އިންތިހާބާ ގުޅިގެން ރައްޔިތުންގެ ހާލު ބައްލަވާ ހިޔާލު ހޯއްދެވުމަށް އައްޑޫން ޖުލައި 13 ވަނަ ދުވަހު އިބޫ އަދި ރަނިންމޭޓް ފައިސަލް ފެއްޓެވި “ޖަޒީރާ ދަތުރު” މިދިޔަ ހުކުރު ދުވަހު އައްޑޫން ވަނީ ނިންމާލައިފައެވެ.\nAuthor މުޙައްމަދު އިބްރާހިމްPosted on September 22, 2018 September 22, 2018 Categories ޚަބަރުTags ރިޔާސީ ކެމްޕެއިން, ރިޔާސީ އިންތިހާބު 2018, އިދިކޮޅު ކޯލިޝަން, އިދިކޮޅު އިއްތިހާދު, އިލެކްޝަން ކޮމިޝަން, ސިޔާސީLeaveacomment on ކެމްޕެއިން ނިންމާލުމަށް އިދިކޮޅު ކޯލިޝަނުން މާލޭގައި ބޮޑު ހިނގާލުމަކަށް!\nސަލަފުން ރައީސް ޔާމީނަށް ތާއީދުކުރަން ނިންމައިފި\nރާއްޖޭގެ އެންމެ ހަރަކާތްތެރި ދީނީ ޖަމިއްޔާ، ޖަމްޢިއްޔަތުއްސަލަފުން މިއަހަރުގެ ރިޔާސީ އިންތިހާބުގައި އިތުރު ދައުރަކަށް ކުރިމަތިލައްވައިގެން ހުންނެވި ރައީސް އަބްދުﷲ ޔާމީން އަބްދުލްގައްޔޫމަށް ތާއީދު ކުރަން ނިންމައިފިއެވެ.\nސަލަފުން ރޭ ދަންވަރު ނެރުނު ބަޔާނެއްގައި ބުނެފައިވަނީ، ރައީސް ޔާމީނަށް އެ ޖަމްއިއްޔާއިން ތާއީދު ކުރަން ނިންމިކަން ހާމަކުރަންޖެހުނީ، މި އަހަރުގެ ރިޔާސީ އިންތިހާބުގައި ސަލަފުން ތިބި ގޮތާމެދު ރައްޔިތުންގެ ތެރެއިން ގިނަ ބަޔަކުން ސުވާލުކުރަމުންދާތީ އާއި ސަލަފުން އިހުތިޔާރުކޮށްފައި ގޮތާމެދު ޝައްކުތަކެއް އުފައްދަމުން ދިޔުމުގެ ސަބަބުން އެކަން ސާފްކޮށްދިނުމުގެ ގޮތުން ކަމަށެވެ.\nއެގޮތުން ކެންޑިޑޭޓް ނަންބަރު އެކެއް، ރައީސް އަބްދުﷲ ޔާމީނަށާއި އެމަނިކުފާނުގެ ރަނިންމޭޓް ޑރ. މުހައްމަދު ޝަހީމް އަލީ ސައީދަށް ސަލަފުން ތާއީދު ކުރަން ނިންމީ، ރިޔާސީ އިންތިހާބުގައި ކުރިމަރިލައްވާފައިވާ ދެ ކެނޑިޑޭޓުންނާއި އެބޭފުޅުންގެ ޕާޓީތަކާއި ފިކުރާއި މަންހަޖާއި އެޕާޓީތަކުގެ ވަށައިގެންވާ އެތެރެއާއި ބޭރުގެ ފަރާތްތަކާއި މާޒީގައި ކަން ހިނގާފައިވާ ގޮތަށް ބެލުމަށްފަހު ކަމަށް ސަލަފުގެ ބަޔާނުގައި ބުނެފައިވެއެވެ.\n“އިޖުތިމާއީ ބޮޑެތި މައްސަލަތަކުގައި ދީނީ ހައިސިއްޔަތުން ބަސްބުނެ، މީސްތަކުން ހޭލުންތެރިކުރުވުމުގެ ދީނީ މަސްއޫލިއްޔަތު އަދާކުރުމަކީ މި ޖަމިއްޔާގެ މަގުސަދެއް ކަމުގައިވީހިނދު، މިއަދުގެ މި ހާލަތުގައި، މިކަމުގައި ބަހެއް ހާމަކުރުމަކީ އަޅުގަނޑުމެންގެ ކޮނޑުގައި އެޅިފައިވާ އޮތް ދީނީ އަމާނާތަކެވެ.،” ސަލަފުގެ ބަޔާނުގައި ބުނެފައިވެއެވެ.\nއަދި މި ދަނޑިވަޅުގައި މީހަކު ތާއީދުކުރާ ވަކި ކެނޑިޑޭޓެއްގެ ސަބަބުން މުސްލިމުންގެ އަބުރާ އިއްޒަތަށް އަރައިނުގަތުމަށާއި މުސްލިމުންގެ މެދުގައި އޮންނަން ޖެހޭ އަހުވަންތަކަމަށް އަރައި ނުގަތުމަށް ސަލަފުގެ ބަޔާނުގައި އެދިފައިވެއެވެ.\nމާދަމާ ބާއްވާ ރިޔާސީ އިންތިހާބުގައި ސަލަފުން ރައީސް ޔާމީނަށް ތާއީދު ކުރަން ނިންމައި އެކަން ހާމަކޮށްފައިވާއިރު، ގިނަ އަދަދެއްގެ ދީނީ އިލްމުވެރިންނާއި މުފައްކިރުން ވަނީ ކުރިއަށް އޮތް ރިޔާސީ އިންތިހާބުގައި ރައީސް ޔާމީނަށް ތާއީދުކުރަން ނިންމަވައި، ބައެއް ބޭފުޅުން ކެމްޕެއިންގައި ވެސް އަމަލީ ގޮތުން ބައިވެރިވެވަޑައިގެންފައެވެ.\nAuthor މުޙައްމަދު އިބްރާހިމްPosted on September 22, 2018 Categories ޚަބަރުTags ރައީސް ޔާމިން, ރިޔާސީ އިންތިހާބު 2018, ސަލަފު, ސިޔާސީLeaveacomment on ސަލަފުން ރައީސް ޔާމީނަށް ތާއީދުކުރަން ނިންމައިފި\nއުމަރު ނަސީރުގެ އިލްތިމާސް މުއައްސަސާތަކަށް: ކޮންމެ ގޮތަކަށް ރައްޔިތުން ނިންމެވިޔަސް، އިހްތިރާމް ކުރައްވާތި!\nމާދަމާ ބާއްވާ ރިޔާސީ އިންތިހާބުގައި ކޮންމެ ގޮތަކަށް ރައްޔިތުން ނިންމެވި ނަމަވެސް، އެ ނިންމެވުމަކަށް އިހްތިރާމް ކުރެއްވުމަށް ރާއްޖޭގެ މުއައްސަސާތަކަށް ކުރީގެ ހޯމް މިނިސްޓަރު އުމަރު ނަސީރު އިލްތިމާސް ކުރައްވައިފިއެވެ.\nމިއަހަރުގެ ރިޔާސީ އިންތިހާބުގައި ވާދަކުރައްވާނެކަން އިއުލާން ކުރެއްވުމަށްފަހު، ވާދަނުކުރައްވަން ނިންމެވި އުމަރުގެ ފޭސްބުކް ޕޭޖުގައި އެ އިލްތިމާސް ކުރައްވާފައިވަނީ، އިލެކްޝަން ކޮމިޝަން އަށާއި ސިފައިންނާއި ފުލުހުންގެ އިތުރުން ދައުލަތުގެ ހުރިހާ މުއައްސަސާތަކަށެވެ.\nއަދި ފަސް އަހަރުން އެއް އަހަރު ވޯޓަކުން ރައްޔިތުންނަށް ލިބޭ ފުރުސަތުގެ ބޭނުން ފުރިހަމައަށް ހިއްޕެވުމަށް ރައްޔިތުންނަށް އުމަރު ވަނީ އިލްތިމާސް ކުރައްވައިފައެވެ.\n“ފަސް އަހަރުން އެއް އަހަރު ވޯޓަކުން ވެރިޔަކު ހޮވުމަށް ރައްޔިތުންނަށް ލިބޭ ފުރުސަތުގެ ބޭނުން ފުރިހަމައަށް ހިއްޕަވާ އަމިއްލަ ވިސްނުމަކުން ވިސްނަވާ ވޯޓު ދެއްވުމަށް ދިވެހި އެންމެހާ ލޮބުވެތި ރައްޔިތުންނަށް އިލްތިމާސް ކުރަމެވެ.” މިގައުމަށް އަބަދުވެސް ހެޔޮގޮތް މިންވަރު ކުރެއްވުން އެދި ދުއާ ދަންނަވަމުން އުމަރުގެ ފޭސްބުކް ޕޯސްޓުގައި ވިދާޅުވެފައިވެއެވެ.\nމިއަހަރުގެ ރިޔާސީ އިންތިހާބުގައި ވާދަކުރައްވާނެ ކަމަށް އެންމެ ފުރަތަމަ އިއުލާން ކުރައްވައި، އަމިއްލަ ގޮތުން ވާދަކުރެއްވުމަށް ބޭނުންވާ މީހުންގެ ސޮއި ވެސް ހަމަކުރެއްވުމަށްފަހު އުމަރު އިންތިހާބުގައި ވާދަނުކުރައްވަން ނިންމެވީ އިންތިހާބަށް ކުރިމަތިލުމުގެ މުއްދަތު ހަމަވާން ދެ ގަޑިއިރަށް ވެފައި ވަނިކޮށެވެ.\nއަދި އުމަރުގެ ވިސްނުން ބަދަލުވިއިރު، އޭނާ ވަނީ ވެރިކަމުގައި ގެންގުޅުއްވާނެ ސިޔާސަތުތައް ވެސް އިއުލާން ކުރައްވައިފައެވެ.\nވާދަނުކުރައްވަން ނިންމެވިކަން ހާމަކުރައްވާ އޭނާ ނެރުއްވި ބަޔާނެއްގައި ވިދާޅުވެފައިވަނީ، މިއަދުގެ ސިޔާސީ ހާލަތު އޮތް ގޮތުން، ހަރުދަނާ ސިޔާސަތުތަކާއި ގައުމު އަމާން މިސްރާބަކަށް ގެންގޮސްދޭނެ ލީޑަރުން އިންތިޚާބު ކުރުމަށް ވުރެ ބޮޑަށް، މި ފަހަރު ބަދަލުވެފައި ވަނީ ފެންނަ ނުފެންނަ ވޯޓަކަށް ކަމަށެވެ.\nއަދި ވިދާޅުވީ، އޭނާގެ ވަގުތު އަދި ނުޖެހޭ ކަމަށް ދެކިވަޑައިގަންނަވާ ކަމަށާއި ނަމަވެސް ސިޔާސީ މަސައްކަތް ކުރިއަށް ގެންދާނެ ކަމުގެ ޔަގީންކަން އަރުވާ ކަމަށެވެ.\nAuthor މުޙައްމަދު އިބްރާހިމްPosted on September 22, 2018 Categories ޚަބަރުTags ރިޔާސީ އިންތިހާބު 2018, އުމަރު ނަސީރު, ސިޔާސީLeaveacomment on އުމަރު ނަސީރުގެ އިލްތިމާސް މުއައްސަސާތަކަށް: ކޮންމެ ގޮތަކަށް ރައްޔިތުން ނިންމެވިޔަސް، އިހްތިރާމް ކުރައްވާތި!\nއިންތިހާބު ކަވަރު ކުރާ ބޭރުގެ ނޫސްވެރިންނަށް ސަރުކާރުން ދަނީ ހުރަސް އަޅަމުން: އިބޫ\nމިމަހުގެ 23 ވަނަ ދުވަހު ބާއްވާ ރިޔާސީ އިންތިހާބު ކަވަރު ކުރުމަށް ރާއްޖެ އަންނަ ބޭރުގެ ނޫސްވެރިންނަށް، މިނިވަންކަމާއެކު އިންތިހާބު ކަވަރު ކުރުމަށް ސަރުކާރުން ހުރަސް އަޅަމުންދާ ކަމަށް އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ވިދާޅުވެއްޖެއެވެ.\nއިބޫ މިއަދު ކުރެއްވި ޓްވީޓެއްގައި ވިދާޅުވީ، ރިޔާސީ އިންތިހާބު މިނިވަންކަމާއެކު ކަވަރު ކުރުމަށް އުޅޭ ބޭރުގެ ނޫސްވެރިންނަށް ރައީސް ޔާމީންގެ މި ސަރުކާރުން ހުރަސް އަޅަމުންދާ ކަމުގެ ރިޕޯޓްތައް ލިބެމުންދާ ކަމަށާއި އެކަމާ ކަންބޮޑުވާ ކަމަށެވެ.\nއަދި ބައިނަލްއަގްވާމީ ނޫސްވެރިންނާ ދެކޮޅަށް އަޅާފައިވާ ހަރުކަށި ފިޔަވަޅުތައް އަނބުރާ ގެންދިއުމަށް ކަމާބެހޭ އިދާރާތަކަށް އިބޫގެ ޓްވީޓުގައި ގޮވާލައްވާފައިވެއެވެ.\nReceiving worrying reports that President Yameen's Government is blocking foreign journalists from freely covering the September 23rd election. I call upon all authorities to reverse restrictive measures against international journalists. #MvElections\n— Ibrahim Mohamed Solih (@ibusolih) September 12, 2018\nއިންތިހާބު ކަވަރު ކުރަން ރާއްޖެ އަންނަ ބައިނަލްއަގްވާމީ ނޫސްވެރިންނާ ގުޅޭގޮތުން އިބޫ ކަންބޮޑުވުން ފާޅުކުރައްވާފައިވާއިރު، އިންތިހާބު މޮނީޓާ ކުރުމަށާއި މީޑިއާތަކާއި އޮބްޒާވް ކުރުމަށް އަންނަ ބޭރުގެ ފަރާތްތަކަށް ވެސް ދޫކުރުމަށް އިމިގްރޭޝަނުން ހަމަޖައްސާފައިވަނީ ބިޒްނަސް ވިސާ އެވެ.\nއިމިގްރޭޝަނުން މިދިޔަ މަހުގެ ފަހުކޮޅު ނެރުނު ބަޔާނެއްގައި ބުނެފައިވަނީ، ބިޒްނަސް ވިސާ ދޫކުރެވޭނީ އޮބްޒާވަރުގެ ގޮތުގައި ހަރަކާތްތެރިވުމަށް ނުވަތަ މޮނީޓަރެއްގެ ހައިސިއްޔަތުން ހަރަކާތްތެރިވުމުގެ ހުއްދަ އިލެކްޝަންސް ކޮމިޝަނުން ދީފައިވާ ފަރާތްތަކަށް އެކަނި ކަމަށެވެ.\nއަދި ޓުއަރިސްޓުންގެ ގޮތުގައި ރާއްޖެއަށް އެތެރެވުމަށްފަހު އިލެކްޝަން އޮބްޒާވްކުރުމަށް ނުވަތަ މޮނީޓާ ކުރުންފަދަ ކަންކަން ކުރިއަށް ގެންދިއުމަކީ އިމިގްރޭޝަންގެ ގާނޫނާ ހިލާފް ކަމެއް ކަމަށާއި އެފަދަ އެއްވެސް މަސައްކަތެއްގައި ޝާމިލުވާ ފަރާތްތަކާމެދު އެ އިދާރާގެ ގާނޫނުގައިވާ ގޮތުގެ މަތީން ފިޔަވަޅު އަޅާނެ ކަމަށް ވެސް އެ ބަޔާނުގައި ބުނެފައިވެއެވެ.\nއޭގެ އިތުރުން އިލެކްޝަން ކަވަ ކުރުމަށް އަންނަ ފަރާތްތަކަށް ރާއްޖެ އަންނަން ވާނީ ބިޒްނަސް ވީސާ އެޕްރޫވް ވުމުން ކަމަށާއި ވީސާ އެޕްރޫވްވުމުގެ ކުރިން ރާއްޖެ އަންނަ ފަރާތްތައް އަނބުރާ ފޮނުވާލެވޭނެ ކަމަށް ވެސް އިމިގްރޭޝަނުން ބުނެފައިވެއެވެ.\nއިލެކްޝަން ކަވަރު ކުރަން ބޭނުންވާ ފަރާތްތަކުން ބިޒްނަސް ވިސާއަށް އެދި ހުށަހެޅުމުގެ ފުރުސަތު އަންނަ ހޮނިހިރު ދުވަހު ބަންދުވާއިރު، އިލެކްޝަން ކޮމިޝަނުން ބުނެފައިވަނީ މިއަހަރުގެ ރިޔާސީ އިންތިހާބުގައި ބައިނަލްއަގްވާމީ އޮބްޒާވަރުންގެ ގޮތުގައި 51 ފަރާތަކުން ބައިވެރިވާނެ ކަމަށެވެ.\nއަދި އިންތިހާބުގެ ކަންކަން ކަވަރު ކުރުމަށް އިންޓަނޭޝަނަލް މީޑިއާގެ ގޮތުގައި ހިމެނޭ 34 ފަރާތަކުން ރަޖިސްޓްރީކޮށްފައިވާ ކަމަށް ވެސް އެ ކޮމިޝަނުން ބުނެފައިވެއެވެ.\nAuthor މުޙައްމަދު އިބްރާހިމްPosted on September 12, 2018 Categories ޚަބަރުTags ރިޔާސީ އިންތިހާބު 2018, އިބްރާހިމް މުހައްމަދު ސޯލިހު, އިމިގްރޭޝަން, އިލެކްޝަން ކޮމިޝަން, ސިޔާސީLeaveacomment on އިންތިހާބު ކަވަރު ކުރާ ބޭރުގެ ނޫސްވެރިންނަށް ސަރުކާރުން ދަނީ ހުރަސް އަޅަމުން: އިބޫ\n“އަޅުގަނޑުމެން ކަންބޮޑުވަނީ މިކަމާ ކީއްވެތޯ ޕީޕީއެމް ކަންބޮޑުފުޅު ނުވަނީ. އެތާ އޮންނާނެ ލިސްޓަކީ އެބޭފުޅުންނަށް ކިހިނެއްތޯ ކަށަވަރު ކުރެއްވެނީ، އެބޭފުޅުން ]ޕީޕީއެމް[ ގެ ވެސް އޮބްޒާވަރުން ތިބޭނެ، އަޅުގަނޑުމެންގެ ވެސް އޮބްޒާވަރުން ތިބޭނެ. އެހެންވިޔަސް އެބޭފުޅުން ކިހިނެއްތޯ ކަށަވަރުކުރާނީ އިލެކްޝަންސް ކޮމިޝަނުން އެތަނަށް ފޮނުވާފައިވާ ލިސްޓާއި ދެން އޮބްޒާވަރުން އަތުގަ އޮންނާނެ ލިސްޓު،” މާރިޔާ ވިދާޅުވިއެވެ.\n“އެހެންވީމަ އެބޭފުޅުން (އިލެކްޝަން ކޮމިޝަން) އިން އެއްވެސް ކަހަލަ ވެރިފިކޭޝަން ޕްރޮސީޖާއެއް ގެންދަވާކަމަށް ވަންޏާ މީހާ ވޯޓު ކަރުދާހުގައި އަތްލާ ފާހަގަ ޖެހުމުގެ ކުރީން އެކަން ކުރައްވަންޖެހޭނެ. ގާނޫނާއި ގާނޫނު އަސާސީގައި އޮންނަ ގޮތުން ވޯޓު ކަރުދާސްކޮޅު މީހާ ލުމަށްފަހު ހަމައެކަނި ކުރެއްވޭނެ ކަމަކީ ގުނުން،” މާރިޔާ ވިދާޅުވިއެވެ.\nAuthor މުޙައްމަދު އިބްރާހިމްPosted on September 12, 2018 Categories ޚަބަރުTags ރިޔާސީ އިންތިހާބު 2018, އިދިކޮޅު އިއްތިހާދު, މާރިޔާ އަހުމަދު ދީދީ, ސިޔާސީLeaveacomment on ވޯޓާސް ލިސްޓުގައި އިދިކޮޅު ކޯލިޝަނުން ސޮއިކޮށްފި! ނަމަވެސް ލިސްޓު ނުލިބޭތީ ކަންބޮޑުވުން\nވެރިކަމަށް ތަޅާފޮޅުން ނިމުމަކަށް ގެނެސް، ރާއްޖޭގެ ވެރިކަން އާ ޖީލަކަށް ވާރުތަވާންޖެހޭ: ޑރ. ޝަހީމް\nދިވެހިރާއްޖޭގެ ވެރިކަން ބޭނުންވެގެން އެކަމަށް ތަޅާފޮޅުން ނިމުމަކަށް ގެންނަންޖެހޭ ކަމަށް ރައީސް އަބްދުﷲ ޔާމީންގެ ރަނިންމޭޓް ޑރ މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nހދ. އަށާއި ށ. އަތޮޅަށް މިހާރު ކުރައްވަމުން ގެންދަވާ ކެމްޕެއިން ދަތުރުފުޅުގައި ހދ. ހަނިމާދޫއަށް ވަޑައިގަތް އެރަށުގެ ރައްޔިތުންނާ ބައްދަލުކުރައްވާ ޝަހީމް ރޭ ވިދާޅުވީ، ރާއްޖޭގެ ވެރިކަން އާ ޖީލަކަށް ވާރުތަވާންޖެހޭ ކަމަށާއި އެ ޖީލުގެ މުވައްސިސަކީ ރައީސް އަބްދުﷲ ޔާމީން ކަމުގައި ވާންޖެހޭ ކަމަށެވެ.\n“ރާއްޖޭގެ ވެރިކަން އާ ޖީލަކަށް ވާރުތަވާން އެބަޖެހޭ. އެ ޖީލުގެ މުވައްސިސަކީ ރައީސް އަބްދުﷲ ޔާމީނަށް ވާން އެބަޖެހޭ. އެއީ އާ ސިވިލައިޒޭޝަނެއް އިސްލާމީ އުސޫލުތަކުގެ މައްޗަށް ގާއިމްވެފައިވާ ތަރައްގީ މިތަނަށް ގާއިމްވާން އެބަޖެހޭ،” ޝަހީމް ވިދާޅުވިއެވެ.\nއޭނާ ވިދާޅުވީ، ދެތިން ހަތަރު މީހެއްގެ ކޯލިޝަނެއްގެ ތެރޭގައި ދިވެހިން ތާށިވެފައި ތިބޭކަށް ނުޖެހޭ ކަމަށެވެ. އާ ކޯލިޝަނަކަށް ވެރިކަން ހަވާލުކޮށްގެން ވާނެ ފައިދާއެއް ވެސް ނެތް ކަމަށާއި އެކަން ރާއްޖޭގެ ތާރީހު ދައްކައިދީފައިވާ ކަމަށް ވެސް ޝަހީމް ވިދާޅުވިއެވެ.\nއަދި ވިދާޅުވީ، ވޭތުވެދިޔަ 40 ވަރަކަށް އަހަރުގެ ތެރޭގައި ރާއްޖޭގެ ވެރިކަމާ ކޯޅޭބަޔަކު އެބަތިބި ކަމަށާއި އެކަން ކޮންމެވެސް ގޮތަކަށް ނިންމަންޖެހޭ ކަމަށެވެ.\n“މިކަން އެބަޖެހޭ ނިމެން. އެ މަރުހަލާ ގޮސްފި މިހާރު. އިސްލާހީ ހަރަކާތާއި ގާނޫނު އަސާސީއަށް ބަދަލު ގެނައުމާއި ވެރިކަން ބަދަލަކަށް ބޭނުންވެގެން ވޯޓު ލުމާއި މިކަންކަން މިހާރު ނިމިއްޖެ. މިހާރު ކުރިއަށް ގެންދަންވީ ބިނާކުރުން،” އިދިކޮޅު ކޯލިޝަނަށް ފާޑުވިދާޅުވެ ޝަހީމް ވިދާޅުވިއެވެ.\nއޭނާ އިތުރަށް ވިދާޅުވީ، އިދިކޮޅަށް ވެރިކަން ލިބިއްޖެނަމަ މިވެރިކަމުން ފައްޓަވާފައިވާ މަޝްރޫއުތައް ހުއްޓި ޕާޓީތައް ކޯޅެން ފަށާނެ ކަމަށެވެ. އޭގެ ބަދަލުގައި އިދިކޮޅު މެންބަރުން ވެސް ރައީސް ޔާމީނާ ގުޅި، ރަނގަޅު ކުރަންހުރި ކަންކަން ކިޔައިދެއްވުމަށް ޝަހީމް ގޮވާލެއްވި އެވެ.\n“އެބޭފުޅުން ވެސް ]އިދިކޮޅު ފިކުރުގެ ބޭފުޅުން[ ރައީސް ޔާމީނަށް ވޯޓު ދެއްވާފައި މިއިން ހުރިކަންކަން އިސްލާހުކުރަން ތިއްބަވަންވީ. ނަސޭހަތް ދެއްވަންވީ މަޝްވަރާ އަރުވަންވީ. އެގޮތަށް މިކަން ކުރަންވީ. މި ވެރިކަމާހެދި ތަޅާފޮޅުމުގެ ކަންކަން އެބަޖެހޭ ނިމުމަކަށް ގެންނަން،” ޝަހީމް ވިދާޅުވިއެވެ.\nރާއްޖެ ދަތުރުކުރަމުން މިދަނީ ޒަމާނީ ތަރައްގީއާއި ތަހުޒީބު ރާއްޖެއަށް ގާއިމްކުރުމުގެ މިސްރާބަށްކަން ފާހަގަކުރައްވާ ޝަހީމް ވިދާޅުވީ، އެކަމުގައި ހުރިހާ ރައްޔިތުން އެކުގައި އަތުގުޅާލައިގެން މަސައްކަތް ކުރަންޖެހޭ ކަމަށެވެ.\nއަދި ރައީސް އަބްދުﷲ ޔާމީނަށް އިތުރު ދައުރެއް ލިބިވަޑައިގެންފިނަމަ، ރާއްޖޭގެ ސިޔާސީ ތައައްސުބާއި އަދާވާތްތެރިކަން ނައްތާލައި އިސްލާމީ އުހުތްވަތްތެރިކަން ގާއިމްކުރަން ވަރަށް ވަރުގަދަ މަސައްކަތްތަކެއް ކުރައްވާނެ ކަމަށް ޝަހީމް ވިދާޅުވިއެވެ.\nހދ. އަށާއި ށ. އަތޮޅަށް ޝަހީމް މިހާރު ކުރައްވަމުން ގެންދަވާ ކެމްޕެއިން ދަތުރުފުޅުގައި ހދ. ގެ ރަށްތަކުގެ ތެރެއިން ދެން ވަޑައިގަންނަވާނީ ހދ. ގެ ހަތް ރަށަކަށާއި ށ. އަތޮޅުގެ ތިން ރަށަކަށެވެ.\nAuthor މުޙައްމަދު އިބްރާހިމްPosted on September 2, 2018 September 2, 2018 Categories ޚަބަރުTags ރިޔާސީ އިންތިހާބު 2018, ޑރ. މުހައްމަދު ޝަހީމް އަލީ ސައީދު, ޔާމީން/ޝަހީމް, ޕީޕީއެމްLeaveacomment on ވެރިކަމަށް ތަޅާފޮޅުން ނިމުމަކަށް ގެނެސް، ރާއްޖޭގެ ވެރިކަން އާ ޖީލަކަށް ވާރުތަވާންޖެހޭ: ޑރ. ޝަހީމް\nކެމްޕެއިން ދަތުރުފުޅެއްގައި ޑރ. ޝަހީމް، ހދ. އާއި ށ. އަތޮޅަށް\nމިމަހު ބާއްވާ ރިޔާސީ އިންތިހާބުގެ ކެމްޕެއިން ދަތުރުފުޅެއްގައި، ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ހދ. އަތޮޅަށާއި ށ. އަތޮޅަށް މިއަދު ފުރާވަޑައިގެންފިއެވެ.\nއެގޮތުން އެންމެ ފުރަތަމަ މަންޒިލެއްގެ ގޮތުގައި ޑރ. ޝަހީމް މިއަދު ވަޑައިގަތީ ހދ. ހަނިމާދޫ އަށެވެ. އެއަށްފަހު ހދ. އިން ދެން ވަޑައިގަންނަވާނީ ކުޅުދުއްފުއްޓަށާއި ވައިކަރަދޫ، ނެއްލައިދޫ، ކުމުންދު، ނާވައިދޫ، ނޮޅިވަރަމް އަދި ކުރިނބީ އަށެވެ.\nށ. އަތޮޅުން ޝަހީމް ވަޑައިގަތުމަށް ހަމަޖެހިފައިވަނީ ކޮމަންޑު އާއި ފޯކައިދޫ އަދި މަރޮއްޓަށެވެ.\nމިދިޔަ ޖުލައި މަހުގެ ތެރޭގައި ރަސްމީކޮށް، ރައީސް ޔާމީންގެ ރަނިންމޭޓަކަށް ހަމަޖެއްސެވުމާއެކު ޝަހީމް ގެންދަވަނީ އެމަނިކުފާނަށް ތާއީދު އިތުރު ކުރެއްވުމަށް ގިނަ ރަށްތަކަކަށް ވަޑައިގެން ކެމްޕެއިން ކުރައްވަމުންނެވެ.\nއެގޮތުން، ގއ. ގެ ބައެއް ރަށްތަކަށާއި ނައިބް ރައީސް އަބްދުﷲ ޖިހާދާއި ޝަހީމްގެ އަނބިކަނބަލުންގެ އުފަން ރަށް ގދ. ތިނަދޫގެ އިތުރުން ފުވައްމުލަކަށް އޭނާ ވަނީ ވަޑައިގެން ކެމްޕެއިން ކުރައްވައިފައެވެ. ޝަހީމް އެންމެ ފަހުން ވަޑައިގަތީ ލ. އަތޮޅަށެވެ.\nޝަހީމް ކެމްޕެއިން ދަތުރުތަކުގައި އަވަދިނެތި އުޅުއްވާއިރު، ރައީސް ޔާމީން ގެންދަވަނީ މި ސަރުކާރުގައި ރަށްތަކުގައި ކޮށް ނިންމާފައިވާ މަޝްރޫއުތަކުގެ ނިމުން ފާހަގަކުރުމަށް އެރަށްތަކަށް ވަޑައިގެން ރައްޔިތުންނާ ބައްދަލުކުރައްވަމުނެވެ.\nއަދި މިދިޔަ މަހުގެ ފަހުކޮޅު ނިލަންދޫގައި ވަނީ އެމަނިކުފާނުގެ ފުރަތަމަ ކެމްޕެއިން ޖަލްސާ ބާއްވައިފައެވެ.\nމިއަހަރުގެ ރިޔާސީ އިންތިހާބުގައި ރައީސް ޔާމީނާ ވާދަކުރައްވާނީ އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އެވެ. އެމަނިކުފާނާއި ރަނިންމޭޓް ފައިސަލް ވެސް ގެންދަވަނީ ކެމްޕެއިންގައި ބުރަކޮށް އުޅުއްވަމުންނެވެ.\nއެގޮތުން އިބޫ މިހާރު ވެސް ގެންދަވަނީ ހުވަދު އަތޮޅަށް ކެމްޕެއިން ދަތުރުފުޅެއް ކުރައްވަމުންނެވެ. އަދި ޓްރިވެންޑްރަމްގައި ދިރިއުޅޭ ދިވެހިންނާ ބައްދަލުކުރެއްވުމަށް މިއަދުގެ ވަގުތެއްގައި ފައިސަލް ވަނީ އިންޑިއާއަށް ދަތުރުފުޅެއްގައި ވަޑައިގެންފައެވެ.\nAuthor މުޙައްމަދު އިބްރާހިމްPosted on September 1, 2018 Categories ޚަބަރުTags ރިޔާސީ އިންތިހާބު 2018, ޑރ. މުހައްމަދު ޝަހީމް އަލީ ސައީދު, ޔާމީން/ޝަހީމް, ޕީޕީއެމްLeaveacomment on ކެމްޕެއިން ދަތުރުފުޅެއްގައި ޑރ. ޝަހީމް، ހދ. އާއި ށ. އަތޮޅަށް\nރިޔާސީ ބަހުސްގައި ބައިވެރިނުވާން އިބޫ ނިންމަވައިފި\nރިޔާސީ ބަހުސްގައި ބައިވެރިވަޑައިގަތުމަށް ނިންމެވި ނިންމެވުން އިދިކޮޅު އިއްތިހާދުގެ ކެންޑިޑޭޓު އިބްރާހިމް މުހައްމަދު ސޯލިހު (އިބޫ) ބަދަލުކުރައްވައި، އެ ބަހުސްގައި ބައިވެރިނުވުމަށް ނިންމަވައިފިއެވެ.\nޕީއެސްއެމްއާއި އެމްއެންޔޫ ގުޅިގެން ބާއްވާ ބަހުސްގައި ބައިވެރިނުވުމަށް އިބޫ މިހާރު ނިންމަވާފައިވާ އިރު، ރައީސް އަބްދުﷲ ޔާމީންއާ އެކު ބަހުސްއަކަށް ދާން ތައްޔާރަށް ހުންނެވި ކަމަށް އިބޫ ވަނީ ކުރިން ވިދާޅުވެފައެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި އިބޫގެ ތަރުޖަމާނު މާރިޔާ ދީދީ ވިދާޅުވީ އެމްއެންޔޫގެ ބަހުސް އޮންނާތީ ރާއްޖެ ޓީވީން ބާއްވާ ބަހުސްގައި ބައިވެރިވުމުގެ ޝައުގުވެރިކަމެއް ނެތް ކަމަށް ރައީސް ޔާމީން ވިދާޅުވެފައިވާ ކަމަށާއި އެހެންކަމުން އެކަމުގެ އިހްލާސްތެރިކަމާއި ބަހުސްގެ މިނިވަންކަމާމެދު ސުވާލު އުފެދިފައިވާ ކަމަށެވެ.\n“އެހެންކަމުން އެމްއެންޔޫގެ ޑިބޭޓުގައި ބައިވެރިވުމުގެ ޝައުގުވެރިކަމެއް ވެސް އިބޫގެ ނެތް. މި ފެންނަނީ އެއްވެސް އިހުލަސްތެތިކަމެއް ނެތް ކަން. ޑިބޭޓަކަށް ވަންޏާ އެއީ ކޮންމެ ތަނަކުން ދައުވަތު ދިން ކަމުގައި ވިޔަސް ރައީސް ޔާމީން ބައިވެރިވާނެ ކަމަށް ދެކުނީ. ނަމަވެސް ވަކި ތަނަކަށް އާނބަސް ވިދާޅުވެފައި ދެން ހުރި ތަނަކަށް ނޫނެކޭ ބުނާ ކަމަށްވަންޏާ އެއީ މިނިވަން ބަހުސްއެއްގެ ގޮތަށް ކުރިއަށް ދާނެ ކަމަކަށް ނުފެނޭ،” މާރިޔާ ވިދާޅުވިއެވެ.\nމާރިޔާ ވިދާޅުވީ އެމްއެންޔޫގެ ބަހުސްގަައި ބައިވެރިވުމަށް ދުރާލާ ގަޑިތައް އެންގެވުމަށް ދަންނަވާފައިވާނެ ކަމަށާއި ނަމަވެސް މިއަދާ ހަމައަށް ވެސް އެކަން އަންގާފައިނުވާ ކަމަށެވެ.\nAuthor މުޙައްމަދު ޝާންPosted on August 23, 2018 August 23, 2018 Categories ޚަބަރުTags ރިޔާސީ އިންތިހާބު 2018, އިބޫLeaveacomment on ރިޔާސީ ބަހުސްގައި ބައިވެރިނުވާން އިބޫ ނިންމަވައިފި\nއިދިކޮޅުގެ ގެދޮރުވެރިކަމުގެ ސިޔާސަތު: ކުލި ދައްކަން ސަބްސިޑީއެއް، ހޯމް ލޯންގެ އިންޓަރެސްޓް ހަ ޕަސެންޓަށް!\nއިދިކޮޅުގެ ވެރިކަމެއްގައި ބޯހިޔާވަހިކަން ބޭނުންވެފައި ތިބި ހުރިހާ ރައްޔިތުންނަށް ބޯހިޔާވަހިކަން ފޯރުކޮށްދެއްވާނެ ކަމަށް ވިދާޅުވެ، އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް، އިބޫގެ ވެރިކަމުގެ ގެދޮރުވެރިކަމުގެ ސިޔާސަތު އާންމުކޮށްފިއެވެ.\nނ. މިލަދޫގައި ރޭ ބޭއްވި އިދިކޮޅު ޕާޓީތަކުގެ ކެމްޕެއިން ޖަލްސާގައި އިބޫ ވިދާޅުވީ، ފޯރުންތެރިކަން ކުޑަ ފަރާތްތަކަށް ބޯހިޔާވަހިކަމުގެ ވަސީލަތްތައް ހޯދައިދިނުމަކީ އޭރަކު އޮންނަ ވެރިކަމަކުން ކޮށްދޭންޖެހޭ އަސާސީ ހިދުމަތެއް ކަަމަށެވެ.\nނަމަވެސް ރިޔާސީ އިންތިހާބުގެ ކެމްޕެއިނަށް މިހާތަނަށް 106 ރަށަކަށް ދެވުނުއިރު، ކޮންމެ ރަށަކަށް ދިއުމުން ވެސް އެރަށެއްގެ ރައްޔިތުން އެންމެ ބޮޑަށް ކުރާ ޝަކުވާއަކީ ބޯހިޔާވަހިކަމުގެ ޝަކުވާ ކަމަށް ވިދާޅުވިއެވެ.\n“މުޅި ރާއްޖޭގެ ހުރިހާ ރައްޔިތުންނަށް ބޯހިޔާވަހިކަން ހޯދައިދިނުމުގެ ސިޔާސަތެއް އެބައޮތް. އެ ސިޔާސަތު ތަންފީޒުވެ ނިމޭއިރު ބޯހިޔާވަހިކަން ނުލިބޭނެ ރައްޔިތަކު ނުހުންނާނެ،” ނ. އަތޮޅާއި ރ. އަތޮޅަށް ކުރައްވާ ކެމްޕެއިން ދަތުރުގައި މިލަދޫގައި ބޭއްވި ޖަލްސާގައި އިބޫ ވިދާޅުވިއެވެ.\nއޭނާ ވިދާޅުވީ، ރާއްޖޭގައި މިވަގުތު 20،000 އާއިލާއެއް ބޯހިޔާވަހިކަން ބޭނުންވެފައި އެބަ ތިއްބެވެ. އަދި އެއީ ބޮޑު އަދަދެއް ނަމަވެސް އެކަން ކުރެވިދާނެ ކަމަށާއި އެކަމަށް ބޭނުންވާ ފައިސާ ހޯދޭނެ ގޮތްތައް ވެސް އެބަހުރި ކަމަށް ވިދާޅުވި އެވެ.\nއެގޮތުން، އިދިކޮޅުގެ ވެރިކަމެއްގައި ސޯޝަލް ހައުސިންގެ މަސައްކަތް ފަށާނީ އެކަން ކުރާނެ ގޮތް ވަރަށް ތަފްސީލުކޮށް ހާމަކޮށްފައި އޮންނާނެ ގާނޫނެއް ރައްޔިތުން މަޖިލީހުން ފާސްކޮށްގެން ކަމަށް އިބޫ ވިދާޅުވިއެވެ.\nއަދި އިދިކޮޅުގެ ވެރިކަމެއްގައި ގެދޮރު ބޭނުންވާ މީހުން ބަހާނެ ތިން ކެޓަގަރީއެއް އިބޫ ހާމަކުރެއްވިއެވެ.\nފުރަތަމަ ކެޓަގަރީ: އެއްވެސް ފައިސާއެއް ދީގެން ނޫނީ ކުއްޔަށް ހިފައިގެން ވެސް ނޫޅެވޭ ހާލަތުގައި ތިބޭ ރައްޔިތުން\nއިބޫ ވިދާޅުވީ އެފަދަ ފަރާތްތަކަށް އާމްދަނީއެއް ހޯދައިގެން ދިރިއުޅެވެންދެން އެމަނިކުފާނުގެ ސަރުކާރެއްގައި ހިލޭ ބޯހިޔާވަހިކަން ފޯރުކޮށްދޭނެ ކަމަށެވެ.\nދެވަނަ ކެޓަގަރީ: ލިބޭ އާމްދަނީ އެކީގައި ކުލި ދައްކައިގެން ނުވަތަ ފުލެޓް ގަނެވޭނެހާ އާމްދަނީއެއް ނުލިބޭ ރައްޔިތުން\nއިބޫ ވިދާޅުވީ، އެފަދަ ފަރާތްތަކަށް އެމަނިކުފާނުގެ ވެރިކަމެއްގައި ސަބްސިޑީއެއް ފޯރުކޮށްދޭނެ ކަމަށެވެ. އޭރުން އެމީހަކު ދިރިއުޅޭ ފުލެޓަށް ނުވަތަ އުޅޭ ތަނަކަށް ކުލި ދައްކައިގެން ލިބޭ މުސާރަކޮޅުން އާއިލާއާއެކު ހަމަޖެހޭ ތާހިރު ދިރިއުޅުމެއް އުޅެވޭނެ ކަމަށެވެ.\nތިންވަނަ ކެޓަގަރީ: ފައިސާ ހުރިނަމަވެސް ގެދޮރު ގަންނަން ދައްކަންޖެހޭ އެޑްވާންސް ފައިސާ ބޮޑުވެ ނުވަތަ ލޯނު ލިބޭނެ ގޮތެއް ނެތިފައި ތިބި ރައްޔިތުން\nއެފަދަ ފަރާތްތަކަށް އިދިކޮޅުގެ ވެރިކަމެއްގައި ލުއި ގޮތްތަކެއް ހޯދައިދޭނެކަން ފާހަގަކުރައްވާ އިބޫ ވިދާޅުވީ، އެޑްވާންސް ޕޭވްމަންޓް ދަށްކޮށް ދޭ ހައުސިން ލޯނުތަކުގެ އިންޓްރެސްޓް ރޭޓް ހަ ޕަސަންޓަށް ކުޑަ ކުރެވިގެންދާނެ ކަމަށެވެ.\nއިދިކޮޅު ސަރުކާރުގެ ގެދޮރުވެރިކަމާ ގުޅޭ ސިޔާސަތުތަކެއް އިބޫ ހާމަކުރެއްވިއިރު، “ހިޔާ އެކޮމްޕްލިޝްޑް” ގެ ނަމުގައި ވިލިމާލެ ހިއްކައިގެން އުމުރުން 18 އަހަރުން މަތީ އެންމެނަށް ގޯތި ދޫކުރާ ގޮތަށް ރިޔާސީ އިންތިހާބުގައި ޕީޕީއެމްގެ ފަރާތުން ވާދަކުރައްވާ ރައީސް އަބްދުﷲ ޔާމީން ވެސް ވަނީ ގެދޮރުވެރިކަމާ ބެހޭ ސިޔާސަތުގެ ތެރެއިން ބިޔަ މަޝްރޫއެއް އިއުލާން ކުރައްވައިފައެވެ.\nAuthor މުޙައްމަދު އިބްރާހިމްPosted on August 23, 2018 Categories ޚަބަރުTags ރިޔާސީ އިންތިހާބު 2018, ބޯހިޔާވަހިކަން, އިބޫ, އިބްރާހިމް މުހައްމަދު ސޯލިހް, ސޯޝަލް ހައުސިންLeaveacomment on އިދިކޮޅުގެ ގެދޮރުވެރިކަމުގެ ސިޔާސަތު: ކުލި ދައްކަން ސަބްސިޑީއެއް، ހޯމް ލޯންގެ އިންޓަރެސްޓް ހަ ޕަސެންޓަށް!\nއިބޫއަކީ އެތައް ބައެއްގެ ދަށުވެފައި ހުންނެވި ބޭފުޅެއް، ވެރިކަމެއް ނުކުރެވޭނެ: ރައީސް ޔާމީން\nއިދިކޮޅު ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަކީ އެތައް ބައެއްގެ ދަށުވެފައި ހުންނެވި ބޭފުޅެއް ކަމަށާއި އެފަދަ ބޭފުޅަކަށް ގައުމެއްގެ ވެރިކަން ނުކުރެވޭނެ ކަމަށް ރައީސް އަބްދުﷲ ޔާމީން އަބްދުލްޤައްޔޫމް ވިދާޅުވެއްޖެއެވެ.\nހދ. ނޮޅިވަރަންފަރުގައި ވާހަކަފުޅު ދައްކަވަމުން ރައީސް ވިދާޅުވީ، އިބޫއަށް ވެރިއެއްގެ ހައިސިއްޔަތުން އޮތް ބާރަކީ ކޮބައިކަން ރައްޔިތުންނަށް ހާމަކޮށްދެއްވަންޖެހޭ ކަމަށާއި އެމްޑީޕީގައި އިބޫއަށް ނުފޫޒު ފޯރުވައި އަމުރު ކުރެވޭނެ އެތައް ފަރާތްތަކެއް ތިބުމުން ރައްޔިތުން އެދޭ ވެރިކަމެއް ކޮށް ނުދެވޭނެ ކަމަށެވެ.\n“އެބޭފުޅުންގެ މެނިފެސްޓޯގައި ފާޅުކަންބޮޑު ގޮތަކަށް އެ ވިދާޅުވަނީ ތިމަންނަމެންނަށް ވެރިކަން ލިބިއްޖެއްޔާ މިތަން ބަރުލަމާނީ ވެރިކަމަކަށް ބަދަލުކުރާނަމޭ. ބަރުލަމާނީ ނިޒާމަކަށް މިތަން ބަދަލުކޮށްފިނަމަ އަނެއްކާވެސް ރައްޔިތުންނަށް އެތައް ބޮޑެތި އިންތިހާބީ ހަރަދުތަކެއް ކުރަން ޖެހޭ،” ރައީސް ވިދާޅުވިއެވެ.\nރައީސް ޔާމީން ވިދާޅުވީ، އެމްޑީޕީގައި ނުފޫޒު ގަދަ އެތައް ބަޔަކު އެބަ ތިބި ކަމަށާއި ރައްޔިތުންގެ ފަރާތުން ރައްޔިތުންނަށް ޖަވާބުދާރީވާން އަންނަ އެންމެ އިސް މީހާގެ މައްޗަށް ބަސް ކިޔޭ އެތައް ބަޔަކު، އޭނަގެ މައްޗަށް ބާރު ހިންގާ އެތައް ވެރިންތަކެއް ތިބޭ ކަމަށް ވާނަމަ ދައުލަތެއް ނުހިންގޭނެ ކަމަށެވެ.\n“ރައްޔިތުން ބޭނުންވާގޮތަށް ދައުލަތެއް ހިންގަން ބޭނުންވާނަމަ، ދައުލަތް ހިންގަން އިންތިހާބުކުރާ މީހާއާ ހަމައިގައި ހުރިހާ ބާރުތަކެއް އޮތުން މުހިއްމު. ވެރިޔަކު ތެދުވެރިވާންޖެހޭނީ، އޭނާގެ ކުރިމަތީގައި އޮންނަ ގާނޫނު އަސާސީއަށާއި، ގައުމުގައި އިސްލާމީ އުސޫލުތައް ދެމެހެއްޓުމަށާއި، ގާނޫނީ ވެރިކަމެއް ދެމެހެއްޓުމަށާއި އިންސާފު ގާއިމްކުރުމަށް. އަދި ސިޔާސީ އެތައް ލީޑަރުންގެ ބަސް އަހައިގެން ވެރިކަން ކުރަން އުޅުއްވައިގެން ވެރިކަމެއް ނުހިންގޭނެ،” ރައީސް ވިދާޅުވިއެވެ.\nރައީސް ޔާމީން އިތުރަށް ވިދާޅުވީ، އެމަނިކުފާނު ހިންގާ މަޝްރޫއުތައް ކޮންމެ ރަށަކަށް ވަޑައިގަތަސް ފެންނާނެ ކަމަށާއި އެ މަންޒަރުތައް އިދިކޮޅު ކެންޑިޑޭޓަށް ވެސް ފެންނާނެ ކަމަށެވެ. އަދި އެމަނިކުފާނު ވެރިކަމަށް ނުކުތީ ރައްޔިތުންނާއެކު ކަމަށާއި ނިންމަވާނީވެސް ރައްޔިތުންނާއެކު ކަމަށް ވެސް ވިދާޅުވިއެވެ.\nAuthor މުޙައްމަދު ޝާންPosted on August 22, 2018 Categories ޚަބަރުTags ރައީސް ޔާމީން, ރިޔާސީ އިންތިހާބު 2018, އިބޫLeaveacomment on އިބޫއަކީ އެތައް ބައެއްގެ ދަށުވެފައި ހުންނެވި ބޭފުޅެއް، ވެރިކަމެއް ނުކުރެވޭނެ: ރައީސް ޔާމީން\nއެމްޑީޕީގެ ރައީސް އާއި ނައިބް ރައީސްގެ މަގާމު ހުސްވެއްޖެ، އިންތިހާބު އަންނަ މަހު\nދީނަށްވުރެ މައްޗަކަށް ނޭރޭނެ، ރިޕޯޓްގެ މައްސަލަ އޮއްބައެއް ނުލެވޭނެ: ޝައިހް އިލްޔާސް\nނިއުޕޯޓް ވިއު ހިންގި ބިން ހަވާލުނުކުރުމުން ދައުލަތުން ކޯޓަށް\nހުޅުމާލެ ހޮސްޕިޓަލުގައި އުރަމަތި ސްކްރީން ކުރުމުގެ ހިދުމަތް ފަށައިފި\nއޮޅިވަޑައިގެންފަ އޮވެދާނެތީ ދަންނަވަން، މިކުރަނީ ގާނޫނު ހެދުމުގެ މަސައްކަތް: ނަޝީދު\nއެޗްއާރުސީއެމްގެ މެންބަރުކަމުން މޫސަ ވަކިކުރުމަށް ފޮނުވައިފި\nއެމެރިކާ ސިފައިންގެ ބޮޑު ލަޝްކަރެއް ސައުދީއަށް\nމިލާން ކްރިކެޓް އެވޯޑް ނައިޓް ޙަފުލާ ރައީސް ޝަރަފުވެރިކޮށްދެއްވައިފި


Shiyam, Nasheed Ah: Hayaai Thiya Heydha Kuravvanee amillafulhah kurehvi kamehge masthugai badhaluhippevumuge roohugai – adduLIVE\nޝިޔާމް، ނަޝީދަށް: ހަޔާތެއް ތިޔަ ހޭދަ ކުރައްވަނީ ބަދަލު ހިއްޕެވުމުގައި\nJan 09, 2021, 16:57 އަބްދުﷲ ޖަޒްލާން\nއަހުމަދު ޝިޔާމް - ފޮޓޯ: މަޖިލިސް\nއެސިސްޓެންޓް ކޮމިޝަނާ އޮފް ޕޮލިސްގެ މަޤާމުގައި ހުންނެވި ޑރ.އަބްދުﷲ ފައިރޫޝް ފުލުހުންގެ ވަޒީފާއިން ރިޓަޔާ ކުރެއްވި މައްސަލަ 241 ކޮމިޓީއަށް ހުށަހެޅުއްވުމަށް ނިންމި ނިންމުމަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ފާޑު ވިދާޅުވެއްޖެއެވެ.\nފައިރޫޝްގެ މައްސަލަ ކޮމިޓީ އަށް ހުށަހެޅުއްވީ ރައްޔިތުންގެ މަޖިލީހުގެ ރައީސް، މުހައްމަދު ނަޝީދެވެ. ފައިރޫޝްގެ މައްސަލަ ނަޝީދު 241 ކޮމެޓީއަށް ހުށަހެޅުއްވީ މިމަހުގެ2ވަނަ ދުވަހު ފައިރޫޝް މަގާމުން އިސްތިއުފާ ދެއްވުމާއި ގުޅިގެންނެވެ.\nނަޝީދު ވިދާޅުވީ އަލަށް ތަސްދީގު ކުރެވުނު ފުލުހުންގެ އާ ޤާނޫނަށް ޢަމަލުކުރަން ނުފަށަނީސް އިސްތިއުފާ ނުދެއްވޭނެކަމަށެވެ. ފުލުހުންގެ އާ ގާނޫނު ތަސްދީގު ކުރައްވާފައިވަނީ މިދިޔަ ޑިސެމްބަރު މަހުގެ 27 ވަނަ ދުވަހުއެވެ.\nއެކަމާ ގުޅިގެން މެމްބަރު އަހްމަދު ޝިޔާމް މިއަދު ކުރެއްވީ ޓްވީޓެއްގައި ވިދާޅުވީ "ރައްޔިތުން ގަލޯހާޖާ ކުރަން ވީމާ" ނަޝީދުގެ ހުއްދައަކަށް އެދެން ޖެހޭކަން ނުދެނެހުރި ކަމަށެވެ. އަދި ހަޔާތެއް ތިޔަ ހޭދަ ކުރަައްވަނީ އަމިއްލަފުޅަށް ކުރެއްވި ކަމެއްގެ މަސްތުގައި ބަދަލު ހިއްޕެވުމުގެ ރޫހުގައި ކަމަށް ޝިޔާމް ވިދާޅުވިއެވެ.\nމީގެ އިތުރުން ރައީސް ޔާމީން މިނިވަން ކުރައްވައި ޤައުމު އާރާސްތުކުރެއްވުމަށް ފެއްޓެވުމަށް ވެސް ޝިޔާމް ވަނީ ރައީސް ނަޝީދު އަށް ގޮވާލައްވާފައެވެ.\nފައިރޫޝްގެ މައްސަލަ މަޖްލިސްގެ 241 ކޮމެޓީއަށް ހުށަހެޅުއްވި އިރު ރައީސް ނަޝީދުގެ ވެރިކަން 2012 ވަނަ އަހަރު ފެބްރުއަރީ7ވަނަ ދުވަހު ވެއްޓުނު އިރު ފުލުހުންގެ ތެރޭގައި ސަރުކާރާއި ދެކޮޅަށް މަސައްކަތް ކުރެއްވި އިސް މީހެއްގެ ގޮތުގައި ފައިރޫޝް ހަރަކާތްތެރިވިކަމަށް ރައީސް ނަޝީދާއި އެމަނިކުފާންގެ ސަޕޯޓަރުން ދަނީ ބުނަމުންނެވެ.\nއަދި މިވެރިކަމުގައި ފައިރޫޝްއަށް އެސިސްޓެންޓް ކޮމިޝަނަރ އޮފް ޕޮލިސް މަގާމު ދިނުމުންވެސް އެމްޑީޕީ މެމްބަރުން ވަނީ ފާޑު ކިޔާފައެވެ.


Rufiyaa account in raajjein beyrah faisaa fonuvey muhdhathu ithurukoffi | Wathan.mv ރުފިޔާ އެކައުންޓުން ރާއްޖެއިން ބޭރަށް ފައިސާ ފޮނުވޭ މުއްދަތު އިތުރުކޮށްފި | Wathan.mv\nރުފިޔާ އެކައުންޓުން ރާއްޖެއިން ބޭރަށް ފައިސާ ފޮނުވޭ މުއްދަތު އިތުރުކޮށްފި\nކޮވިޑް-19 އާއި ގުޅިގެން ރާއްޖެއިން ބޭރުގައި ތިބި ދިވެހިންނަށް ބޭންކިންގެ ހިދުމަތް ހޯދުމުގައި ބޭންކް އޮފް މޯލްޑިވްސް އިން ދިން ލުއިތަކުގެ މުއްދަތު އިތުރުކޮށްފިއެވެ.\nބޭންކް އޮފް މޯލްޑިވްސް އިން ބުނީ، ރާއްޖެއިން ބޭރުގައި އޭޓީއެމް އިން ފައިސާ ނެގުމުގެ ލިމިޓް އިތުރުކުރި ކުރުމާއި ދިވެހި ރުފިޔާ އެކައުންޓު ބޭނުންކޮށްގެން ރާއްޖެއިން ބޭރަށް ފައިސާ ފޮނުވުމަށް ހަމަޖެއްސި ހަމަޖެއްސުމުގެ މުއްދަތު މިމަހުގެ 15 ގެ ނިޔަލަށް އިތުރު ކޮށްފައިވާ ކަމަށެވެ.\nމީގެ ކުރިން ރާއްޖެއިން ބޭރުގައި ބީއެމްއެލްގެ ކަސްޓަމަރުންނަށް އޭޓީއެމް މެދުވެރިކޮށް 400 ޑޮލަރާ އެއްވަރުގެ އަދަދެއް ނެގުނު ނަމަވެސް ކޮވިޑާ ގުޅިގެން ދިން ލުޔާއެކު މި އަދަދު ވަނީ 1000 ޑޮލަރަށް އިތުރު ކޮށްފައެވެ. މީގެ އިތުރުން ރާއްޖެއިން ބޭރުގައި އޭޓީއެމްތަކުން ފައިސާ ނަގާއިރު ބޭންކުން ނަގާފީ ވަނީ، 15 ރުފިޔާއަށް ކުޑަކޮށްފަ އެވެ. އަދި ކުރިއެކޭ އެއްގޮތަށް ކަސްޓަމަރުންނަށް ޕީއޯއެސް މެދުވެރިކޮށް ދުވާލަކު 600 ޑޮލަރުގެ ވިޔަފާރިކުރެވޭނެކަމަށް ބޭންކުން ބުންޏެވެ.\nބީއެމްއެލް މެދުވެރިކޮށް ރާއްޖޭން ބޭރަށް ފައިސާ ފޮނުވުމަށް ދީފައިވާ ލުޔާއެކު ކޮންމެ ކަސްޓަމަރަކަށްވެސް މަހެއްގެ މައްޗަށް 500 ޑޮލަރާ ހަމަޔަށް ފައިސާ ފޮނުވުމުގައި ދިވެހި ރުފިޔާ އެކައުންޓުން ފައިސާ ފޮނުވޭނެ އެވެ. މިކަމަށް އެއްވެސް ފީއެއް ނުނަގާނެ ކަމަށް ބޭންކުން ވަނީ ބުނެފައެވެ.


މި ސްކޫލުން 20 ކޮމްޕިއުޓަރ ސިސްޓަމް ގަތުމަށް ބަޔަކާ ހަވާލުކޮށް، އެއްބަސްވުމުގައިވާ މުއްދަތަށް ތަކެތި ފޯރުކޮށްދީފައިނުވާތީ އެއްބަސްވުން ބާޠިލުކޮށް، އެކަމަށް ޝައުޤުވެރިވާ ފަރާތްތަކަށް އަލުން ފުރުޞަތު ހުޅުވާލަމެވެ.\nތިރީގައި މިދަންނަވާ ސްޕެސިފިކޭޝަނާ އެއްގޮތަށް 20 ކޮމްޕިއުޓަރ ސިސްޓަމް (ބްރޭންޑެޑް) ގަންނަން ބޭނުންވެއެވެ.\nIntel Core i7 or substantially equal\n19” LED or better\nFront I/O:2x USB 3.0, 1 Microphone in, 1 Headphone out\nGenuine Microsoft Windows 10 Enterprise , 64 bit English\nGenuine Microsoft Office Professional 2016 English 64-bit License\nOn-Site: Minimum 1 Years\nވީމާ، ކޮމްޕިއުޓަރ ސިސްޓަމް ވިއްކުމަށް ޝައުޤުވެރިވާ ފަރާތްތަކުން، ކަނޑައެޅިފައިވާ ގަޑީގައި މި ސްކޫލަށް ދުރުވެ ނުވަތަ މި ސްކޫލުގެ 6520555 ނަންބަރު ފޯނަށް ގުޅުއްވައި މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚުގައި މި ސްކޫލަށް ދުރުވެ އަންދާސީހިސާބު ހުށަހެޅުއްވުން އެދެމެވެ. މަޢުލޫމާތު ދިނުމާއި އަންދާސީހިސާބު ހުށަހެޅުމުގެ ބައްދަލުވުން އޮންނާނީ މި ސްކޫލުގެ އައު ސްޓާފްރޫމުގައެވެ.\n2015 ޑިސެންބަރު 15 ވާ އަންގާރަ ދުވަހުގެ 10:00\n2015 ޑިސެންބަރު 22 ވާ އަންގާރަ ދުވަހުގެ 10:00\nޕަބްލިޝްކުރި ތާރީޚު: 10 ޑިސެންބަރު 2015\nސުންގަޑި: 15 ޑިސެންބަރު 2015 1000


High Courtun ebunee rangalhah، "seedha" Raees Nasheed ge...\nރިޕޯޓު - މަގޭ ރިޕޯޓް / ހައިކޯޓުގެ ބަޔާން\nހައިކޯޓުން އެބުނީ ރަނގަޅަށް، "ސީދާ" ރައީސް ނަޝީދުގެ އެއްވެސް ވާހަކައެއް ނުދައްކަވާ!\nފަނޑިޔާރު ޝަހީދު ސުވާލު ކުރެއްވީ ސުޕްރީމް ކޯޓުން ހުކުމް ތަންފީޒުކުރުން ފަސްކުރުމަށް ނެރުނު އަމުރަކާ ގުޅިގެން\nކ. މާލެ3ފެބުރުއަރީ 2020 | ހޯމަ 16:40 34,532\nހައިކޯޓުގެ ފަނޑިޔާރު ހުސައިން ޝަހީދު - މުހައްމަދު ޝަރުހާން\nރައީސުލްޖުމްހޫރިއްޔާކަމުގެ މަގާމުގައި ހުންނަވައި، ދައުލަތުގެ އެތައް މިލިއަން ފައިސާއަކަށް ހިޔާނާތްތެރިވެވަޑައިގެންވިކަމަށް ތުހުމަތުކުރެވޭ، އަދި މަނީ ލޯންޑަރިންގ ކުށް ސާބިތުވެފައިވާ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ފަރާތުން ހައިކޯޓަށް ހުށަހަޅާފައިވާ އިސްތިއުނާފް މައްސަލައިގެ ފުރަތަމަ އަޑުއެހުން މިދިއަ ޖެނުއަރީ މަހުގެ 28 ވަނަ ދުވަހު ހައިކޯޓުގައި ވަނީ ބާއްވާފަ އެވެ. އެދުވަހުގެ ޝަރީއަތުގެ އަޑުއެހުމަށް އިދިކޮޅު ކޯލިޝަން ޕީޕީއެމް-ޕީއެންސީގެ ލީޑަރޝިޕްގައި ހިމެނިވަޑައިގަންނަވާ ގިނަ ބޭފުޅުންނާއި, ރައީސް ޔާމީނަށް ތާއީދުކުރައްވާ ބައެއް ފަރާތްތަކުންނާއި, ރައްޖޭގެ މީޑިއާގައި ހަރަކާތްތެރިވާ ބޮޑެތި ހުރިހާ ނިއުސް އެޖެންސީތަކުގެ ނޫސްވެރިންވެސް ވަޑައިގެންނެވި އެވެ.\nއެ ދުވަހުގެ ޝަރީއަތާއި ގުޅޭ ގިނަ ހަބަރުތަކެއް ނޫސްތަކުން ގެނެސްދީފައިވާއިރު، ހައިކޯޓަށް އަޅައިގަތީ "ރާއްޖެއެމްވީ"ގައި އަޅުގަނޑު ލިޔުނު "ރައީސް ޔާމީންގެ ޝަރީއަތް: ރައީސް ނަޝީދުގެ މައްސަލާގައި، ފަނޑިޔާރު ޝަހީދުގެ ގިނަ ސުވާލުތަކެއް"، މި ސުރުހީގެ ދަށުން ލިޔުނު ޚަބަރެވެ.\nއެ ޚަބަރާއި ގުޅިގެން، ހައިކޯޓުން ނެރުނުު ބަޔާނުގައި އަޅުގަނޑު ލިޔުނު އެ ޚަބަރަކީ "ދިވެހިރާއްޖޭގެ ހައިކޯޓާ، ހައިކޯޓުގެ ފަނޑިޔާރު އަލްއުސްތާޛު ޙުސެއިން ޝަހީދުގެ އަގު ވައްޓާލާ ރައްޔިތުންގެ ކުރިމަތީގައި ދިވެހިރާއްޖޭގެ ހައިކޯޓާއި ހައިކޯޓުގެ ފަނޑިޔާރު އަލްއުސްތާޛު ޙުސެއިން ޝަހީދުއާ މެދު ނުބައި ތަސައްވުރެއް ދެއްކުމަށް މަސައްކަތްކޮށް، އަދި ހަމަ އެހެންމެ، ޝަރީޢަތުގެ މަޖިލީހުގައި ކަން ހިނގައިދިޔަ ގޮތާއި ޚިލާފަށް ލިޔެފައިވާ ޚަބަރެއް" ކަމަށް ބުނެފައި ވެއެވެ. މީގެއިތުރުން، "ދިވެހިރާއްޖޭގެ ހައިކޯޓުގައި، 28 ޖަނަވަރީ 2020 ވަނަ ދުވަހު ބޭއްވުނު، ރައީސް ޢަބްދުﷲ ޔާމީންގެ ފަރާތުން އިސްތިއުނާފުކުރެވުނު މައްސަލައިގެ އަޑު އެހުން ކުރިއަށްގެންދިޔައީ އާއްމުކޮށް ހުޅުވާލައިގެންނެވެ. މި މައްސަލައިގެ އަޑު އެހުމަށް ވަންނަން ބޭނުންވި ހުރިހާ ނޫސްވެރިންނަށާއި އާންމުންނަށް ފުރުސަތު ދީފައިވާނެއެވެ. އަދި ހުޅުވާލައިގެން ބޭއްވޭ ހުރިހާ ޝަރީޢަތްތަކަށްވެސް ނޫސްވެރިންނާއި އާއްމުން ވަނުމަކީ ހައިކޯޓުން ހިއްވަރުދޭ، އަދި އެކަމަށް މަގުފަހިވެސް ކޮށްދޭކަންކަން" ކަމަށް ބަޔާނުގައި ބުނެފައިވެއެވެ.\n"އާންމުކޮށް ހުޅުވާލައިގެން ބޭއްވުނު މި ޝަރީޢަތުގެ މަޖިލީހުގެ އެއްވެސް ހިސާބެއްގައި ރައީސް މުހައްމަދު ނަޝީދު މިނިވަންކުރުމާއި ގުޅޭގޮތުން ނުވަތަ އެ ނޫން ގޮތަކުންވެސް ރައީސް ނަޝީދުގެ އެއްވެސް ވާހަކައެއް ފަނޑިޔާރުންގެ ބެންޗުންވެސް އަދި މައްސަލައިގެ ޚަސްމުންވެސް ފާހަގަކޮށްފައެއް ނުވެއެވެ." ހައިކޯޓުން ނެރެފައިވާ ބަޔާނުގައި ބުނެފައި ވެއެވެ. މީގެއިތުރުން އެބަޔާނުގައި ބުނެފައިވަނީ، "އެހެންކަމުން ދިވެހިރާއްޖޭގެ ހައިކޯޓުން ދެކެނީ، މި ޚަބަރަކީ ކަނޑައެޅިގެން ފަނޑިޔާރު އަލްއުސްތާޛު ޙުސެއިން ޝަހީދުގެ އަބުރާއި އިއްޒަތަށް ހުތުރުވާގޮތަށް ގެނެސްދީފައިވާ ޚަބަރެއް ކަމަށެވެ."\nރަނގަޅެވެ. ހައިކޯޓުގެ އެއަޑުއެހުމުގައި "ސީދާ" ރައީސް ނަޝީދު އާގުޅޭ އެއްވެސް ވާހަކައެއް ފަނޑިޔާރުންގެ ބެންޗުގެ އެއްވެސް ފަނޑިޔާރަކު އަދި މައްސަލައިގައި ހިމެނޭ އެއްވެސް ޚަސްމަކުވެސް ދައްކަވާފައެއް ނުވެއެވެ. ނަމަވެސް ހައިކޯޓަށް އޮޅުން އަރާފައިވާ ބައެއް ކަންކަން ފާހަގަކޮށްލާނަމެވެ.\nކޯޓުތަކުގެ ޝަރީޢަތުގައި ފަނޑިޔާރުންނާއި ދެ ފަރާތުގެ ގާނޫނީ ވަކީލުން ދައްކަވާ ވާހަކަތައް ސީދާ އެވިދާޅުވާ ގޮތަށް ޚަބަރު ގެނެސްދޭނަމަ ރައްޔިތުންނަށް އޮޅުން އެރުމަކީ އެކަށީގެންވާ ކަމެކެވެ. ލިޔުންތެރިން ނުވަތަ ނޫސްވެރިން ޚަބަރު ލިޔާއިރު ޝަރީޢަތުގެ އަޑުއެހުމުގައި ހިނގާދިޔަ ކަންކަކަމާއި، ފަނޑިޔާރަކު ނުވަތަ ވަކީލަކު ވިދާޅުވިޔަސް އެވިދާޅުވި ވާހަކައެއްގެ މާނަ ނުގެއްލޭގޮތަށް، އެވިދާޅުވި ވާހަކައެއް އެންމެ "ތިލަކޮށް" ރައްޔިތުން މީހާއަށް އެންމެ ފަސޭހައި އެ ޚަބަރު "ފަހުމް" ވާނެ ގޮތަށް ގެނެސްދިނުމަކީ މުހިންމު ކަމެކެވެ. އަދި ޝަރީއަތުގެ އަޑުއެހުންތަކުގައި ޝަރުއީ ދާއިރާގެ ކޯޓުތަކުން ކޮށްފައި ހުންނަ ހުކުމްތަކާ ހަވާލާދެއްވާއިރު، ގިނަ ފަހަރު ފަނޑިޔާރުން އަދި ގާނޫނީ ވަކީލުން ވިޔަސް ހަވާލާ ދެއްވާނީ އެ ޤަޟިއްޔާ ނަމްބަރަކަށެވެ. އެ ޤަޟިއްޔާ ނިސްބަތްވާ ފަރާތެއްގެ ނަން ވަރަށް ބޭނުންކުރުމަކީ ކޮށް އުޅޭކަމެއް ނޫނެވެ. އަދި ގާނޫނަށް ރިއާޔަތް ކުރެއްވިޔަސް އާންމުކޮށް ވިދާޅުވާނީ ގާނޫނު ނަމްބަރާއި ގާނޫނުގެ މާއްދާގެ ނަމްބަރެވެ. ޤާނޫނުގެ ނަންވެސް ވިދާޅުވާނީ މަދު ފަހަރަކު އެވެ.\nމިސާލަކަށް:ކްރިމިނަލް ކޯޓުގެ ޤަޟިއްޔާ ނަމްބަރު: 60 ސީއާރުސީ 2019 ޤަޟިއްޔާގައި ޤާނޫނު ނަމްބަރު 10/2014ގެ 53 ވަނަ މާއްދާގެ (ހ)އާ ހަވާލާދީ، އެމާއްދާގެ (ށ)ގެ ދަށުން ކޮށްފައިވާ ހުކުމް ބާތިލްކަމަށް ހައި ކޯޓުގެ މިމައްސަލަ ބައްލަވާ ފަަނޑިޔާރުންގެ އިއްތިފާގުން ނިންމާފައިވާކަމަށް ބުނުމުން، ކިޔާ މީހާއަށް ނުވަތަ އަޑު އަހާ މީހާއަށް އެނގުނު އެއްޗެއް އެބައޮތްތޯ އެވެ. ނަމަވެސް، ކްރިމިނަލް ކޯޓުން ރައީސް ޔާމީންގެ މައްޗަށް ކޮށްފައިވާ މަނީ ލޯންޑަރކުރުމުގެ ކުށް ސަބިތުވާކަމަށް ނިންމާފައިވާ ހުކުމް ބާތިލްކަމަށް، މިމައްސަލަ ބެއްލެވި ހައި ކޯޓުގެ ފަނޑިޔާރުންގެ އިއްތިފާގުން ނިންމާފައިވާކަަށް ޚަބަރުގައި ލިޔުމުން އެމައްސަލަ ވަރަށް ސާފުކޮށް ކިޔާ މީހާ ނުވަތަ އަޑު އަހާ މީހާއަށް އެނގޭނެ ނޫންތޯ އެވެ. މިވާހަކަ މިގޮތަށް މިފާހަގަކޮށްލީ މިސާލެއްގެ ގޮތުންނެވެ.\nރާއްޖެ.އެމްވީގައި ޝާއިރުކޮށްފައިވާ ހަބަރުގައިވެސް ޖެހިގެން އުޅެނީ މި ބުނެވުނު މައްސަލަ އެވެ.\nހައިކޯޓުގެ ބަޔާނުގައިވާގޮތަށް، ރައީސް ޔާމީންގެ އިސްތިއުނާފް އަޑުއެހުމުގައި "ސީދާ" ރައީސް ނަޝީދުގެ ވާހަކައެއް އެއްވެސް ފަނޑިޔާރަކު އަދި އެއްވެސް ޚަސްމަކުވެސް ނުދައްކަވަ އެވެ. ނަމަވެސް، ބައެއް ސިޔާސީ ބޭފުޅުންގެ މައްޗަށްކޮށްފައިވާ ޖަލު ހުކުމްތައް ތަންފީޒުކުރުން ފަސްކުރުމުގެ އަމުރެއް ސުޕްރީމް ކޯޓުން ނެރެފައިވާއިރު، އެކަން ރިވިއުކުރަން ނުވަތަ އިސްތިއުނާފްކުރަން ދައުލަތުން ހުށަހެޅިތޯ އޭ ވިދާޅުވެ، ފަނޑިޔާރު ޝަހީދު، ޕީޖީ އޮފީހުގެ ވަކީލުންނާ ސުވާލު ނުކުރައްވާތޯ އެވެ.\nސުޕްރީމް ކޯޓުގެ އެ އަމުރުގެ ދަށުން ހުކުމް ތަންފީޒު ކުރުން ފަސްކުރި މައްސަލަތަކުގެ ތެރޭގައި ޖިނާއީ ބޮޑު ކުށެއްގެ ގޮތުގައި ހިމެނޭ ޓެރަރިޒަމްގެ ކުށް ސާބިތުވެފައި ތިބި ބޭފުޅުން ވެސް ހިމެނޭ ނޫންތޯ އޭ ވިދާޅުވެ، ޝަހީދު ސުވާލު ނުކުރައްވާތޯ އެވެ. ޔާމީނަކީ ނުރައްކާތެރި ކުށްވެރިއެއް ކަމަށް ދައުލަތުން ދެކެނީތޯއޭވިދާޅުވެ ޝަހީދު ސުވާލު ނުކުރައްވާތޯ އެވެ.\nސުޕްރީމް ކޯޓުން ކުރިން ގާނޫނާ ޚިލާފަށް ނިންމި ނިންމުންތަކާ ގުޅިގެން ބައެއް ފަނޑިޔާރުންނަށް ފިޔަވަޅު އެޅިއިރު، ބައެއް ބޭފުޅުންގެ ޖަލު ހުކުމް ތަންފީޒުކުރުން ފަސްކުރި މައްސަލާގައި އެއްވެސް ފަނޑިޔާރަކާ މެދު ފިޔަވަޅު އެޅިތޯ އޭ ވިދާޅުވެ ފަނޑިޔާރު ޝަހީދު ސުވާލު ނުކުރައްވާތޯ އެވެ.\nއެ ސުވާލުތައް ނުކުރައްވާނަމަ، އަޅުގަނޑު ލިޔެފައިވާ ހަބަރަކީ ދޮގު މައުލޫމާތުގެ މައްޗަށް ލިޔެފައިވާ ޚަބަރެކެވެ. ފަނޑިޔާރު ޝަހީދު ރައީސް ނަޝީދު މައްސަލައާ ގުޅޭ ގިނަ ސުވާލުތަކެއް ކުރެއްވި ކަމަށް ބުނެ، ވަކި ޚަބަރެއްގެ ގޮތުގައި އަޅުގަނޑު އެޚަބަރު ގެނައީ، ފަނޑިޔާރު ޝަހީދުގެ ސުވާލުތަކުންނާއި އަދި އެސުވާލުތަކާއި ގުޅިގެން ޕީޖީ ވަކީލު ދެއްވި ޖަވާބުގައި އެވިދާޅުވަނީ، ސުޕްރީމް ކޯޓުން އެކެއް ފެބްރުއަރީ 2018 ގައި އޭރު ޖަލު ހުކުމެއް ތަންފީޒު ކުރައްވަމުން ގެންދެވި ސިޔާސީ ބޭފުޅުގެ މައްޗަށް ކުރި ހުކުމް ތަންފީޒުކުރުން ފަސްކުރަން ނެރުނު އަމުރުކަން އެނގެ އެވެ.\nސުޕްރީމް ކޯޓުން ހުކުމް ތަންފީޒުކުރުން ފަސްކުރުމަށް ނެރެނު އަމުރުގައި ޓެރެރިޒަމްގެ ހުކުމެއް ތަންފީޒު ކުރައްވަމުން ގެންދެވީ ރައީސް ނަޝީދު އާއި އަދާލަތު ޕާޓީގެ ރައީސް އިމްރާން އަބްދުﷲ އެވެ. އަދި އެ ދެ ބޭފުޅުންގެ ތެރެއިން "ޕަބްލިކް އިންޓަރެސްޓް" އެންމެބޮޑަށް އޮތީ ރައީސް ނަޝީދުގެ މައްޗަށް ކުރި ހުކުމް ކަމަށްވާތީ، އަޅުގަނޑު ލިޔުނު ޚަބަރުގައި "ރައީސް ޔާމީންގެ ޝަރީއަތް: ރައީސް ނަޝީދުގެ މައްސަލާގައި، ފަނޑިޔާރު ޝަހީދުގެ ގިނަ ސުވާލުތަކެއް" ސުރުހީގައި އަދި ޚަބަރުގެ ތެރޭގައި އެގޮތަށް އިބާރާތްކުރުމަކީ "ޝަރީޢަތުގެ މަޖިލީހުގައި ކަން ހިނގައިދިޔަ ގޮތާއި ޚިލާފަށް ލިޔެފައިވާ ޚަބަރެއް" ކަމަށް ހައިކޯޓުން ދެކޭނަމަ އެއީ ހިތާމަކުރަންޖެހޭކަމެކެވެ.\nރައީސް ޔާމީންގެ ޝަރީއަތުގެ އެޑުއެހުމާ ގުޅޭ ޚަބަރުތައް ގެނެސްދިން ބައެއް އެހެން ނޫސްތަކުގައިވެސް ހަމަ މި ވާހަކަތައް ގެނެސްދީފައިވެއެވެ. ބައެއް ނޫސްތަކުގައި ހައިކޯޓުގެ އެ އަޑުއެހުމާ ގުޅޭގޮތުން ފަނޑިޔާރު ދެއްކެވި ވާހަކަތައް ގެނެސްދީފައިވަނީ ރައީސް ޔާމީންގެ ޝަރީއަތުގެ އަޑުއެހުމުގެ ޚަބަރުގެ ތެރެއިންނެވެ. ތަފާތަކީ، "ރާއްޖެއެމްވީ"ގައި "ރައީސް ޔާމީންގެ ޝަރީއަތް: ރައީސް ނަޝީދުގެ މައްސަލާގައި، ފަނޑިޔާރު ޝަހީދުގެ ގިނަ ސުވާލުތަކެއް" މިސުރުހީގެ ދަށުން އަޅުގަނޑު ވަކި ޚަބަރެއްގެ ގޮތުގައި އެވާހަކަތައް ގެނައުން ނޫންތޯ އެވެ.\nއެމްޑީޕީގެ ޕްރައިމަރީ: ވޯޓުލާންޖެހޭ ޢަދަދަށް ވޯޓުލާންޖެހޭނެ، މަދުވެގެން އަދި ގިނަ ވެގެންވެސް ނުވާނެ!\nއައްޑޫ އިކުއެޓޯރިއަލް ހޮސްޕިޓަލްގެ ޑިޒައިނިންގެ މައްސަލައާހުރެ ހުޅުވާނެ ތާރީހެއް ބުނަން ދަތި: އައްޑު ސިޓީ މޭޔަރ


އަހަރެމެން އެދޭ ކަމެއްވުން މާތް ﷲ ފަސްކުރައްވަނީ، އެކަމެއްވުމަށް އެންމެ ރަނގަޅު ވަގުތަށްޓަކައި: މުފްތީ މެންކް – Dhen.mv\nދެން އެމްވީ October 5, 2020 - 10:00 am\nމަދު ދުވަސްކޮޅެއް ނޫނެވެ. ދިގު ދެމިގެންދިޔަ 30 އަހަރެވެ.\nތިރީސް އަހަރުގެ ދިގު އިންތިޒާރަކަށްފަހު މަޝްހޫރު ފުޓުބޯޅަ ޓީމު "ލިވަރޕޫލް" މިވަނީ އިނގިރޭސި ޕްރިމިއަރ ލީގް ކާމިޔާބު ކޮށްފައެވެ. މިއީ އެޓީމުގެ ކޯޗާއި، މެންބަރުންގެ އިތުރުން، ލިވަރޕޫލަށް ސަޕޯޓުކުރާ އެންމެހާ ފަރާތްތަކަށް ލިބުނު ވަރަށް ބޮޑު އުފާވެރިކަމެކެވެ.\nނަމަވެސް މިކަމުން ވެސް އިބުރަތެއް ހާސިލު ވެއެވެ.\nމަޝްހޫރު ދީނީ ޢިލްމުވެރިޔާ މުފްތީ އިސްލާއިމް މެންކު މިކަމާއި ގުޅޭގޮތުން ވިދާޅުވެފައިވަނީ އަހަރެމެން ހިތް އެދޭ ކަމެއް، އެވަގުތުން ވަގުތަށްވުމަށް އެދި އަަހަރެމެން މާތް ﷲ ޙަޟްރަތުން އެދޭ ކަމަށެވެ. ނަމަވެސް އެކަލާނގެއީ ހުރިހާާ ކަމެއް ވެސް އެންމެ މޮޅަށް ދެނެވޮޑިގެންވާ ރަސްކަލާނގެއެވެ. އެކަލާނގެ އަހަރެމެން އެދޭހާ ކަމެއް އެވަގުތަކު ކޮށް ނުދެއްވާ ފަސްކުރައްވަނީ، އެކަމެއް ވާން އެންމެ ރަނގަޅު ވަގުތު ޖެހެންދެން ކަމަށް މުފްތީ މެންކު ވިދާޅުވެފައިވެއެވެ.\n"ކަމަކަށް އެދި އަހަރެމެން އެކަލާނގެ ޙަޟްރަތުން ދުޢާ ކުރުމުން، އެކަމެއް އެވަގުތުން ވަގުތަށް އެކަލާނގެ ފުރިހަމަ ކޮށްނުދެއްވާ، ފަސްކުރައްވާ ބައެއް ކަންކަން ވެސް ހުރެއެވެ. އެއީ އެކަމެއްވުމަށް އެންމެ ރަނގަޅު، އަދި އަހަރެމެންނަށް އެކަމެއް ވުމުން އެންމެ ފައިދާއެއް ކުރާނެ ރަނގަޅު ވަގުތަކަށްޓަކައެވެ.\nދެން އަހަރެމެން ހަދަނީ ކިހިނެއްތޯއެވެ؟ އަަހަރެމެން އިތުރަށް އެކަމަކަށްޓަކައި އެދެނީއެވެ. އަދި އެކަންވުމަށް ކޮންމެ އަހަރަކު ވެސް އެދެމުން، ރޮމުން ދަނީ އެވެ. އަހަރެމެން އާދޭސް ކުރަނީ އެކަމެއް އަވަހަށް ވުމަށެވެ.\nމިފަދައިން އެތަކެއް އަހަރުތަކެއް ވެސް ބައެއް ކަންކަމުގައި ވޭތުވެގެން ދެއެވެ. އަހަރުމެން އެކަމަކަށް ދަނީ އެދެމުންނެވެ. މާތް ﷲ ޙަޟްރަތުން ދުޢާ ކުރަމުންނެވެ. އަހަރެމެންގެ ކެތްތެރިކަން ވެސް އެފަދަ ބައެއް ކަންކަމުގައި ވަރަށް ވަރުގަދައެވެ.\nއެގޮތުން މިކަމަށް ވެސް ބަލާލަމާ ހިނގާށެވެ. މިކަމަށް ބައެއް ފަރާތްތަކުން އެދެމުންދާތާ މިވީ ކިތައް އަހަރުހެއްޔެވެ. ކިތައް ޑެކޭޑް ހެއްޔެވެ؟ ތިން ޑެކޭޑު ފަހުން މިވަނީ އެކަން ކާމިޔާބުވެފައެވެ. ތިން ޑެކޭޑުވަންދެން އަހަރެމެންގެ ތެރެއިން ބަޔަކު ދިޔައީ މިކަމަށް، މިކާމިޔާބީއަށް އެދެމުން ނޫން ހެއްޔެވެ؟\nމިހާރު 30 އަހަރު ފަހުން މިކާމިޔާބީ ލިބުމުން އަހަރުމެން މިވަނީ ކުރިން މިކަމާއި ކުރި ހިތާމައާއި، ކުރަމުން ދިޔަ ފިކުރުތައް މަތިން ވެސް ހަނދާން ނެތިފައެވެ. އަހަރުމެން މިވަނީ މިއުފަލުގައި، ކުރިން އުފުލި ބުރަ މަތިން ހަނދާން ނެތިފައެވެ. އަދި ކުރިން ކުރި އާދޭހާއި ދުޢާތައް މަތިން ވެސް ހަނދާން ނެތިފައެވެ.\nލޮބުވެތި އަޚުންނާއި އުޚްތުންނޭވެ. އަހަރެމެން އެދޭހާ ކަމެއް މާތް ﷲ އެވަގުތުންް ވަގުތަކު ކޮށް ނުދެއްވާފާނެއެވެ. ބައެއް ފަހަރު އަހަރެމެން އެދޭ ކަމެއް އެދޭ ގޮތަކަށް ވެސް ކޮށްނުދެއްވާފާނެއެވެ. ނަމަވެސް ވިސްނަންޖެހޭ ކަމަކީ، އެކަލާނގެ ކޮންމެ ކަމެއް ވެސް ކޮށްދެއްވާނީ، އެކަމަކުން އަހަރެމެންނަށް ފައިދާވާނެ ރަނގަޅު ވަގުތަކު އެންމެ ރަނގަޅަށް ކަމެވެ. މިއީ އަހަރެމެން އަބަދު ވެސް ހަނދުމަ ކުރަން ޖެހޭނެ ކަމެކެވެ. އަދި ކަމެއް ހާސިލުވުމުން ކުރިން އުފުލި ބުރައިގެ މަތިން ހަނދާން ނައްތާލައިގެން ވެސް ނުވާނެއެވެ." މުފްތީ މެންކު ވިދާޅުވެފައިވެއެވެ.\nނަސޭހަތް މުފްތީ މެންކް\nމިއީ ކޮންމެ މުސްލިމަކުވެސް ދަންނަ ކަމެއް، އަދި މުސްލިމުން މިކަން ދަސްކުރަނީ މުސްލިމު މައިންނާއި ބަފައިންގެ ކިބައިން، ޅަފަތުގައި އުގުގެ ތަރުބިއްޔަތުގެ ތެރެއިން.


MNU students field trip to A. Dh Fenfushi | Aiminath Leena\nMNU students field trip to A. Dh Fenfushi\nދިވެހިރާއްޖޭގެ ގައުމީ ޔުނިވަރސިޓީގެ ޑިޕްލޮމާ އިން ޖަރނަލިޒަމް ދަރިވަރުން ފެންފުއްޓަށް ކުރި ތަމްރީނީ ދަތުރު.\nދިވެހިރާއްޖޭގެ ގައުމީ ޔުނިވަރސިޓީގެ ޑިޕްލޮމާ އިން ޖަރނަލިޒަމް ދަރިވަރުން 17 މަރޗް 2016 ވީ ބުރާސްފަތި ދުވަހުގެ ރޭ ފެންފުއްޓައް ކުރި ދަތުރުގައި މައިގަނޑުގޮތެއްގައި ބަލާލީ އެރަށުގެ ކުނި މެނޭޖް ކުރުމުގެ ނިޒާމް ރާވާ ހިންގާ ގޮތުގެ މަށްޗަށެވެ. މީގެ އިތުރުން ރަށުގެ އާއްމު ހާލަތާ ބެހޭ ސަރވޭއެއް ގޭގެއައް ޒިޔާރަތްކޮށް ހޯދުނު މަޢްލޫމާތުގެ އަލީގައި ތައްޔާރުކުރެވުނެވެ. މި ދަތުރުގައި އެރަށު ޒަމާންވީ ހިރިގަލު މިސްކިތުގެ ގިނަ މަޢުލޫމާތުތަކެއް ހޯދާ އެއްކުރެވިފައިވެ އެވެ. އިތުރަށް ބަލާލެވުނު ކަންތައްތަކުގެ ތެރޭގައި ފެންފުށީގެ ފަރުގެ ދިރުންތައް ބަލާލަން ދިޔުމާ ކުނި ނައްތާލުމައް އެރަށު ކައުންސިލުން މަސައްކަތް ކުރާ މަރުކަޒައް ޒިޔާރާތްކޮށް އެކަން ކުރެވެމުންދާގޮތް ދަތުރުގެ ބައިވެރިން ތަޖްރިބާކޮްށްފައިވެއެވެ. ދެދުވަހުގެ މުއްދަތަކަށް ކުރި މި ދަތުރުގައި އދ. ފެންފުއްޓާ ބެހޭ ގިނަ މަޢުލޫމާތު ތަކެއް ހޯދިފައި ވާކަން ފާހަގަކޮށްލެވެ އެވެ.\nއދ. ފެންފުއްޓަކީ އެރަށު ކައުންސިލާއި ރައްޔިތުންގެ އެއްބާރުލުމާއި އެކު ތިމާވެއްޓާއި ރަށްޓެހި ގޮތެއްގައި ކުނި މެނޭޖް ކުރެވެމުންދާ މަދު ރަށްތަކުގެ ތެރެއިން ރަށެއްކަން ފާހަގަކޮށްލެވެއެވެ. އެގޮތުން 2014 ވަނަ އަހަރު ތިމާވެއްޓާ ރައްޓެހި ގޮތެއްގައި ކުނި ނައްތާލުމުގެ ނިޒާމް ފެށިގެން ދިޔަ ނަމަވެސް އޭރު އެކަން ކުރެވެމުން ދިޔައީ ވަރަށް ބޮޑެތި ގޮންޖެހުން ތަކަކާ އެކު ކަމަށް ކައުންސިލުން ބުނެއެވެ. ކައުންސިލްގެ ބޭފުޅުން މައުލޫމާތު ދިން ގޮތުގައި އޭރު އެރަށުގައި ކުނި ނައްތާލެވޭނެ އެއްވެސް ނިޒާމެއް ނެތްކަމަށާ އެރަށުގެ ރީތި ގޮނޑުދޮށްތައް ތޮއްޖެހިފައިވަނީ އެކިޒާތުގެ ކުނިބުނިން ކަމަށާއި، މުޅި ރަށުތެރެވަނީ ބުޅަލުގެ ހާއްޔަކަށް ވެފައިކަމަށް އެބޭފުޅުން ވިދާޅުވިއެވެ. ނަތީޖާޔަކަށް ވެގެން ދިޔައީ ރަށުތެރޭގެ ސިއްޙީ ހާލަތު ދަށަށް ގޮސް ބަލިމަޑުކަން އިތުރުވެގެން ދިޔުމެވެ. މިކަމުން އަރައިގަތުމަށްޓަކާ ކުރެވުނު މަޝްވަރާތަކާ މިންނެތް މަސައްކަތުގެ ނަތީޖާ ޔަކަށް ވެގެން ދިޔައީ މި ނިޒާމް ގާއިމްކުރެވިގެން ދިއުމެވެ. ކައުންސިލް އިދާރާގެ ބޭފުޅު ވިދާޅުވި ގޮތުގައި މިއަދާ ހަމަޔައް އާދެވުނު އިރު އާއްމުކޮށް އުކާލެވޭ ތަކެތީގެތެރެއިން ހަމަ އެކަނި ނައްތާލުމުގައި ދަތި ވެފައިވާ އެއްޗަކީ ނެޕީ ކަމުގައެވެ.\nއޭގެ އިތުރުން އެރަށު އާސާރީ ބިނާއެއް ކަމުގައިވާ ހިރިގަލު ހުކުރު މިސްކިތައް ދަތުރުގެބައިވެރިން ޒިޔާރަތްކޮށްއެތަނުގެ މައުލޫމާތު ސާފުކޮށްފައިވެއެވެ. މި މިސްކިތަކީ މީގެ 380 ވަރަކަށް އަހަރުކުރީގެ ބިނާއެއްކަމަށް ވެއެވެ. އަދި މި މިސްކިތުގައި ހިމާޔަތް ކުރެވިފައިވާ ވެވެއްގެ އިތުރުން ރާއްޖޭގައި ހުރި އެންމެ ބޮޑު ފެންވަޅު ކަމަށް ބުނެވޭ ވަޅުވެސް މި މިސްކިތުގައި ހުރުން ވެގެން ދިޔައީ މި މިސްކިއް އިތުރައް ހާއްސަވެގެން ދިޔަ ކަމެއްކަމުގައެވެ. މުޅިންވެސް ހިރިގަލުން ބިނާކުރެވިފައިވާ މިމިސްކިތަކީއެރަށުގައި މިހާުރު ފެންނަން ހުރި ހަމައެކަނި ހިރިގަލުގެ ބިނާވެސް މެއެވެ. ބުނެވޭގޮތުގައި ހިރިގަލުގެ މަސައްކަތްތެރިކަން ރާއްޖޭގައި އެންމެ ފުރަތަމަ ފެށިގެން ގޮސްފައިވަނީވެސް އދ. ފެންފުށީގައެވެ.\nއދ. ފެންފުއްޓައް ކުރި މިދަތުރުގައި އެރަށު ފަރުގެ ދިރުން ބެލުމަށް ދިޔަދިޔުމުން ފާހަގަކުރެވުނީ ގިނައަދަދެއްގެ މުރަކަތަކެއް ހަލާކުވެގެން ގޮސްފައިވާ ކަމެވެ. އެހެން ނަމަވެސް އަލައް ހެދެމުން ބޮޑވަމުންދާ މުރަކަތައްވެސް ފެނުނުކަން ފާހަގަކޮށްލެވުނެވެ. މީގެ އިތުރުން ތަފާތު ވައްތަރުގެ އަދި އެކި ކުލަކުލައިގެ މަސް އެސަރަހައްދުން ފެނިގެން ދިޔައެވެ. މި ތަޖުރިބާ އަކީ ހުރިހާ ބައިވެރިންނަށްވެސް މުޅިން އާ ތަޖުރިބާ އެކެވެ. އެރަށުގައި އެއްރެޔާއި ދެދުވާ ހޭދަވެގެން ދިޔައިރު، ދަތުރުގެ ބައިވެރިން އެކުގައި ހޭދަކުރެވުނު ކޮންމެ ވަގުތަކީވެސް ވަރަށްވެސް މަޖާ ވަގުތު ތަކެކެވެ.\nMarch 26, 2016 by Aiminath Leena\tGallery News\n← workshop held by anti corruption commition regarding judicial issues in maldivess


ސައުދު އަލްހާނަށް: ޤައުމެއްގެ ހުރިހާ ކުލައެއްގެ ޔުނީފޯމް ލީމަ ވެސް ކާމިޔާބު ނުވުމަކީ ޤާސިމްގެ ކުށެއްތޯ؟ – Dhen.mv\nސައުދު އަލްހާނަށް: ޤައުމެއްގެ ހުރިހާ ކުލައެއްގެ ޔުނީފޯމް ލީމަ ވެސް ކާމިޔާބު ނުވުމަކީ ޤާސިމްގެ ކުށެއްތޯ؟\nމަރްޔަމް ވަޙީދާ October 28, 2020 - 11:48 am\nޖުމްހޫރީ ޕާޓީއަށާއި އެޕާޓީގެ ލީޑަރު ގާސިމް އިބްރާހިމަށް، މާލެ ސިޓީ މޭޔަރު ކަމަށް ވާދަ ކުރައްވަން އުޅުއްވާ އަލްހާން ފަހުމީ ފާޑު ވިދާޅުވުމުން، ޖޭޕީގެ ނައިބު ރައީސް އަހުމަދު ސައުދު ރައްދު ދެއްވައިފިއެވެ.\nއަލްހާން ކުރެއްވި ޓްވީޓެއްގައި ވިދާޅުވެފައި ވަނީ ޖުމްހޫރީ ޕާޓީ އަކީ ފިކުރެއް ނޫން ކަމަށާއި 15 އަހަރު ވީއިރު ވެސް ލީޑަރަކީ ގާސިމް ކަމަށެވެ.\n"އެމަނިކުފާނު ވެރިކަމުގެ ހިއްސާ ހޯއްދަވަން ދަތުރު ކުރައްވާ އުޅަނދަކަށް ނޫނީ ނުވި. އައު ސިޔާސީ ލީޑަރޝިޕަކަށް ފުރުސަތު ނެތުމަކީ ޑިމޮކްރަސީ ދަންނަ ސަގާފަތެއް ނޫން" އަލްހާން ބުނެފައިވެއެވެ.\nއަލްހާނަށް ރައްދު ދެއްވައި ސައުދު މިއަދު ކުރެއްވި ޓްވީޓެއްގައި ސުވާލު ކުރައްވާފައި ވަނީ، ސިޔާސީ ގޮތުން އަލްހާން ފެއިލް ވުމަކީ ގާސިމް އިބްރާހިމްގެ ކުށެއްތޯއެވެ.\n"ޤައުމެއްގެ ހުރިހާ ކުލައެއްގެ ޔުނީފޯމް ލީމަވެސް ކާމިޔާބު ނުވުމަކީ ޤާސިމްގެ ކުށެއްތޯ؟ އެމެރިކާ ރައީސް ޓްރަމްޕްހެން މީޑިއާގެ ސަމާލުކަން ހޯދަންވެގެން ދެއްތޯ ތިއުޅުއްވަނީ؟" ސައުދު ވިދާޅުވިއެވެ.\nSiyaasee gothun Manikufaan @AlhanFahmy fail vumakee Hon @qasimibrahim kusheh tho? Gaumu ehge hurihaa kule eh ge uniform leemaa ves kaamiyaabu nuvumakee hon. Qasim ge kushen tho? America raees Trump hen media ge Samaalukan hoadhan vegen dhehtho thiulhunvanee? pic.twitter.com/WpQEuaztXx\n— Ahmed Saud (@ammadaysaud) October 28, 2020\nއަލްހާން ފަހުމީ އަކީ ކުރިން ރައީސް މައުމޫންގެ ލީޑަރޝިޕްގައި ޑީއާރްޕީ ގެ މެންބަރެކެވެ. އެއަށްފަހު އެމްޑީޕީ އަށް ގުޅިވަޑައިގެން އެޕާޓީގެ ނައިބު ރައީސް ކަމަށް ވެސް 2011 ވަނަ އަހަރު ހޮވި ވަޑައިގެންނެވިއެވެ. ނަމަވެސް 2012 ވަނަ އަހަރު އެމަގާމުން ވަކި ކުރެއްވުމުން، އަލްހާން ވަނީ ޖުމްހޫރީ ޕާޓީ އާއި ގުޅިވަޑައިގެންފައެވެ. އަދި ފަހުން އެޕާޓީން ވަކިވެ ޕީޕީއެމް އާއި ގުޅި ވަޑައިގެންނެވިއެވެ. ނަމަވެސް 2018 ވަނަ އަހަރު އެޕާޓީން ވަކިވެ ވަޑައިގެން އަލްހާން އަނެއްކާ ވެސް ވަޑައިގެންނެވީ ޖޭޕީ އަށެވެ.\nއަހުމަދު ސައުދު އަލްހާން ފަހުމީ\nއަލްހާނާއި ފެންފައިވަނެއްގެ ތެރެއިން މީސް މީޑިއާގައި ބޮޑަށް މަގުބޫލުކަން ލިބުނީ ފެންފައިވާނަށް!


NATAS Holiday Expo gai Raajje in Baiverivejje - Vaguthu\nނާޓާސް ހޮލިޑޭ އެކްސްޕޯގައި ރާއްޖެއިން ބައިވެރިވެއްޖެ\nސިންގަޕޫރުގައި ކުރިއަށްދާ “ނާޓާސް ހޮލިޑޭ އެކްސްޕޯ” ގައި ދިވެހިރާއްޖެ އިޝްތިހާރު ކުރުމަށް އެމްއެމްޕީއާރްސީ އިން ފުރަތަމަ ފަހަރަށް ބައިވެރިވެއްޖެއެވެ.\nއެމްއެމްޕީއާރުސީއިން ބުނެފައިވަނީ ނާޓާސް އެކްސްޕޯގައި ސިންގަޕޫރުގެ ފަތުރުވެރިކަމުގެ ސިނާއަތުގައި މަސައްކަތް ކުރާ އިސް ފަރާތްތަކާ ބައްދަލުކޮށް ރާއްޖެ އިސްތިހާރު ކުރެވޭނެ އިތުރު ގޮތްތައް މަޝްވަރާ ކުރެވިގެންދާނެ ކަމަށެވެ.\nއިއްޔެ ފެށި މި އެކްސްޕޯ ކުރިއަށްދާނީ މާދަމާގެ ނިޔަލަށެވެ. މި އެކްސްޕޯގެ ސަބަބުން ރާއްޖޭގެ ފަތުރުވެރިކަން އޭޝިއާ ސަރަހައްދުގައި އިސްތިހާރު ކުރެވިގެން ދާނެ ކަންވެސް ވަނީ ފާހަގަ ކޮށްފައެވެ.\nފަތުރުވެރިކަމުގެ މި އެކްސްޕޯގައި ރާއްޖޭގެ ފަރާތުން ވަނީ ފަސް ކުންފުންޏެއް ބައިވެރިވެފަ އެވެ. ރާއްޖޭގެ ވަފުދުގައި އެންމެ އިސްކޮށް ހަރަކާތްތެރިވަނީ އެމްއެމްޕީއާރްސީގެ މެނޭޖިން ޑިރެކްޓަރު ތޮއްޔިބު މުހައްމަދެވެ.\n1987 ގައި ފަށާފައިވާ ނާޓާސް ހޮލިޑޭ އެކްސްޕޯ އަކީ ސިންގަޕޫރުގެ ފަތުރުވެރިންނާއި އޭޝިއާގެ ޓްރެވަލް އިންޑަސްޓްރީގައި މަސައްކަތް ކުރާ ފަރާތްތަކުގެ މެދުގައި މަގުބޫލު އެކްސްޕޯ އެކެވެ.\nމި އެކްސްޕޯގައި ބަހައްޓާފައި ހުރި ރާއްޖޭގެ ސްޓޭންޑް ފަރުމާކޮށްފައިވަނީ ދިވެހިރާއްޖޭގެ ގުދުރަތީ ރީތިކަން ދައްކާ ގޮތަށެވެ. އެތަނުން ދިވެހި ކާތަކެތީގެ ރަހަ ބެލުމުގެ ފުރުސަތާއި ރާއްޖޭގެ ކަނޑުއަޑީގެ ރީތިކަން ވާޗުއަލް ރިއަލިޓީ ބޭނުންކޮށްގެން ބަލައިލުމުގެ ފުރުސަތު ވަނީ ހަމަޖައްސާފައެވެ.\nމިއަހަރުގެ ޖެނުއަރީން ޖޫން އަށް ސިންގަޕޫރުން ޒިޔާރަތް ކުރި ފަތުރުވެރިންގެ އަދަދު ވަނީ 17.7 އިންސައްތަ އިތުރުވެފައެވެ.


Dho?! Goidhoo ge thafaathu manzaru: Skate kurun\nގޮއިދޫގެ ތަފާތު މަންޒަރު: ސްކޭޓްކުރުން\nމެންދުރު ސްކޫލް ނިންމާލުމަށްފަހު ބ. ގޮއިދޫ ކުދިން އެންމެ އިންތިޒާރުކުރާ ގަޑިޔަކީ މިއެވެ. އަސުރަށް ފަހު އަވި މަޑުވެލައި ހަވީރުވާ ވަގުތަށް، ސްކޭޓް ބޯޑު ހިފައިގެން ގޮސް، މި ރަށުގެ ބަނދަރު ސަރަހައްދުގައި އެލުވާފައިވާ އުނދޯލިތަކުގައި މި ކުދިން ތިބެނީ ދުއްވައި ގަންނަން ތައްޔާރަށެވެ.\nސްކޭޓްކުރުމުގެ ވާހަކަ އެއިން ކުއްޖެއްގެ ދުލުން އަޑުއަހާލަން ބޭނުންވާތީ އަހަރެމެން ވެސް ގޮސް، ތިބީ ބަނދަރުމަތީ އުނދޯންޏެއްގައި، އެ ކުދިންތައް އެއްވެލަން ދެން މަޑުކޮށްލައިގެންނެވެ.\nއެ ދުވަހު އެ ތަނުގައި އެންމެ ދޮށްޓަށް ހުރި 16 އަހަރުގެ ކުއްޖެއްގެ އިންޓަވިއު ލިބުނެވެ. ރަށު ސްކޫލްގައި މިހާރު ގްރޭޑް 10 ގައި ކިޔަވަމުން އަންނަ ހުސައިން އަލޫފްގެ އެވެ. ކުޅިވަރަށް ހާއްސަ ލޯތްބެއް ބާއްވާ، ސްކޭޓް ދުއްވުމަށް ފަރިތަ އަދި ހުނަރުވެރި ކުއްޖެކެވެ.\nއަލޫފް (މ)، އޭނާގެ ރައްޓެހިންނާއެކު ސްކޭޓްކުރަން ގޮސް -- | ފޮޓޯ: ދޯ\n"ފުރަތަމަ ސްކޭޓްކުރާ ހިތްވީ މާލެ ގޮސް އުޅެނިކޮށް އާޓިފިޝަލް ބީޗުގައި ކުދިންތަކެއް ސްކޭޓްކުރާތަން ފެނިގެން،" އޭގެފަހުން މިހާރު ރަށުގައި ސްކޭޓްކުރާތާ ދެ އަހަރެއްހާ ދުވަސް އަހަރުވެއްޖެ ކަމަށް ބުންޏެވެ.\nމި ރަށު ކުދިން ސްކޭޓްކުރަނީ އެކަމަށް ހާއްސަކޮށް ހަދާފައި އޮތް ތަނަކު ވެސް ނޫނެވެ. ރަށުގެ ބަނދަރު ހެދިއިރު، މަސްކަނޑަންވެގެން ހަދާފައި އޮތް ތަޅިންގަނޑެއްގަ އެވެ. މަސްކަނޑާ ދުވަހެއް ނަމަ އެ ކުދިންގެ ހަވީރުގެ ސްކޭޓް ޕްލޭން ކެންސަލްވީ އެވެ.\n"ފުރަތަމަ ކުއްޖަކު ގެނައި ސްކޭޓް ބޯޑެއްގައި އެންމެން ސްކޭޓްކުރަން ފެށީ މިތަނުގައި،" އޭރުގައި އަމިއްލަ ސްކޭޓް ބޯޑެއް އޭނާގެ ނެތެވެ. "އަމިއްލަ ސްކޭޓް ބޯޑެއް ލިބުނީ ސްކޭޓްކުރާތަން ބައްޕައަށް ފެނިގެން، ބައްޕަ ގަނެދިނީ،" އަލޫފް ބުންޏެވެ.\nއަލޫފް ސްކޭޓްކުރަނީ: ސްކޭޓްކުރާތާ މިހާރު ދެވަރަކަށް އަހަރުވެއްޖެ -- | ފޮޓޯ: ދޯ\n"ހުޅުމާލޭގައި ހުންނަ ސްކޭޓް ޕާކަށް ދިޔައިން. މިހާރު އެންމެ ބޭނުންވަނީ އެކަހަލަ ސްކޭޓް ޕާކެއް ރަށުގައި ހުންނަން،" އެންމެ އުއްމީދުކުރާ ކަމަކީ އެއީ ކަމަށް އަލޫފް ބުންޏެވެ.\nމި ކުދިންނަށް އެންމެ ސަޕޯޓީވް ބަޔަކީ އެމީހުންގެ ބެލެނިވެރިންނެވެ. މިތަނުގައި ކުދިން އުޅޭ ނޫޅޭ ބަލަން ބެލެނިވެރިން ވެސް ގޮސް އުނދޯލިތަކުގައި ތިބެ އެވެ.\nސްކޫލާއި ރަށުގެ ޒުވާނުން ވެސް ކުދިންގެ މި ހުނަރު ކުރިއެރުވުމަށް ބޮޑު މަސައްކަތެއް ކުރެ އެވެ. ސްކޭޓް ބޯޑެއް ނެތް ކުދިންނަށް ސްކޫލުން ބޯޑު ވެސް ދެ އެވެ. ކުދިންނަށް މި ދަސްކޮށްދިނުމުގައި އެންމެ ބޮޑު ބައެއް ކުޅެނީ ރަށުގެ ޒުވާނުންނެވެ.\nއަލޫފް ސްކޭޓްކުރަނީ: އޭނާ ބޭނުންވަނީ ކުޅިވަރުގެ ދާއިރާއިން ކުރިއަށް ދިއުމަށް -- | ފޮޓޯ: ދޯ\n"ސްކޫލުން ވަރަށް ފަހުން ބޭއްވި މުބާރާތެއްގައި ވެސް ބައިވެރިވިން. މާލެއިން ޖަޖެއް އައިސްގެން ބޭއްވީ ވެސް،" ވަރަށް އުފާވެފައި ހުރެ އަލޫފް ބުންޏެވެ.\nއަލޫފް ބޭނުން ވަނީ ވެސް ކުޅިވަރުގެ ދާއިރާއިން ކުރިއަށް ދިއުމަށެވެ. ސްކޭޓްގެ އިތުރުން، ފުޓްބޯޅަ ކުޅުމާއި އަދި ކައިޓް ސާފިންނަކީ އޭނާ އެންމެ ޝައުގުވެރިކަން ހުރި ކުޅިވަރުތަކެވެ.\nކުދިންގެ ޝައުގުވެރިކަން ހުރި ކަމެއް ކުރިއަރުވަން ބެލެނިވެރިންނާއި ޒުވާނުން އަދި ސްކޫލުން ކުރާ މިކަމަކީ ގޮއިދޫއަށް ކުރި ދަތުރުގައި އަހަރެމެންނަށް ފެނުނު އެންމެ އުފާވެރި މަންޒަރެވެ. މި ކުދިންގެ ހުވަފެންތަކުގައި ކުލަޖެހޭނީ މި ރަށުގައި ސްކޭޓް ޕާކެއް ހުޅުވޭނެ ދުވަހަކުންނެވެ.


Budget gai himanaane kankan fonuvanee Isles in\nބަޖެޓުގައި ހިމަނާނެ ކަންކަން ފޮނުވޭނީ އައިއިލްސް އިން\nމިދިޔަ އަހަރުގެ ބަޖެޓް ފޮތް: ބަޖެޓުގައި ހިމަނާނެ ކަންކަން ފޮނުވަން ސަރުކާރު އޮފީސްތަކަށް ވަނީ އަންގާފަ -- ފޮޓޯ: އަވަސް\nސަރުކާރުގެ އޮފީސް ތަކުން އަންނަ އަހަރުގެ ބަޖެޓުގައި ހިމަނާނެ، ކަންތައްތައް އޮންލައިން ސިސްޓަމް "އައިލްސް ޑޮޓް ގޮވް އެމްވީ" މެދުވެރިކޮށް ފޮނުވަން އަންގައިފި އެވެ.\nފިނޭންސް މިނިސްޓްރީން ބުނީ 2021 އިން 2023 ވަނަ އަހަރަށް ލަފާކުރާ މެދުރާސްތާގެ ބަޖެޓުގެ "ނިއު ޕޮލިސީ އިނިޝިއޭޓިވްސް" ހުށަހަޅަން މިހާރު ހަމަޖައްސާފައި ވަނީ "އައިލްސް ޑޮޓް ގޮވް އެމްވީ" ޕޯޓަލް މެދުވެރިކޮށް ކަމަށެވެ. އެ ޕޯޓަލް މެދުވެރިކޮށް ހުށަހަޅާ މައުލޫމާތުތަކަކީ ބަޖެޓް ސާކިއުލާގައިވާ ފޯމްތަކުގައި އެދިފައިވާ މައުލޫމާތު ތަކަށްވާން ވާނެ ކަމަށާއި ޕޯޓަލް އަށް މައުލޫމާތު އަޅާނެ ގޮތުގެ އިރުޝާދާއި ގައިޑްލައިން ވެސް ފިނޭންސް މިނިސްޓްރީން އާއްމު ކޮށްފައި ވާނެ ކަމަށެވެ.\nއަންނަ އަހަރުގެ ބަޖެޓަށް ސަރުކާރުގެ އޮފީސް ތަކުން ހިމަނާނެ، ކަންތައްތައް ފޮނުވަން ޖެހެނީ މި މަހުގެ 31 ގެ ކުރިންނެވެ.\nއަންނަ އަހަރުގެ ބަޖެޓް އެކުލަވާލުމުގެ މަސައްކަތް ކުރާއިރު، މި އަހަރު ހަރަދު ކުރަމުން ދަނީ 37.8 ބިލިއަން ރުފިޔާގެ ބަޖެޓަކުންނެވެ. މި ބަޖެޓުގައި ލިބޭނެ ކަމަށް 30 ބިލިއަން ރުފިޔާ ހިމަނާފައިވެ އެވެ. ނަމަވެސް ކޮވިޑް-19 އިގެ ސަބަބުން އާމްދަނީ ދަށްވެފައި ވާތީ މި އަހަރު ލިބޭނެ ކަމަށް ލަފާ ކޮށްފައި ވަނީ 15 ބިލިއަން ރުފިޔާ އެވެ.\nދައުލަތުގެ ބަޖެޓް ފިނޭންސް މިނިސްޓްރީ އިބްރާހިމް އަމީރު + ޕީއެސްއައިޕީ


China dharaneege olhunbolhun: Negikan engey loanthah 1.2 Billion Dollar Araa!\nޗައިނާ ރައީސް ޝީ ޖިން ޕިން (ކ) އަދި ރައީސް ޔާމީން.\n13 ނޮވެންބަރ 20183ކޮމެންޓް\nޗައިނާ ދަރަނީގެ އޮޅުންބޮޅުން: ނެގި ކަން އެނގޭ ލޯނުތައް 1.2 ބިލިޔަން ޑޮލަރަށް އަރާ!\nޗައިނާ އަކީ އިގްތިސާދީ ގޮތުން ނާޒުކު އަދި ކުދި ގައުމުތަކުގެ މައްޗަށް އަތް ގަދަކުރުމަށް ނުބައި އުކުޅެއް ގެންގުޅޭ ގައުމެއްކަން ގިނަ ބަޔަކަށް އެނގެ އެވެ. ޗައިނާ އިން އާންމުކޮށް އެކަން ކުރަނީ، ހެޔޮއެދޭ ބައެއްގެ ގޮތުގައި އެ ގައުމެއްގެ ތަރައްގީ އަށް ހިންގޭ ބިޔަ މަޝްރޫއުތަކަށް ލޯނު އެހީ ދީގެންނެވެ. މީގެ ތެރެއިން ބައެއް ލޯނުތަކާއި އެކު އެ ގައުމުން ހިލޭ އެހީތައް ވެސް ދެ އެވެ.\nނަމަވެސް ކަން ނިމޭއިރު އެ ހުރިހާ އެއްޗެއް އެނބުރި ދާނީ ޗައިނާ އަށެވެ. މާނަ އަކީ އެ ގައުމުން ލޯނު ދީގެން ހިންގާ ޕްރޮޖެކްޓުތައް ހަވާލު ކުރަން ޖެހެނީ އެ ގައުމުގެ ސަރުކާރު ހިއްސާވާ ކުންފުންޏަކަށް ނުވަތަ އަމިއްލަ ކުންފުންޏަކަށެވެ. އެހެންކަމުން އެ ލޯނު އަދި އެ ލޯނާއި އެކު ހިލޭ އެހީއެއް ދީފިނަމަ އެ ފައިސާ ވެސް އާހިރުގައި ގޮސް ނިމޭނީ ޗައިނާގެ އިގްތިސާދުގެ ތެރެއަށެވެ.\nމިއީ ޗައިނާގެ މަޝްހޫރު ޑެޕްޓް ޓްރެޕް ޑިޕްލޮމަސީ އެވެ. ޗައިނާގެ ލޯނުތަކާއި އެކު ގައުމުތައް ދަރަނިން ބަރުހެލިވުމުން، ޗައިނާ އިން ނޭދޭ ގޮތަކަށް އެ ގައުމެއް އަމަލު ކޮށްފިނަމަ ލޯނުތައް ދެއްކުމަށް "ފިއްތާލަނީ" އެވެ. އަޅުގަނޑުމެންނާ އެންމެ ކައިރިން ސްރީ ލަންކާ އަށް ދިމާވެގެން މި އުޅެނީ މި މައްސަލަ އެވެ.\nދެން މިއޮތީ ރާއްޖޭގެ ވާހަކަ އެވެ. ޗައިނާ އާ ގާތް ގުޅުމެއް ބޭއްވި ރައީސް އަބްދުﷲ ޔާމީނުގެ ވެރިކަން ނިމި އާ ސަރުކާރާއި ބާރުތައް ހަވާލުވުމުގެ މަގުމަތީގައި އޮތް އިރު، ޗައިނާ އަށް ދަރާފައިވަނީ ސީދާ ކިހާވަރެއް ކަމެއް އަދި ސާފެއް ނުވެ އެވެ.\nކުރިން އާންމުވެފައިވާ މައުލޫމާތު ތަކަށް ބަލައި، ގިނަ ބަޔަކު ލަފާކޮށްގެން ތިބީ ރާއްޖޭން ޗައިނާ އަށް ދަރާފައިވާ އަދަދު 1.5 ބިލިޔަން ޑޮލަރަށް ވުރެ ބޮޑު ނުވާނެ ކަމަށެވެ. ނަމަވެސް އޭރުވެސް ބައެއް ފަރާތަތްކުން އެ އަދަދާ މެދު ސުވާލު އުފެއްދި އެވެ. އެ ސުވާލުތަކަށް އެންމެ ބޮޑު ބާރެއް ލިބުނީ ރައީސް މުހައްމަދު ނަޝީދު ރާއްޖޭން ބޭރަށް އަމިއްލަފުޅަށް އަރުވާލެވިގެން ހުންނެވުމަށް ފަހު، ރާއްޖެ ވަޑައިގެން އާޓިފިޝަލް ބީޗުގައި ދެއްކެވި ވާހަކަފުޅުގައި ޗައިނާގެ ލޯނު އަދަދު 3.2 ބިލިޔަން ޑޮލަރަށް އަރާ ކަމަށް ވިދާޅުވުމުންނެވެ.\nއެ މަނިކުފާނު އެކި ރަށްރަށަށް ކުރައްވާ ދަތުރުފުޅުތަކުގައި އެކަން ތަކުރާރުކޮށް، އެ މައުލޫމާތުތައް ހާމަކުރަން ޖެހޭ ކަމަށް ވިދާޅުވާން ފެއްޓެވި އެވެ. އަދި އަނބުރާ ދެއްކޭނީ ޗައިނާ އިން ދީފައިވާ ފައިސާ ކަމަށާއި، ނުދޭ ފައިސާ އެއް އަނބުރާ ނުދެއްކޭނެ ކަމަށް ރައީސް ނަޝީދު ވިދާޅުވި އެވެ. ރައީސް ޔާމީނުގެ ސަރުކާރުން ޗައިނާ އާ އެކު ސިއްރު ޑީލްތަކެއް ހެދި ކަމަށް ވެސް ރައީސް ނަޝީދު ތުހުމަތު ކުރެއްވި އެވެ.\nނަމަވެސް ރައީސް ނަޝީދުގެ ވާހަކަތައް ޗައިނާ އިން ރާއްޖެ އަށް ކަނޑައަޅުއްވާފައި ހުންނަވާ ސަފީރު ޖަންގް ލިޖޮންގް ވަނީ ދޮގު ކުރައްވާފަ އެވެ. ބައެއް މީޑިއާ ތަކަށް ސަފީރު ވިދާޅުވެފައިވަނީ ދިވެހި ސަރުކާރުން ޗައިނާ އަށް ދައްކަން ޖެހެނީ 600 މިލިޔަން ޑޮލަރު ކަމަށެވެ. ނަމަވެސް އޭގެ ތަފްސީލެއް ނުދެއްވަ އެވެ. އަދި އޭގެ އިތުރުން ކޮމާޝަލް ލޯނުގެ ގޮތުގައި ސަރުކާރު ހިއްސާވާ ބައެއް ކުންފުނިތަކަށް ޖުމްލަ 900 މިލިޔަން ޑޮލަރުގެ ލޯނު ދޫކުރަން ނިންމާފައިވާ ކަމަށް ޖަންގް ވިދާޅުވި އެވެ.\nއޭނާ ވިދާޅުވީ ދޫކުރަން ނިންމާފައިވާ 900 މިލިޔަން ޑޮލަރުގެ ބޮޑު ބައި، ޕްރޮޖެކްޓުތައް ނުފެށޭތީ އަދި ދޫކޮށްފައި ނުވާ ކަމަށެވެ. އޭގެތެރެއިން ދޫކުރީ ކިހާވަރެއް ކަމެއް ސަފީރު ވިދާޅެއް ނުވެ އެވެ.\nރާއްޖެ އަށް ދީފައިވާ ލޯނު ތަކަކީ ދެ ޕަސެންޓް އިންޓަރެސްޓް ރޭޓުގައި ދޫކޮށްފައިވާ ލޯނުތަކެއް ކަމަށް ސަފީރު ވިދާޅުވި އެވެ. އަދި އެ ލޯނުތައް އަނބުރާ ދައްކަން ޖެހޭނީ ފަސް އަހަރުގެ ގްރޭސް ޕީރިއެޑަކަށް ފަހު، 20 އަހަރުގެ ތެރޭގައި ކަމަށް އޭނާ ވިދާޅުވި އެވެ.\nދެން މިއޮތީ ސަފީރު އެ ވިދާޅުވި 600 އަދި 900 މިލިޔަން (900 މިލިޔަނުގެ ތެރެއިން ދިން ވަރު ސާފެއް ނުވޭ) ޑޮލަރުގެ ތެރެއިން އާންމުކޮށް އެނގެން ހުރި އެގްރީމަންޓްތަކުގެ ވާހަކަ އެވެ.\nޗައިނާ އާ އެކު ރާއްޖޭން ހެދި އެންމެންނަށް އެނގޭ އެއްބަސްވުމަކީ ސިނަމާލެ ބްރިޖް އެއްބަސްވުމެވެ. އެގޮތުން ބްރިޖް ޕްރޮޖެކްޓަށް ޖުމްލަ 200 މިލިޔަން (ހައުސިން މިނިސްޓްރީން ބައެއް ފަހަރު އެ ޕްރޮޖެކްޓުގެ އަގަކީ 210 މިލިޔަން ޑޮލަރު ކަމަށް ބުނެފައިވޭ) ޑޮލަރުގެ ޕްރޮޖެކްޓެވެ. އޭގެ ތެރެއިން ހާމަވެފައިވާ މައުލޫމާތުތަކުން އެނގޭ ގޮތުގައި 116 މިލިޔަން ޑޮލަރަކީ ޗައިނާގެ ހިލޭ އެހީ އެވެ. ޗައިނާ ކޮމިއިނިކޭޝަން އެންޑް ކޮންސްޓްރަކްޝަން ކޮމްޕެނީ (ސީސީސީސީ) އާ ހަވާލުކޮށްގެން ހެދި ބްރިޖަށް 12 މިލިޔަން ޑޮލަރު ސަރުކާރުން ހަރަދު ކުރި އިރު، ބާކީ 72 މިލިޔަން ޑޮލަރަކީ ޗައިނާގެ ލޯނު އެހީ އެވެ.\nވެލާނާ އިންޓަނޭޝަނަލް އެއާޕޯޓް ޑިވެލޮޕްމަންޓް ޕްރޮޖެކްޓުގެ ތެރެއިން ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އާ ހަވާލުކޮށްގެން ތަރައްގީކުރި އާ ރަންވޭ ހެދީ ޗައިނާގެ އެގްޒިމް ބޭންކުން 400 މިލިއަން ޑޮލަރުގެ ލޯނެއް ނަގައިގެންނެވެ. ރަންވޭއާ އެކު 45 މިލިއަން ލިޓަރުގެ ތެޔޮ ރައްކާކުރެވޭނެ ފިއުލް ފާމަކާއި 80،000 ޓަނުގެ ކާގޯ ފެސިލީޓީއެއް ތަރައްގީ ކުރުން ވެސް ހިމެނޭ ކަމަށް ވަނީ ބުނެފަ އެވެ.\nވެލާނާ އިންޓަނޭޝަނަލް އެއާޕޯޓް ތަރައްގީކުރުމުގެ މަޝްރޫއު އަށް ޖުމްލަ ހިނގާނެ ކަމަށް ބެލެވެނީ، އާ ރަންވޭ ހެދުމުގެ ހަރަދާއި އެކު 800 މިލިޔަން ޑޮލަރު ކަމަށް ކުރިން ވަނީ ބުނެފަ އެވެ. ނަމަވެސް ރައީސް ޔާމީނުގެ ކެމްޕޭން ތެރޭގައި އެ އަދަދު އެއް ބިލިޔަން ޑޮލަރަށް އަރާކަމަށް ބުނެފައިވާއިރު، އޭގެ ބޮޑު ބައެއް ވެސް ހަމަޖައްސާފައި އޮތީ ޗައިނާ އިންނެވެ.\nއޭގެ އިތުރުން ހުޅުމާލޭގައި އެއާޕޯޓް އިކޮނޮމިކް ޒޯނެއް ތަރައްގީ ކުރުމަށް ޗައިނާ އާއި ރާއްޖެއާ ދެމެދު ޑިސެންބަރު 7، 2017 ވަނަ ދުވަހު ބޮޑު އެއްބަސްވުމެއްގައި ސޮއި ކުރި އެވެ. ރާއްޖޭގެ ފަރާތުން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ މެނޭޖިން ޑިރެކްޓަރުގެ މަގާމުގައި އޭރު ހުންނެވި މުހައްމަދު ސައިމަން ސޮއިކުރެއްވި އެއްބަސްވުމުގެ އަގަކީ 373 މިލިޔަން ޑޮލަރެވެ.\nރައީސް އަބްދުﷲ ޔާމީނާއި ޗައިނާގެ ރައީސް ޝީ ޖިންޕިން ވެސް ބައިވެރިވެވަޑައިގެންނެވި ރަސްމިއްޔާތެއްގައި ސޮއި ކުރި އެއްބަސްވުމުގެ މަސައްކަތަށް ބޭނުންވާ ފައިސާ ހަމަޖެއްސީ ޗައިނާ އެގްޒިމް ބޭންކުގެ ލޯނަކުން ކަމަށް އޭރު އޮތީ ބުނެފަ އެވެ. އެ މަސައްކަތް ހަވާލުކުރީ ރަންވޭ މަސައްކަތް ކުރި ބީޔޫސީޖީ އަށެވެ. ފަހުން އެ ވާހަކަ ފަނޑުވެ، ގިނަ ބަޔަކު ހަނދާންނެތިގެން ގޮސްފައިވާއިރު މިހާރު އެ މަސައްކަތްތައް ކުރިއަށް ގޮސްފައިވަނީ ކިހާ ވަރަކަށް ކަމެއް ސާފެއް ނުވެ އެވެ.\nހުޅުމާލެ އާއި މާލެއާ ދެމެދު ހައިވޮލްޓޭޖް ކޭބަލެއް އަޅަން 44.6 މިލިއަން ޑޮލަރަށް، ޗައިނާގެ ޑޮންފެންގް އިލެކްޓްރިކް ކޯޕަރޭޝަން (ޑީއީސީ) އާ ސްޓެލްކޯ އިން ފެބްރުއަރީ 12، 2018 ގައި ސޮއި ކުރެވުނު އެއްބަސްވުމުގެ ވާހަކަ ވެސް ފާހަގަ ކޮށްލުން މުހިންމެވެ. ބަނގުރޫޓުވުމާ ކައިރިވެފައިވާ ސްޓެލްކޯ އިން މި ޕްރޮޖެކްޓަށް ފައިސާ ހަމަޖެއްސި ގޮތެއް ސާފެއް ނުވެ އެވެ. ނަމަވެސް ލަފާކުރެވެނީ އެ ފައިސާ ވެސް ހަމަޖެއްސީ ޗައިނާ އެގްޒިމް ބޭންކުން ކަމަށެވެ.\nޑޮންފެން އިން ހުޅުމާލޭގައި ކުރިއަށް ގެންދާ ސްޓެލްކޯގެ ފަސް ވަނަ ޕަވާ ޕްރޮޖެކްޓްގެ އަގު 1.2 ބިލިޔަން ރުފިޔާ (778 މިލިޔަން ޑޮލަރަށް ވުރެ ބޮޑު) އަށް އަރާނެކަމަށް ކުރިން ވަނީ ހާމަކޮށްފަ އެވެ. ތިން ބަޔަކަށް ބަހާލައިގެން ކުރިއަށް ގެންދަން ހަމަޖެހިފައިވާ ޕްރޮޖެކްޓަށް ފައިސާ ހަމަޖެއްސީ ކިހިނެއް ކަމެއް ސާފެއް ނުވެ އެވެ. އަދި އެ ޕްރޮޖެކްޓުގެ މަސައްކަތްތައް މިހާރު ގޮސްފައި އޮތީ ކިހާ ހިސާބަކަށް ކަމެއް ވެސް ނޭގެ އެވެ.\nދެން އޮތީ ހުޅުމާލޭގައި 80،000 މީހުންގެ އާބާދީއަކަށް އަމާޒުކޮށްގެން ފަށާފައިވާ ބޯހިޔާވަހިކަމުގެ ބިޔަ މަޝްރޫއުގެ މަސައްކަތް، ޗައިނާ ސްޓޭޓް ކޮންސްޓްރަކްޝަން އިންޖިނިއަރިންއާ ހަވާލުކުރި އަގެވެ. ޗައިނާ ނޫސްތަކުން ހަމާކޮށްފައިވާ ގޮތުގައި އެ މަސައްކަތް، ޗައިނާ ސްޓޭޓަށް ހަވާލު ކޮށްފައި ވަނީ 434 މިލިއަން ޑޮލަރަށެވެ.\nސާފުކޮށް އެނގެން ހުރި ދަރަނި:\n- ބްރިޖް ޕްރޮޖެކްޓުގެ ލޯނު 72 މިލިޔަން ޑޮލަރު.\n- އާ ރަންވޭ ހެދުމަށް 400 މިލިއަން ޑޮލަރު.\n- ހުޅުމާލޭގައި އެއާޕޯޓް އިކޮނޮމިކް ޒޯނެއް ތަރައްގީ ކުރުމަށް 373 މިލިޔަން ޑޮލަރު.\n- ޗައިނާ ސްޓޭޓަށް ހަވާލުކުރި ފްލެޓް އެޅުމުގެ މަޝްރޫއު ކުރިއަށް ގެންދިއުމަށް 434 މިލިއަން ޑޮލަރު.\n- ޖުމްލަ: 1.2 ބިލިޔަން ޑޮލަރު.\n* ހުޅުމާލެ އާއި މާލެއާ ދެމެދު ހައިވޮލްޓޭޖް ކޭބަލެއް އަޅަން 44.6 މިލިއަން ޑޮލަރަށް ޑީއީސީއާ ހަވާލުކުރީ ލޯނު އެއްބަސްވުމެއްގެ ދަށުންކަމެއް ޔަގީނެއް ނުވޭ. އަދި ސްޓެލްކޯގެ 1.2 ބިލިޔަން ރުފިޔާގެ (778 މިލިޔަން ޑޮލަރަށް ވުރެ ބޮޑު) ފަސް ވަނަ ޕަވާ ޕްރޮޖެކްޓް ހިންގަން ފައިނޭންސް ހޯދި ގޮތެއް ވެސް ސާފެއް ނުވޭ.\nމީއީ ހަމައެކަނި ހާމަވާން ހުރި ދަރަންޏަށް ވާއިރު، އާންމު ނުކޮށް ޕްރޮޖެކްޓްތައް ހިންގަން ނަގާފައިވާ ފައިސާގެ އަދަދު އަންދާޒާ ކޮށްލުން މުހިންމެވެ. އަދި ޗައިނާ އަށް ދަރާފައިވާ ހަގީގީ އަދަދު ރައްޔިތުންނަށް ސާފުކޮށްދޭން ޖެހޭނެ އެވެ. އޭގެ އިތުރުން ދެން އަންނަ ސަރުކާރުން އެ ލޯނުތައް އަދާކުރުމަށް ހަރުދަނާ ފިޔަވަޅުތައް ނާޅައިފިނަމަ ރާއްޖޭގެ އިގްތިސާދު ފުނޑިގެން ހިނގައިދާނެ ކަމަށް ގިނަ ބަޔަކު ގަބޫލުކުރެ އެވެ.\nޗައިނާ އިގްތިސާދު ރާއްޖެ-ޗައިނާ\nލަންކާ އަށްވީ ގޮތް އެނގޭ ވަރަށް ރަނގަޅަށް! މިލިޔުނު މީހާ ގޫގުލް ކޮށްގެން ލިޔެފަ މިހިރީ. މަމީ އެތާ 12 އަހަރު އުޅެފަ ހުރި މީހެއް. ލާރި ދެއްކެން އޮތީ. އިންޑިއާގެ ނުފޫޒު އޮތް ސަރުކާރެއް އެރީމަ ވާނެ ގޮތް އެނގޭނެ ގެރިއަކަށްވެސް.\nސަރުކާރު ހިންގަން ނޭގޭ ބަޔަކު ހަވާލުވެގެން ދައްކާނީ ތިޔަކަހަލަ ފިތުނަ އުފެދޭ ވާހަކަ. ނާގާބިލް މީހުންތީ\nސިކުނޑީގަ ތެތްކަމެއްނެތް ކުރަފިބޮލުގެ ވިސްނުން....


Pochettino ah dheyn jehey musaara kudakuran edhijje | Mihaaru\nޓޮޓެންހަމްގެ ކުރީގެ ކޯޗު މައުރީސިއޯ ޕޮޗެޓީނޯ.-- ފޮޓޯ: އޭއެފްޕީ\nޕޮޗެޓީނޯ އަށް ދޭން ޖެހޭ މުސާރަ ކުޑަކުރަން އެދިއްޖެ\n19 އެޕްރީލް 2020 - 13:30\nލަންޑަން (އޭޕްރީލް 19) - މިދިޔަ އަހަރު ޓޮޓެންހަމް ހޮޓްސްޕާސްގެ ކޯޗުކަމުން ވަކިކުރި މައުރީސިއޯ ޕޮޗެޓީނޯ އަށް އެ ކްލަބުން ދޭން ޖެހޭ މުސާރަ ކުޑަކުރަން އެ ކްލަބުން އެދިފައިވާ ކަމަށް މީޑިއާ ރިޕޯޓްތައް ބުނެފި އެވެ.\nހަލުވިކަމާ އެކު ފެތުރެމުން އަންނަ ކޮވިޑް-19 ގެ ސަބަބުން މާލީ ގޮތުން ޓޮޓެންހަމަށް ވަނީ ވަރަށް ބޮޑު އަސަރުތަކެއް ކޮށްފަ އެވެ. ފުޓްބޯޅަ މެދުކަނޑާލާފައިވާ މި މުއްދަތުގައި ޓޮޓެންހަމަށް ކޮންމެ ދުވަހަކު ވެސް ވަރަށް ބޮޑު ގެއްލުންތަކެއް ވަމުންދާ ކަމަށާއި މި ދަނޑިވަޅުގައި އެ ޓީމުން ހަރަދުތަށް ކުޑަކުރެވޭނެ ހުރިހާ ގޮތެއް ބަލަމުން އަންނަ ކަމަށް އެ ޓީމުގެ ޗެއާމަން ޑެނިއަލް ލިވީ ވެސް ވަނީ ވިދާޅުވެފަ އެވެ.\nފަސް އަހަރަށް ފަހު އުމުރުން 47 އަހަރުގެ ޕޮޗެޓީނޯ، ޓޮޓެންހަމްގެ ކޯޗުކަމުން ވަކިކުރީ އެހެން ޓީމަކާ އޭނާ ހަވާލުވަންދެން އޭނާގެ މުސާރަ އަށް ވާ ވަކި އަދަދެއް ޓޮޓެންހަމުން ދޭ ގޮތަށް އެއްބަސްވުމަށް ފަހު އެވެ. އެ ގޮތުން ޓޮޓެންހަމުން ޕޮޗެޓީނޯ އަށް މި ސީޒަނަށްވާ 8.5 މިލިއަން ޕައުންޑް ފުރަތަމަ ދޭން ޖެހޭ ގޮތަށް ކުރިން އޮތީ އެއްބަސްވެވިފަ އެވެ. އެކަމަކު ޓޮޓެންހަމަށް މި މުއްދަތުގައި ލިބޭ ގެއްލުމުގެ ސަބަބުން އެ ޓީމުން ވަނީ އެ ފައިސާގެ ވަކި އަދަދެއް މަދުކުރަން ޕޮޗެޓީނޯ ކައިރިން އެދިފަ އެވެ. ޕޮޗެޓީނޯގެ ގާތް ފަރާތްތަކާ ހަވާލާދީ ރިޕޯޓްތައް ބުނާގޮތުން ޕޮޗެޓީނޯ ހުރީ ޓޮޓެންހަމްގެ އެ އެދުމާ އެއްގޮތަށް އަމަލުކުރަން ތައްޔާރަށެވެ.\nޓޮޓެންހަމުން އަންނަނީ ޕޮޗެޓީނޯގެ އެސިސްޓަންޓުންގެ ގޮތުގައި މަސައްކަތްކުރި ކޯޗިން ސްޓާފުންނަށް ދޭން ޖެހޭ މުސާރައިގެ ބައެއް ވެސް މަދުކުރަން މަޝްވަރާކުރަމުންނެވެ. ހަރަދުތައް ކުޑަކުރުމުގެ ގޮތުން ޓޮޓެންހަމުން އެންމެ ފުރަތަމަ ސަރުކާރުގެ ސްކީމްގެ ތެރެއިން ކްލަބްގެ ބައެއް ސްޓާފުން ނޯޕޭ ލީވަށް ފޮނުވަން ނިންމި އެވެ. އެކަމަކު ގިނަ ބަޔެއްގެ ޕްރެޝަރުތަކާ ހެދި އެ ނިންމުން ވަނީ އަނބުރާ ގެނެސްފަ އެވެ.\nކުރިން އެސްޕަންޔޯލާއި ސައުތެމްޓަނަށް ކޯޗުކޮށްދިން ޕޮޗެޓީނޯ ވަކިކޮށް ޓޮޓެންހަމްގެ ކޯޗަކަށް ބޮޑު މުސާރައެއް ދޭ ގޮތަށް ގެނައީ ހޯސޭ މޮރީނިއޯ އެވެ. މޮރީނިއޯގެ ކޯޗުކަމުގައި ވެސް ޓޮޓެންހަމަށް އެންމެ އެކަށީގެންވާ ވަރުގެ ނަތީޖާތަކެއް ނުނެރެވެ އެވެ. ޓޮޓެންހަމް ބޭނުންވާ މިސްރާބަށް ގެންދަން މޮރީނިއޯ އަށް ދިމާވި އެންމެ ބޮޑު ގޮންޖެހުމަކީ އަކީ ކުއްލިއަކަށް ޓީމުގެ ކުޅުމުގެ ވައްޓަފާޅި ބަދަލުކޮށްލައިގެން ކުޅެން އުޅުމުގެ ސަބަބުން ޓީމުގެ ކުޅުންތެރިންނަށް ދިމާވި އަނިޔާގެ މައްސަލަތަކެވެ.


Ras Online - އުތުުރު ތިލަފަޅު އެއްބަސްވުމުގެ އަސްލު ހޯދަން ރައްޔިތުންގެ މަޖިލީހަށް ހުށައަޅައިފި\nއަހުމަދު ޝާހް 23 ސެޕްޓެމްބަރު 2021 - 11:16\nކުރީގެ ދިފާއީ ވަޒީރު އާދަމް ޝަރީފް ޢުމަރު\nއިންޑިއާ ސަރުކާރާއެކު ދިވެހި ސަރުކާރުން ހެދި އުތުުރު ތިލަފަޅު އެއްބަސްވުމުގެ އަސްލު ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) އާ ހިއްސާ ކޮށްދިނުމަށް ކުރީގެ ދިފާއީ ވަޒީރު އަދި މަޑުއްވަރީ ދާއިރާގެ މެމްބަރު އާދަމް ޝަރީފް ހުށަހަޅުއްވައިފި އެވެ.\nޔޫޓީއެފް އެއްބަސްވުމާ ގުޅޭގޮތުން މޯލްޑިވްސް ނޭޝަނަލް ޑިފެންސް ފޯސްއިން މީގެ ކުރިން ބޭއްވި ނޫސްވެރިންގެ ބައްދަލުވުމެއްގައި ޗީފް އޮފް ޑިފެންސް ފޯސް ބްރިގޭޑިއާ ޖެނެރަލް އަބްދުﷲ ޝަމާލު ވިދާޅުވީ ޔޫޓީއެފް މަޝްރޫޢަކީ ސިފައިން ބޭނުންވެގެން ކުރިއަށްގެންދާ މަޝްރޫޢެއް ކަމަށެވެ. އަދި އެ މަޝްރޫޢު ކުރިއަށް ގެންދިއުމަށް ސަރުކާރަށް "ޕުޝް ކުރަމުންދަނީ" (ބާރުއަޅަނީ) ދިވެހި ސިފައިންކަމަށް ޝަމާލް އެދުވަހު ވަނީ ވިދާޅުވެފައެވެ.\nމެންބަރު އާދަމް ޝަރީފް މަޖިލީހުގެ ރައީސް، ރައީސް މުޙައްމަދު ނަޝީދަށް ފޮނުއްވި ސިޓީގައި ވަނީ ދިވެހި ސަރުކާރުން އިންޑިއާ ސަރުކާރާއެކު ހަދަމުންދާ ބައެއް އެއްބަސްވުންތަކުގެ ސަބަބުން ދިވެހިރާއްޖޭގެ ޤައުމީ ސަލާމަތަށް ނުރައްކާވެ، ސިޔާދަތު ގެއްލެމުންދާކަމަށް ރާއްޖޭގެ ގިނަ ބަޔަކު އަންނަނީ ތުހުމަތު ކުރަމުން ކަމަށެވެ. މިކަމާގުޅިގެން އުތުރުތިލަފަޅު ތަރައްޤީކުރުމާބެހޭ އެއްބަސްވުމުގެ އަސްލު، 241 ކޮމިޓީއަށް ލިބޭނެގޮތް ހައްދަވައިދެއްވުންއެދި، 15 މާރޗް 2021 ގައި މަޖިލީހަށް ސިޓީއެއް ފޮނުވާފައިވާނެ ކަމަށް އާދަމް ޝަރީފް ވަނީ ވިދާޅުވެފައެވެ.\nއާދަމް ޝަރީފް ވިދާޅުވީ، ދިވެހިރާއްޖެއާއި އިންޑިއާއަކީ ވަރަށް ރަޙުމަތްތެރި ދެޤައުމަށްވާއިރު، ދެޤައުމުގެ މެދުގައި އޮންނަންޖެހޭ އިތުބާރާއި ދެޤައުމުގެ ރައްޔިތުންގެ މެދުގައި ޒަމާނުއްސުރެ އުފެދިފައިވާ އެކުވެރިކަމަށް ބުރޫއަރާފަދަ ކަންކަން ވުމަކީ ދެޤައުމުގެ ރައްޔިތުންނާއި އިންޑިއާ ކަނޑުގެ ސަލާމަތާއި ރައްކާތެރިކަން ވެސް ގެއްލި، ދުނިޔޭގެ އެހެން ނުފޫޒުތަކުން އިންޑިއާ ކަނޑުގެ ސަލާމަތާއި ރައްކާތެރިކަމުގެތެރެއަށް ވަނުމުގެ ފުރުޞަތު ބޮޑުވާނެ ކަމެއް ކަމަށެވެ.\n"ވީމާ، ދިވެހި ސަރުކާރާއި އިންޑިޔާ ސަރުކާރުން ސޮއިކޮށްފައިވާ އެއްބަސްވުމުގައި ޤައުމީ ސަލާމަތާއި ޤައުމުގެ މިނިވަންކަމާއި ސިޔާދަތަށް ނުރައްކާވާފަދަ ކަމެއް ނެތްކަން ކަށަވަރު ކުރުމަށްޓަކައި، އުތުރުތިލަފަޅު ތަރައްޤީކުރުމާބެހޭ އެއްބަސްވުމާއި، ހައިޑްރޮގްރަފީއާބެހޭ އެއްބަސްވުމާއި އަދި ޑޯނިއޮރ މަތިންދާ ބޯޓާބެހޭ އެއްބަސްވުމުގެ އަސްލު ހޯއްދަވައި، ރައްޔިތުންގެ މަޖިލީހުގެ 241 ކޮމިޓީން ދިރާސާ ކުރައްވައި ޤައުމީ ސަލާމަތާއި ޤައުމުގެ މިނިވަންކަމާއި ސިޔާދަތަށް ނުރައްކާވާފަދަ ކަންކަން ހުރިތޯ ބައްލަވައިދެއްވުން އެދެމެވެ." އާދަމް ޝަރީފްގެ ސިޓީގައި ވެއެވެ.\nMajlis Committee on National Security can be instrumental in addressing the growing concerns surrounding #india & #Maldives bilateral agreements. Clarity surrounding #sovereignty & #nationalsecurity isafundamental right. pic.twitter.com/wSq8mOvJmO\n— Adam Shareef Umar (@Adamshareefz) September 23, 2021\nޤައުމީ ދިފާޢީ ބާރުން މީގެ ކުރިން ބުނެފައިވަނީ، އުތުރުތިލަ ފަޅަކީ ދިވެހި އަސްކަރިއްޔާގެ ގާބިލުކަން އިތުރު ކުރުމަށް ކުރެވޭ މަސައްކަތުގެ ތެރޭގައި ހިމެނިގެން ތަރައްގީ ކުރެވޭ ތަނެއް ކަމަށާއި އޭގެ ސަބަބުން ވަރަށް ބޮޑު ފަސޭހަ ތަކަކާއި ފައިދާތަކެއް ދިވެހި އަސްކަރިއްޔާއަށް ލިބިގެންދާނެ ކަމަށެވެ. ޚާއްޞަކޮށް ދިވެހި އަސްކަރިއްޔާގެ ކޯސްޓްގާޑްގެ އުޅަނދުތައް މަރާމާރުކޮށް ބެލެހެއްޓުމުގެ ގާބިލުކަން މީގެސަބަބުން އިތުރުވެގެން ދާނެ ކަމަށާއި، ދިވެހި ކަނޑުގެ ސަރަހައްދު ބެލެހެއްޓުމަށް ދިވެހި ސިފައިންގެ ގާބިލުކަން އިތުރުވެގެންދާނެ ކަމަށް ވެސް އެމްއެންޑީއެފުން ފާހަގަ ކޮށްފައިވެއެވެ.


Fen kunufuneege beyrah nufenna nufenna bodu viyafaari!\nހޮޅި އުފެއްދުން: ފެން ކުންފުނީގެ ނުފެންނަ ބޮޑު ވިޔަފާރިއެއް\nގިނަ މީހުންނަށް، މާލެ ވޯޓާ އެންޑް ސުވަރޭޖް ކޮމްޕެނީ (އެމްޑަބްލިއުއެސްސީ) އެނގެނީ ފެން ކުންފުނީގެ ގޮތުގަ އެވެ. މާލެ އަށް ފެނުގެ ހިދުމަތް ދޭން ފެށިތާ މިއަދަށް 26 އަހަރުވެގެންދާއިރު، ގިނަ މީހުން ދަންނަނީ މިއީ މާލެ އަށް ފެނުގެ ހިދުމަތްދޭ ކުންފުނީގެ ގޮތުގަ އެވެ. ފެން އުފައްދައިގެން ފެނުގެ ވިޔަފާރި ކުރާ ބައެއްގެ ގޮތުގަ އެވެ. ދެން އެނގެނީ ޖަންގްޝަނުން ފެން ލީކްވާން ފެށުމުން މި ކުންފުނީގެ ލޮރީތައް ގޮސް ކުރާ މަސައްކަތުގެ ބައެކެވެ. ގިނަ މީހުނަށް ފެން ކުންފުނި ދަންނަނީ މި ވަރަށެވެ. އެކަމަކު މިއަށް ވުރެ މި ކުންފުނި މާ ބޮޑެވެ. މާގިނަ މަސައްކަތް ކުރެވެ އެވެ. މާގިނަ ހިދުމަތްތައް ވެސް ދެ އެވެ. މި ކުންފުނިން ކުރާ އެއް މަސައްކަތަކީ ރާއްޖޭގައި ހޮޅި ތައްޔާރު ކުރުމެވެ. ރާއްޖޭގައި ފެނާއި ނަރުދަމާގެ މަސައްކަތަަށް ބޭނުންވާ ހޮޅިއަކީ ސަތޭކަ ޕަސެންޓް ދިވެހި އުފެއްދުމެކޭ ބުނީމަ ގަބޫލު ކުރެވޭ ހެއްޔެވެ؟ މިއީ މި ކުންފުނީގެ "ނުފެންނަ" ބޮޑު ވިޔަފާރި އެކެވެ.\n"ހޮޅި ގެނެސް ގުދަން ކުރުމަކީ ވަރަށް ބޮޑު ލޮޖިސްޓިކެއް ހިނގާކަމެއް. އެހެންވެ އަޅުގަނޑުމެންނަށް ގަބޫލު ކުރެވުނީ މި ކަހަލަ މަސައްތަކެއް ފެއްޓީމަ ރާއްޖެ އަށް ވެސް ރަނގަޅުވާނެ ކަމަށް. އެމްޑަބްލިއުއެސްސީއަކީ ފެނާއި ނަރުދަމާގެ މަސައްކަތް ކުރާ ކުންފުންޏެއް، އެހެންވެ ފެށި މަސައްކަތެއް މިއީ،" ފެން ކުންފުނީގެ މެނޭޖިން ޑިރެކްޓަރު ހަސަން ޝާހު އަވަސް އަށް ދެއްވި އިންޓަވިއުއެއްގައި ވިދާޅުވި އެވެ.\nއެމްޑަބްލިއުއެސްސީ އިން ހޮޅި ފެކްޓްރީ ހަދާފައިވަނީ 2015 ވަނަ އަހަރު އެވެ. ގުޅީފަޅުގައި އަޅާފައިވާ މި ފެކްޓްރީއަކީ މިހާރު ރާއްޖޭގައި ހުރި ދަޅުމަސް ބަންދު ކުރާ ފެކްޓްރީ ނަގާފައި އެންމެ އުފެއްދުންތެރި ޕްރޮޑަކްޓުތައް ރާއްޖޭން އުފައްދާ އެއް ފެކްޓްރީ ކަމަށް ބުނެވިދާނެ އެވެ. މި ފެކްޓްރީގައި ހޮޅި އުފައްދަނީ ޖަރުމަނުގެ "ކުރައުސް މަފެއި" ބްރޭންޑްގެ ޒަމާނީ ފެންވަރުގެ މެޝިނަރީ ބޭނުންކޮށްގެންނެވެ.- މިއީ އޮޓަމޭޓެޑް މެޝިނަރީ ތަކެކެވެ.\nއައިއެސްއޯ ސެޓިފައިކޮށްފައިވާ މި ފެކްޓްރީއިން ދެ ބާވަތެއްގެ ހޮޅި ތައްޔާރު ކުރެ އެވެ. އެއީ ފެނާއި ނަރުދަމާގެ މަސައްކަތް ތަކަށް ބޭނުން ކުރާ ވަރުގަދަ އަންޕްލާސްޓިސައިޒްޑް ޕޮލިވިނީލް ކުލޮރައިޑް (ޔޫޕީވީސީ) ހޮޅި އާއި ހައި-ޑެންސިޓީ ޕޮލިއެތެލީން (އެޗްޑީޕީއީ) ޕްރެޝަރު ހޮޅި އެވެ.\nމުޅި އޮޕަރޭޝަން ހިންގަނީ ދިވެހިން\nއެމްޑަބްލިއުއެސްސީ ހޮޅި ފެކްޓްރީ: މިތަން ހަދާފައިވަނީ 2015 ވަނަ އަހަރު، މި ތަނުގައި މަސައްކަތް ކުރަނީ ދިވެހިން -- އަވަސް ފޮޓޯ: އާއިމް ޒަމީރު\nމި ފެކްޓްރީގައި އުފައްދާ އުފެއްދުންތައް ޔަގީން ކުރުމަށްޓަކައި ޔޫރަޕިއަން ސްޓޭޑަސްގެ ލެބޯރެޓަރީއެއް ވެސް ގާއިމްކޮށްފައިވެ އެވެ. މިތަނުން މި އުފެއްދުމުގެ ފެންވަރުގެ ކަށަވަރުކަން ދެ އެވެ.\nމި މަސައްކަތް އެންމެ ގާތުން ބައްލަވާ، އެ ކުންފުނީގެ ޖެނެރަލް މެނޭޖަރު މެނުފެކްޗަރިން އިސްމާއިލް އާމިރު އަވަސް އަށް ވިދާޅުވި މި ފެކްޓްރީގެ ސަބަބުން އެ ކުންފުނީގެ ފެނާއި ނަރުދަމާގެ މަސައްކަތް ހަލުވި ވެގެން ގޮސްފައިވާ ކަމަށެވެ.\n"ދެ ބާވަތެއް ޕްލާސްޓިކް ގެނެސްގެން މި އުފެއްދަނީ. ރޯ މެޓީރިއަލް މެޝިނަށް އަޅައިގެން، ހޫނުން މި އުފައްދަނީ. މީގެ އެއް ބާވަތަކުގެ ހޮޅިއަކީ ހައި ޕްރެޝަރު އެޕްލިކޭޝަން ތަކަށް ބޭނުން ކުރާ އެއްޗެއް. މިއީ ފެނުގެ ސިސްޓަމްތަކާއި ނެޓްވޯކްތައް ގާއިމް ކުރަން ބޭނުން ކުރާ އެއްޗެއް. ދެން ހުރީ ނަރުދަމާ އަށް ބޭނުން ކުރާ ހޮޅި،" އާމިރު ވިދާޅުވި އެވެ.\nއޭނާ ވިދާޅުވި ގޮތުގައި މި މަސައްކަތް ފެށީ ނެދަލޭންޑްސްގެ ވާވިން ކުންފުންޏާ ގުޅިގެންނެވެ. އެކަމަކު މި މަސައްކަތް ކުރަން ދިވެހިން ތަމްރީންވެ، މިހާރު މަސައްކަތް ކުރަނީ ދިވެހިން ނެވެ. މިއީ 100 ޕަސެންޓް ދިވެހިންގެ އަތްމަތީގައި އޮޕަރޭޓް ކުރާ ފެކްޓްރީ އެކެވެ.\nއެމްޑަބްލިއުއެސްސީގެ މެނޭޖިން ޑިރެކްޓަރު ހަސަން ޝާހު އަވަސް އަށް އިންޓަވިއު ދެއްވަނީ\n"މިދިޔަ އަހަރާ ހަމައަށް ތަޖުރިބާ ހިއްސާ ކުރަމުން ގެންދިޔައީ. އެކަމަކު މިދިޔަ އަހަރުން ފެށިގެން މި މަސައްކަތް މި ކުރަނީ އަޅުގަނޑުމެން [އެމްޑަބްލިއުއެސްސީ] ގެ މުވައްޒަފުން. ސަތޭކަ ޕަސެންޓް ދިވެހިން،" އާމިރު ވިދާޅުވި އެވެ.\nޔޫރަޕުގެ ސްޓޭޑަޑް، ވާދަވެރިންގެ އިތުބާރު ބޮޑު\nއެމްޑަބްލިއުއެސްސީ އިން މިދިޔަ އަހަރާ ހަމަ އަށް ނެދަލޭންޑުގެ ކުންފުންޏަށް ރޯޔަލްޓީ ވެސް ދައްކަމުން ދިޔަ އެވެ. ނަމަވެސް މިހާރުގެ އެމްޑީ ޝާހުގެ މަސައްކަތުން މި ރޯޔަލްޓީ ދެއްކުން ވަނީ ހުއްޓާލާފަ އެވެ. އަހަރު ގާތްގަނޑަކަށް 20،000 ޔޫރޯގެ މި ރޯޔަލްޓީ ހުއްޓާލުމާއެކު މިހާރު މުޅި ފެކްޓްރީ އޮޕަރޭޓް ކުރަމުން ގެންދާނީ ދިވެހިންނެވެ.\nމި ހޮޅި ފެކްޓްރީ އިން ތައްޔާރު ކުރާ ހޮޅީގެ ބޭނުން މިހާރު ކުރަނީ ހަމައެކަނި ފެން ކުންފުނިން އެކަންޏެއް ނޫނެވެ. މި ހޮޅީގެ ބޭނުން ވާދަވެރި ކުންފުނިތަކުން ވެސް ކުރެ އެވެ. މިއީ އެމްޑަބްލިއުއެސްސީ އަށް ލިބިގެންދާ ބޮޑު ހިތްހަމަ ޖެހުމެވެ. ފެނާއި ނަރުދަމާގެ ގިނަ މަސައްކަތް ތަކެއް އަބަދު ވެސް ރާއްޖޭގައި ކުރާތީ އުފައްދާ ހޮޅީގެ ތެރެއިން ގުދަންކޮށްފައި ބަހައްޓަން ޖެހެނީ އަބަދު ވެސް މަދު އަދަދެކެވެ. މި މަސައްކަތުގެ ޑިމާންޑް އިންތިހާ އަށް ބޮޑެވެ. ގިނަ ބަޔަކަށް ފެން ކުންފުނީގެ މި ފެކްޓްރީ ނުފެނުނު ނަމަވެސް މިއީ ރާއްޖެ އަށް މުހިންމު ތަނެކެވެ. މިއީ ދިވެހި އުފެއްދުންތެރިކަމަށް ލިބިގެންދާ ކުރިއެރުމެކެވެ.\nއެމްޑަބްލިއުއެސްސީ ފެނާއި ނަރުދަމާގެ ނިޒާމް ގުޅިފަޅު


19 އޮކްޓޫބަރު 2013 ވާ ހޮނިހިރުދުވަހު އޮންނަ ރިޔާސީ އިންތިޚާބުގައި ވޯޓުލުމަށް އެތާރީޚަށް އުމުރުން 18 އަހަރު ފުރި ވޯޓު ދިނުމުގެ ހައްގުލިބިފައިވާ ފަރާތްތަކުގެ ތެރެއިން ރަށްވެހިވެފައިވާ ރަށް ނޫން ރަށެއްގައި ވޯޓުލާން އެދޭ ހުރިހާ ފަރާތްތައް ރަޖިސްޓްރީވުމަށް ދަންނަވަން – Maldivian Democratic Party\nމިގޮތުން މިފަހަރު ފުރަންޖެހޭ ފޯމުގައި ރަޖިސްޓްރީވާން އެދޭ މީހާގެ ފިންގަރޕްރިންޓް އާއި ހެކިންގެ ގޮތުގައި ދެމީޙަކު ސޮއިކޮށް އެދެމީހުންގެ ފިންގަރޕްރިންޓް އޮންނަންޖެހޭ.\nމި ފޯމް މާދަމާ ހަވީރު4ގަޑި 30 ގެ ކުރިން އިލެކްޝަންސް ކޮމިޝަނަށް ހުށަހަޅަންޖެހޭ.\nމި ފޯމު ލިބިވަޑައިގަންނަވާނީ އިލެކްޝަންސް ކޮމިޝަނުންނާއި، ކޮމިޝަނުގެ ވެބްސައިޓުންނާއި ، އެމްޑީޕީގެ މައި އޮފީހުންނާއި، ރަށު ކައުންސިލްގެ އިދާރާތަކުންނާއި، އައްޑޫ ސިޓީ ކައުންސިލްގެ ޑިޕާޓްމަންޓުތަކުންނާއި، މއ ޖަންބުގަސްދޮށުގޭގައި ހުންނަ އެމްޑީޕީގެ ޖަންބު ޖަގަހައިންނާއި، މާލެ ސިޓީގައި ހުންނަ އެމްޑީޕީގެ ދާއިރާތަކުގެ ޖަގަހަ ތަކުން.\nރާއްޖެއިން ބޭރުގައި ބެހެއްޓިފައިވާ ވޯޓުފޮށިތަކަށް ވޯޓުލާން ބޭނުންވާ ފަރާތްތަކުން އެހީތެރިކަމަށް ގުޅުއްވާނީ:\nސްރީލަންކާގައި ނަމަ: 0777442714 ނުވަތަ 0777166226\nމެލޭޝިއާގައި ނަމަ: 0060173354171\nސިންގަޕޯރގައި ނަމަ: 006584982633\nއިންޑިއާގައި ނަމަ: 00919895082811\nއިގިރޭސި ވިލާތުގައި ނަމަ mdpmembersuk@gmail.com މި އީމެއިލް އެޑްރެހަށް އީމެއިލް ކުރައްވާ\nރީރެޖިސްޓްރީވުމަށް މިދިޔަ ބުދަދުވަހާއި ބުރާސްފަތިދުވަހު ފިންގަރޕްރިންޓާއެކު ފޯމް ފުރި ފަރާތްތަކުން އަލުން ފޯމް ފުރަން ނުޖެހޭނެ ވާހަކަވެސް މި ފުރުސަތުގައި ދަންނަވާލަން.\n11 އޮކްޓޫބަރު 2013


އެމްޑީޕީގެ އަހާރީ ދުވަސް ފާހަގަކުރުމުގެ ގޮތުން ޚާއްސަ ދުއާއެއް ކުރަނީ – Maldivian Democratic Party\n25 ޖޫން 2011\nއެމްޑީޕީގެ އަހާރީ ދުވަސް ފާހަގަކުރުމުގެ ގޮތުން ޚާއްސަ ދުއާއެއް ކުރަނީ\n– މާލޭ އެމްޑީޕީ ހަރުގޭގައި ދިދަ ނަންގަވައިދެއްވާނީ އެމްޑީޕީގެ އެންމެ އިސް ލީޑަރު ރައީސުލްޖުމްހޫރިއްޔާ މުޙަންމަދު ނަޝީދު\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ6ވަނަ އަހަރީ ދުވަސް ފާހަގަކުރުމުގެ ގޮތުން މާދަމާ ހެނދުނު ދިދަ ނެގުމާއި، ޚާއްސަ ދުޢާ އެއް ކުރާ ގޮތަށް ހަމަޖެހިފައިވާ ކަމަށް އެޕާޓީގެ އެކްޓިވިޓީސް (ހަރުގެ) ކޮމިޓީން ބުނެފިއެވެ.\nހަރުގެ ކޮމިޓީން ވާހަކަ ދެއްކެވި އެ ކޮމިޓީގެ އޮފިޝަލަކު ވިދާޅުވީ ދިދަ ނެގުމާއި، ޚާއްސަ ދުޢާކުރުން މާލޭގައި އޮންނާނީ އަމީނީ މަގުގައި ހުންނަ އެމްޑީޕީގެ މައި ހަރުގޭގައި ކަމަށެވެ. އަދި މީގެ އިތުރުން މާލޭގައި މި ހަރަކާތް ފަށާ ގަޑި ކަމަށްވާ ހެނދުނު6ޖަހާއިރު، ރާއްޖޭގެ މީހުން ދިރިއުޅޭ ރަށްރަށުގެ ތެރެއިން، އެމްޑީޕީގެ އޮފީސް ހަރުގެ ފަދަ ތަންތަން ގާއިމްކުރެވިފައިވާ ހުރިހާ ރަށެއްގައި ދިދަ ނެގުމާއި ޚާއްސަ ދުއާއެއް ކުރުން އޮންނާނެއެވެ.\nދިވެހިރައްޔިތުންގެ ޑިމޮކްރެޓިކް ޕާޓީ އަކީ ރާއްޖެއަށް ޑިމޮކްރަސީ ގެނައުމަށްޓަކައި، އިސްލާޙީ ބަދަލުތަކަކަށް ގޮވަމުން ދިޔަ އެތައް ބައެއްގެ މިންނެތް މަސައްކަތުން، ޚާއްސަކޮށް މިހާރުގެ އެޕާޓީގެ އެންމެ އިސް ލީޑަރު އަދި ރައީސުލްޖުމްހޫރިއްޔާ މުޙަންމަދު ނަޝީދުގެ ވަރަށް ބޮޑު އިސް ނެންގެވުމަކާއެކު 26 ޖޫން 2005 ގައި ރާއްޖޭގައި ރަޖިސްޓްރީވި ސިޔާސީ ޕާޓީއެކެވެ.\nމާލޭ އެމްޑީޕީ ހަރުގޭގައި ދިދަ ނަންގަވައިދެއްވާނީ އެމްޑީޕީގެ އެންމެ އިސް ލީޑަރު ރައީސުލްޖުމްހޫރިއްޔާ މުޙަންމަދު ނަޝީދު އެވެ. އިސްވެ ދުއާ ކުރައްވާނީ އެމްޑީޕީގެ އިސްލާމް ދީނުގެ މަޝްވަރާ މަޖިލީހުގެ ރައީސް އަލް ޙާފިޒް އަޙުމަދު ޒަކީއެވެ.


New Delhi lockdown kurumun fathuruveringe adhadhu dhashah\nރާއްޖެއަށް ޒިޔާރަތްކުރި ފަތުރުވެރިންތަކެއް ވީއައިއޭގައި ހަރަކާތްތެރިވަނީ -- ފޮޓޯ: އަވަސް\nކޮވިޑް-19 އިގެ ހާލަތު ވަރަށް ބޮޑަށް ގޯސްވެ އިންޑިއާގެ ވެރިރަށް ނިއުދިއްލީ ލޮކްޑައުން ކުރުމާއި ގުޅިގެން އިންޑިއާއިން ރާއްޖެއަށް ޒިޔާރަތްކުރާ ފަތުރުވެރިންގެ އަދަދު ވަރަށް ބޮޑަށް މަދު ވެފައިވާ ކަމަށް މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ބުނެފި އެވެ.\nއެމްއޭސީއެލުން ހިންގާ ވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ ޓާމިނަލް އޮޕަރޭޓަރު އިބްރާހިމް ހުސައިން ވިދާޅުވީ ދިއްލީ ލޮކްޑައުން ކުރުމާއެކު ފަތުރުވެރިން ރާއްޖެ އަންނަ އަދަދަށް އެނގުން ވެފައިވާ ކަމަށާއި އިއްޔެގެ ރިކޯޑްތަކުން އެކަނި ވެސް އެކަން އެނގޭ ކަމަށެވެ.\nއިންޑިއާ އިން ރާއްޖެއަށް ޒިޔާރަތްކުރި ފަތުރުވެރިންގެ އަދަދުތައް ހިއްސާ ކުރައްވަމުން އިބްރާހީމް ވިދާޅުވީ 150 މީހުންގެ ޖާގައިގެ ފްލައިޓަކުން އިއްޔެ ރާއްޖެ އައިސްފައި ވަނީ 55 ފަތުރުވެރިން ކަމަށެވެ. ގޯއެއާ އާއި އިންޑިގޯ ފަދަ އެއާލައިންތަކުގެ ފްލައިޓުތައް ރާއްޖެއަށް ދަތުރުކުރާއިރު ނިއުދިއްލީގައި ބައެއް ފަހަރު ޖެއްސުމަށް ފަހު އެ ސިޓީން ފަތުރުވެެރިން ރާއްޖެއަށް ގެނެސްދެ އެވެ.\nއެކަމަކު ނިއުދިއްލީ ލޮކްޑައުން ކުރުމާއެކު ރާއްޖެއަށް ޒިޔާރަތް ކުރާ ފްލައިޓްތަކަށް އެ ސިޓީއަށް ދަތުރު ނުކުރެވޭތީ އިންޑިއާއިން އަންނަ ފަތުރުވެރިންގެ އަދަދުތައް މަދުވީ އެވެ.\nކޮވިޑުން ރައްކާތެރިވުމަށް ގައުމުތަކުން އަޅާފައިވާ ފިޔަވަޅުތަކަށް އަދިވެސް ލުއި ދީފައި ނުވާތީ ރާއްޖެއަށް ވަރަށް މުހިއްމު މާކެޓެއް ކަމަށްވާ ލަންޑަނުން އަންނަ ފަތުރުވެރިންގެ އަދަދު ވެސް މިދުވަސްކޮޅު މަދު ކަން އިބްރާހީމް ވަނީ ފާހަގަކުރައްވާފަ އެވެ. އެގޮތުން އިއްޔެގެ ރިކޯޑްތަކަށް ބަލާއިރު ލަންޑަނުން އައިސްފައިވަނީ 20 ފަތުރުވެރިންނެވެ.\nއިބްރާހީމް ވިދާޅުވީ މެދުއިރުމަތިން ރާއްޖެއަށް ޒިޔާރަތް ކުރާ ފަތުރުވެރިންގެ އަދަދު ވެސް މިވަގުތު މަދު ކަމަށެވެ. އެ ސަރަހައްދުން ފަތުރުވެރިން އައުން މިދުވަސްވަރު މަދީ ރޯދަ މަހާ ގުޅިގެން ކަމަށް ބެލެވޭ ކަމަށެވެ. އިއްޔެގެ ރިކޯޑުތަކަށް ބަލާއިރު ރަޝިޔާ އިން ރާއްޖެ އައި ފަތުރުވެރިން ވަނީ އިތުރުވެފަ އެވެ. އެގޮތުން އިއްޔެ ރަޝިޔާ އިން 390 ފަތުރުވެރިން ރާއްޖެ އައިސްފައިވެ އެވެ.\nއެމްއޭސީއެލްގެ ރިކޯޑުތައް ދައްކާ ގޮތުން އިއްޔެ ރާއްޖެ އައިސްފައިވަނީ ޖުމްލަ 2400 ފަތުރުވެރިންނެވެ. އަދި ރާއްޖެއިން އިއްޔެ ފުރާފައިވަނީ 2363 ފަތުރުވެރިންނެވެ.\nކޮވިޑް-19 އާއި ގުޅިގެން ރާއްޖެ ލޮކްޑައުން ކުރުމަށްފަހު އަލުން ރާއްޖޭގެ ބޯޑަރު ހުޅުވުމުން އެންމެ ގިނަ ފަތުރުވެރިން ރާއްޖެ އަށް އަންނަނީ އިންޑިއާ އިންނެވެ. އެގޮތުން ބޯޑަރު ހުޅުވިފަހުން ރާއްޖެއަށް ޒިޔާރަތް ކުރި ފަތުރުވެރިންގެ 23 ޕަސެންޓް ހިއްސާ ކުރަނީ އިންޑިއާ އިންނެވެ.\nއެތެރޭގެ އުދުހުންތައް ހުރި ގޮތުގެ މައުލޫމާތު ހިއްސާކުރައްވަމުން އިބްރާހީމް ވިދާޅުވީ ވީއައިއޭ މެދުވެރިކޮށް ރޯދައިގެ ކުރިން އެވްރެޖްކޮށް 700 މީހުން ދަތުރުކުރި ކަމަށެވެ. އެކަމަކު ރޯދަ މަހާ ގުޅިގެން އެތެރޭގެ ދަތުރުތަކުގައި އިއްޔެ ދަތުރުކޮށްފައިވަނީ 400 އެއްހާ މީހުން ކަމަށެވެ.\nރާއްޖެއަށް ކާގޯ ހިފައިގެން އިއްޔެ އައިސްފައިވަނީ އެންމެ ފްލައިޓެކެވެ. އެއީ ސްރީލަންކާ އިން ގެނެސްފައިވާ 83 ޓަނުގެ ކާގޯ އެވެ.\nއިންޑިއާ ރަޝިޔާ ޓޫރިޒަމް + ވެލާނާ އިންޓަނޭޝަނަލް އެއާޕޯޓް އިމްޕޯޓް އެކްސްޕޯޓް ޓޫރިސްޓް އެރައިވަލް ޑޮމެސްޓިކް އެއާޕޯޓް ލޮކްޑައުން ޕްރޮޓޮކޯލް


Kankan rangalhu kuraairu lakka gonjehun kurimathi vaane: Imran\nކަންކަން ރަނގަޅު ކުރާއިރު ލައްކަ ގޮންޖެހުންތައް ކުރިމަތިވާނެ\nރައީސުލްޖުމްހޫރިއްޔާ އިބްރާހީމް މުހައްމަދު ސޯލީހް، ހޯމް މިނިސްޓަރު އިމްރާން އަބްދުﷲއާ ބައްދަލުކުރައްވަނީ -- ފޮޓޯ: ރައީސް އޮފީސް\nހޯމް މިނިސްޓްރީގެ ދަށުން ފުލުހުންގެ ހިދުމަތް ވަކިކުރި ފަހުން މިނިސްޓަރު އިމްރާން އަބްދުﷲ ފުރަތަމަ ފަހަރަށް ވާހަކަދައްކަވައިފި އެވެ.\nއިމްރާން ޓްވީޓާ އަށް ދޫކޮށްލެއްވި މެސެޖުގައި ސީދާ މައްސަލައަށް ވަކި އެއްޗެއް ވިދާޅުވެފައެއް ނުވެ އެވެ.\nއެކަމަކު އިމްރާން ވިދާޅުވީ ކަންކަން ރަނގަޅު ކުރަން އުޅޭއިރު ލައްކަ ގިނަ ގޮންޖެހުންތަކާ ކުރިމަތިވުމަކީ "ވަރަށް ތަބީއީ ކަމެއް" ކަމަށެވެ.\nކާމިޔާބު ވާނީ ގޮންޖެހުންތަކުން އަރައިގަނެ ކުރިއަށް ދިއުމުގެ ހިތްވަރު ހޯދުނު ބަޔަކަށް ކަމުގައިވެސް ވިދާޅުވެފައިވެ އެވެ.\nރައީސް އޮފީހުގެ ޗީފް އޮފް ސްޓާފް އަލީ ޒާހިރު ސޮއި ކުރައްވާ މިދިޔަ އަންގާރަ ދުވަހު ހޯމް މިނިސްޓަރު އިމްރާން އަބްދުﷲ އަށް ފޮނުއްވި ސިޓީގައި ވިދާޅުވެފައި އޮތީ ހޯމް މިނިސްޓްރީގެ ދަށުން ފުލުހުންގެ އިދާރާ ވަކިކުރީ މިއަހަރުގެ މާޗް 28 ވަނަ ދުވަހުން ފެށިގެން އަމަލުކުރަމުންދާ ދިވެހި ފުލުހުންގެ ހިދުމަތުގެ ގާނޫނުގައި "ދިވެހި ފުލުހުންގެ ހިދުމަތް" އެެއީ ވަކި މިނިސްޓްރީއެއްގެ ދަށުން ހިންގުމަށް ކަނޑައަޅާފައިވާ މުއައްސަސާއަކަށް ނުވާތީ އެވެ.\n"މިގޮތަށް ހަމަޖެއްސުމާ ގުޅިގެން މާރިޗް 27، 2021 އިން ފެށިގެން ތިޔަ މިނިސްޓްރީ އާއި ތިޔަ މިނިސްޓްރީގެ ދަށުން ހިނގަމުންދާ ތަންތަނުގެ މަސައްކަތްތައް ހަމަޖައްސަވާފައިވާ ގޮތުގެ ލިޔުން މި ސިޓީއާއެކު ފޮނުވީމެވެ،" ރައީސް އޮފީހުގެ ސިޓީގައިވެ އެވެ.\nއެކަމަކު ގާނޫނުއަސާސީއާއި ފުލުހުންގެ ހިދުމަތުގެ ގާނޫނުގައި ފުލުހުންނަށް ޖަވާބުދާރީ ވާންޖެހޭ ވަޒީރަކު ހުންނަންޖެހޭ ކަން ވަރަށް ސާފެވެ. ރައީސުލްޖުމްހޫރިއްޔާގެ ނިންމެވުމާ ގުޅިގެން ފުލުހުންގެ ހިދުމަތުގެ ކަންކަމުގައި ރައީސްއާއި ރައްޔިތުންގެ މަޖިލީހަށް ޖަވާބުދާރީވާނީ ކޮން އިދާރާ އަކުން ކަމެއް ނޭނގޭތީ ގާނޫނީ ބޭފުޅުން އެ ސުވާލު އެބައުފައްދަވަ އެވެ.\nރައީސް އިބްރާހީމް މުހައްމަދު ސޯލިހުގެ ނިންމެވުމާ ގުޅިގެން އިމްރާންގެ އިތުރުން އަދާލަތު ޕާޓީގެ ކަންބޮޑުވުންތަކެއް ވެސް ހުރި ކަމަށް އެނގިފައިވެ އެވެ.\nރައީސް އޮފީސް އިމްރާން އަބްދުﷲ މިނިސްޓްރީ އޮފް ހޯމް އެފެއާޒް + ޕޮލިޓިކްސް


ދިވެހި ދައުލަތަށްވުރެ ބާރުގަދަ؛ އަނދިރި ދައުލަތް\n5 September 7th, 2019 - 1:01 PM\nދައްކަން މިއުޅެނީ ބިރުވެރި ވާހަކައެކެވެ. ބިރުން ހީބިހި ނަގާ ޒާތުގެ ވާހަކައެކެވެ. އެއީ މިއަދު ރާއްޖޭގައި އޮތް "އަނދިރި ދައުލަތުގެ" ވާހަކައެވެ.\nއަނދިރި ދައުލަތް ނުވަތަ އިނގިރޭސި ބަހުންްނަމަ ޑީޕް ސްޓޭޓް ކިޔައި އުޅެނީ ގާނޫނީގޮތުން އުފެދިފައިވާ ދައުލަތެއްގެ ތެރެއިން ނުވަތަ ބޭތުން އުފެދޭ ގާނޫނީ ބާރު ނެތް ނަމަވެސް، އެނޫންވެސް ގޮތްގޮތުން ބާރުވެރިކަން ހޯދައިގެން އުފައްދާ ދައުލަތްތަކަށެވެ.\nދިވެހިރާއްޖޭގައި "އަނދިރި ދައުލަތެއް" އޮތްކަމަށް ރައްޔިތުންގެ މަޖިލީހުގެ ރައީސް ވިދާޅުވުމަކީ ކުޑަ އާދައިގެ ކަމެއްނޫންނެވެ. އެއީ ބިރުވެރިކަމެކެވެ.\nދިވެހިރާއްޖޭ އިލްސާމީ ދައުލަތެއްގެ ގޮތުގައި އޮންނަތާ 800 އަށްވުރެ ގިނަ އަހަރުވެއްޖެއެވެ. ދިވެހިންނަކީ ހިތްހެޔޮ ބައެއްގެ ގޮތުގައި އަބަދުވެސް ބޭރުމީހުން ދެކެއެވެ.\nނަމަވެސް ފަހުގެ ތާރީހެއްގައި ދިވެހިންގެ ނަން ބޭރުމީހުންގެ ކުރިމަތީގައި ހުތުރުކޮށްލި އެއް ހާދިސާއަކީ ސަލްޓަންޕާކުގައި ބޮމެއް ގޮއްވާލައި، ރާއްޖެއައިސް ތިބި ފަތުރުވެރިންނަށް ހަމަލާދިން ހިސާބުންނެވެ.\nމަރާލެވިފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ (މަރު ކޮމިޝަަން) އިން ބުނާގޮތުން ނަމަ ދިވެހިރާއްޖޭގައި 2010 ވަނަ އަހަރުން ފެށިގެން "ޖިހާދީ ފިކުރުގެ މީހުން" އަދި "މިނިވަން ފިކުރުގެ މީހުން" އަންނަނީ އަރާރުންވަމުންނެވެ. ނުވަތަ ފިކުރީ ހަނގުރާާމައެއް ރާއްޖޭގައި މިވަނީ ފެށިފައެވެ.\n"ޖިހާދީ ފިކުރުގެ މީހުން" ދައުލަތުގެ ހުރިހާ މުއައްސަސާއެއްގައި އެބަތިއްބެވެ. ރައީސް އޮފީހުން، ސިފައިންގެއިން، ފުލުހުން، އެޑިއުކޭޝަން މިނިސްޓްރީން، ކޯޓުތައް، މަޖްލިސް އިން ގޮސް އޮޑި ދޯނިފަހުގައި ވެސް އެބަތިއްބެވެ.\nވަގަށް ނަގައިގެން ގޮސް ގެއްލުވާލި ނޫސްވެރިއާ އަހުމަދު ރިލްވާން އަށް ފާރަލުމުގައި ހަރަކާތްތެރިވި ދެ ފުލުހުންނާމެދު ހައްޔަރުކުރުމަށް ބަންޑާރަނައިރު އިބްރާހިމް ރިއްފަތު ވަނީ ފުލުސް އޮފީހަށް އަންގަވާފައެވެ. މި ދެ ފުލުުހުންނަކީ ރިލްވާން މަރާލިފަހުން އޭނާ ސީރިއާއަށް ގޮސް މަރުވިކަން ދެއްކުމަށް ޕާސްޕޯޓެއް ހައްދަން އިމިގްރޭޝަން ކޮންޓްރޯލަރާއި ވެސް ބައްދަލުކުރިއެވެ.\nނަމަވެސް ފެންނަން އޮތް ހަގީގަތަކީ ކޮންމެވެސް ސަބަބުތަކެއް ދިމާވެގެން ރިލްވާންއަށް ފާރަލީ ދެ މީހުން ހައްޔަރުކުރުމަށް ފުލުހުން ޖެހިލުންވެއެވެ. ބުނަނީ ހެކި ނެތް ކަމަށެވެ. މަރު ކޮމިޝަނުގެ ރިޕޯޓު ނުލިބޭކަމަށެވެ.\nފުލުހުން އެކަންޏެއް ނޫނެވެ. ސްކޫލުތަކައި ހަރުކަށި ހިޔާލު ފަތުރާ މީހުން ހުއްޓުވުމަށް ވެސް ދިވެހި ދައުލަތް ވަނީ ޕެރަލައިޒްވެފައެވެ.\nމިއަދު އެނގިއޮތް ހަގީގަތަކީ ދިވެހި ދައުލަތައްވުރެ ބާރުގަތަ "އަނދިރިތ ދައުލަތެއް" ދިވެހިރާއްޖޭގައި ހިނގަމުން އަންނަކަމެވެ. މި ދައުލަތުުގެ ނުރައްކާ ދިވެހި ރައްޔިތުންނަށް އޮތް މިންވަރަކީ މި ގައުމުގައި ފޭރުމާއި ވައްކަން ކޮށް މީހުން މެރުން މި ދައުލަތަށް އެންމެ ރަނގަޅެވެ.\nދިވެހެހި އެތައް ސަތޭކަ ޒުވާނުންނެއް ރާޢްޖޭން ބޭރުގައި ދީނީ ހަރުކަށި ޖަމާއަތްތަކާ ގުޅިގެން ހަނގުރާއަށް އަދިވެސް ދަނީއެވެ.\n"އަންދަލުސް" ފަދަ ހަރުކަށި ހިޔާލު ފަތުވާތައް ފަތުރައިގގެން ޒުވާނުންގެ ސިކުންޑި ދޮވެލަނީ ކޮންބައެއްކަން ދިވެހި ސިފައިންނާއި ފުލުހުންނަށް ސާފުކޮށް އެނގެއެވެ. ނަމަވެސް އެފަދަ ޝޭހުން ހުއްޓުވުމަށް ސަލާމަތީ ބާރުތައް ވެސް ވަނީ ނުކުޅެދިފައެވެ.\nފަޅުރަށްރަށް ގެންގޮސް ދިވެހި ޒުވާނުންނަށް ހަނގުރާމައިގެ ޓްރޭނިން ދޭކަން ވެސް ދިވެހި ސަލާމަތީ ބާރުތަކަށް މާބޮޑަށްވެސް އެނގެއެވެ. އެކަން ކުރަނީ ކޮންބައެއް ކަންވެސް އެނގެއެވެ.\nއެނގޭ ކިތަންމެ ހުރިނަމަވެސް ދިވެހި ދައުލަތައްވެރު 'އަނދިރި ދައުލަތުގެ' ބާރު މިއަދު މާގަދައެވެ.\nތަންދޮރު ނޭންގޭ ބީތާއިން ލިޔާ ލިޔުންތަކަށް ޝަހީދެއްގެ ފޮޓޯ ލާކަށް ނުޖެހެ! ތި ފޮޓޯ މި ހަބަރުން ޑިލީޓް ކުރޭ\nތިލިއުން ކަމަކުނުދޭ، ތީވަކިކޮޅަކަށް ބުރަވެ ލިއެފައިން ލިއުމެއް،\nމިލިއުނު ބުރާންޗައް އަންދަލުސްއާ ބެހޭގޮތުން ފިލާވަޅެއް ނަގާދޭނީ ކާކު؟ މިނިކާވަގު ކޮއްޓަކައް ބަކަރިއެއް ވަދެ، މިތާއުޅެނީ ހުސް މިނިކާވަގޭ ކިއުމައްވުރެ ބަކަރި ކޮއްޓަކައްވަދެ އަނގަތަޅާ…\nއިސްލާމްދީން މިފަސްގަނޑުން ފޮހެލެވޭތޯތަ؟ ކަލޭ ދިޔައިންތަ ތިބުނާ ފަޅު ރަށަކަށް ގޮސް ޓްރެއިންނިން ހަދާދަތަން ދުށިންތަ؟ ކަލޭ ތިއީ ސަކިންދާ ޓްރެއިން ކުރާ ކުއްޖެއް ދޯ.\nތި އަނދިރި ދައުލަތް ތަކާއި އެއްވަރަށް ސެކިއުލާރ ބައިގަނޑު ގެ ވާހަކަވެސް ލިޔެލި ނަމަ ސަޅިވީސް..


Easyjet carbon neutral vejje | Mihaaru\n22 ނޮވެމްބަރ 2019 - 07:22\nއިނގިރޭސިވިލާތުގެ ބަޖެޓް އެއާލައިނުން ބުނީ އެ އެއާލައިންގެ ފްލީޓްގައި އެކުލެވޭ 333 ބޯޓުގައި އަންގާރަ ދުވަހުން ކާބަން ނިއުޓްރަލްވެފައިވާ އިރު، ކުރިއަށް އޮތް ތަނުގައި އަމާޒަކީ ދުނިޔޭގެ ފުރަތަމަ ޒީރޯ ކާބަން އެއާލައިނަށްވުން ކަމަށެވެ.\nއީޒީޖެޓިން ބުނީ ކުރިއަށް އޮތް އަހަރު ދުވަހުގެ ތެރޭގައި މިކަމަށް 25 މިލިއަން ޕައުންޑް (32.4 މިލިއަން ޑޮލަރު) އިންވެސްޓްކުރަން ވެސް ނިންމާފައިވާ ކަމަށެވެ.\n"އަހަރެމެން މިހާރުން މިހާރަށް މަސައްކަތް ފަށައިގެން ނޫނީ ތިމާވެށީގެ މައްސަލަތަކަށް ކުރާ މަސައްކަތުން ނަތީޖާއެއް ނުފެންނާނެ. އެހެންވެ އީޒީޖެޓްގެ މި ނިންމުމަކީ މުޅި ދުނިޔޭގެ ސަލާމަތާއި ރައްކާތެރި ކަމަށް ކުރާ މަސައްކަތެއް. އަދި އެގޮތުގައި މި އެއާލައިން ދެމިއޮންނާނެ،" އީޒީޖެޓްގެ ސީއީއޯ ޖޮހާން ލަންޑްރެން ވިދާޅުވި އެވެ. "މިއީ ދިގު މުއްދަތަކަށް ކުރާ މަސައްކަތެއް. ކުރިއަށް އޮތްތަނުގައި ޓެކްނޮލޮޖީގެ ތެރެއިން ވެސް އެއާލައިން އޮޕަރޭޓްކުރުމުގައި ވެސް ތިމާވެއްޓާ ރައްޓެހި އިތުރު ގޮތްތައް އީޒީޖެޓުން ތައާރަފުކުރާނެ."\nޖޮހާން ވިދާޅުވި ގޮތުގައި ވައިގެދަތުރުފަތުރުގެ ހިދުމަތް މުސްތަގުބަލަށް ބައްޓަންކުރާ އިރު، އިލެކްޓްރިކް މަތިންދާބޯޓްތަކަކީ އެންމެ ހެޔޮ ބަދަލަށް ވާނެ ކަމަށެވެ. އަދި އެކި ކުންފުނިތަކުން އެ ލަނޑުދަނޑި އަށް ކުރާ މަސައްކަތަށް އީޒީޖެޓުން އަބަދު ވެސް ތަރުހީބުދޭނެ ކަމަށް ވިދާޅުވި އެވެ.\n"ވައިގެދަތުރުފަތުރުގެ ހިދުމަތަށް ހެޔޮ ބަދަލުތައް ގެންނަން ކުރާ ކޮންމެ މަސައްކަތަކަށް އަހަރެމެންގެ އެއްބާރުލުމާއި ތަރުހީބު އޮންނާނެ،" ޖޮހާން ވިދާޅުވި އެވެ.\nއީޒީޖެޓަކީ ޔޫރަޕްގެ އެއާލައިންތަކުގެ ތެރެއިން ކާބަން މަދުކުރި ފަސް ވަނަ އެއާލައިނެވެ. މި އެއާލައިނަކީ 1995 ގައި ވުޖޫދަށް އައި އެއާލައިނެކެވެ.\nއީޒީޖެޓަކީ މިހާރު 30 އަށް ވުރެ ގިނަ ގައުމުތަކުގެ 150 އަށް ވުރެ ގިނަ މަންޒިލްތަކަށް ދަތުރުކުރާ އެއާލައިނެކެވެ.\nއިތުރު ލިޔުންތައް ތިމާވެށި ދަތުރުފަތުރު އިނގިރޭސިވިލާތް ކްލައިމެޓް ޗޭންޖް


Anhenunge Hedhunthah Baaluvaa Nehtevumakee Amaaz Kan Engey: Sheikh Zaid - Vaguthu\nއަންހެނުންގެ ހެދުންތައް ބާލުވައި ނެއްޓެވުމަކީ އަމާޒަކަށް ހަދައި ބިރަކާ ނުލާ މަޖާކުރަން ބޭނުންވާ ބަޔަކު ތިބި ކަމަށް ދީނީ އިލްމުވެރިޔާ ޝެއިހް އަލީ ޒައިދު ވިދާޅުވެއްޖެއެވެ.\nޒައިދު ކުރެއްވި ޓްވީޓެއްގައި ވިދާޅުވީ ތަރައްގީވެފައިވާ ގައުމުތަކާ އެއްގޮތަށް ކަމަށް ބުނެ، އަންހެނުންގެ ހެދުން ބާލުވާ ކްލަބްތަކުގައި ނެށުވުމަކީ ބައެއްގެ އަމާޒުކަން އެނގޭ ކަމަށެވެ.\nޒައިދުގެ މި ޓްވީޓް އަމާޒުކުރެއްވީ ސީދާ ކޮން ފަރާތަކަށް ކަމެއް ހާމައެއް ނުކުރައްވައެވެ.\nއޭނާ ވަނީ ﷲ ގެ ހަޒުރަތަށް ހުރިހާ އެންމެން ވެސް ދާން ޖެހޭނެ ކަން ހަނދާން ބެެހެއްޓުމަށް ނަސޭހަތްތެރިވެވަޑައިގެންފައެވެ.\nAneh group beyfulhunney! Birakaa nulaa majaa kuran night club thakaa, ebunaa 'tharahgy vefaivaa' Qaumu thah hen Anhenunge hendhun baaluvai club takugai nettuvumaky tiyabeyfulhunge amaazkan alhugandumennah enge eve! Namaves visnaasheve! Maruve enburi daany ekalaange hazrathasheve!\n— Ali Zaid (@alizaid1000) October 28, 2020\nޒައިދު އެގޮތަށް ވިދާޅުވީ މާލޭގައި ޒުވާނުންނަށް ފަސޭހަކަމާއެކު މިއުޒިކް އަޑު އަހާލައި، އެކުވެރީންނާ ބައްދަލުކޮށްލައި، ހާސްކަމުން ބޭރުގައި އުފާވެރި މާހައުލެއްގައި ހީ ސަމާސާކޮށް މަޖާކޮށްލައި، އެއްވެ ތިބެވޭނޭ ފަދަ މަރުކަޒެއް ގާއިމުކޮށްދިނުމަށް ސަރުކާރަށް ގޮވާލައި ގާރާރެއް ރައްޔިތުންގެ މަޖިލީހަށް ހުށަހަޅާފައިވާ ދަނޑިވަޅެއްގައެވެ.\nހެންވޭރު ހުޅަނގު ދާއިރާގެ މެންބަރު ހަސަން ލަތީފް ހުށަހެޅުއްވި އެ ގަރާރަކީ މާލޭގައި ދިރިއުޅޭ ޒުވާނުންނަށް ފަސޭހަކަމާއެކު މިޔުޒިކް އަޑުއަހާލައި، އެކުވެރީންނާ ބައްދަލުކޮށްލައި، ހާސްކަމުން ބޭރުގައި އުފާވެރި މާހައުލެއްގައި ހީ ސަމާސާކޮށް މަޖާކޮށްލައި، އެއްވެ ތިބެވޭނޭ ފަދަ މަރުކަޒެއް މާލޭގައި ގާއިމުކޮށްދިނުމަށާއި، އެމަރުކަޒަކީ ޒުވާނުންގެ މިޔުޒިކުގެ ފަންނު އިތުރަށް ތަރައްގީކުރުމުގެ ވަސީލަތަކަށް ހެދުމަށް ސަރުކާރުން ކުރެވެންހުރި ކަންކަން ކޮށްދިނުމަށް ސަރުކާރަށް ގޮވާލައި ހުށަހަޅާ ގަރާރެކެވެ.\nއެ ގަރާރުގައި މާލެއަށް ދިމާވެފައިވާ އިޖްތިމާއީ މައްސަލަތަކަކީ އެ މައްސަލަތަކުން އެއްކޮށް އަރައިގަތުމަށް އިންތިހާއަށް ދަތިވެފައިވާ މައްސަލަތަކެއް ކަަމަށާއި، މާލޭގައި މިއޮތް ތޮއްޖެހުމާއި، ބޯހިޔާވަހިކަމުގެ ދަތިކަމާއި، މަގުތަކުގެ ކާރޫބާރު ބޮޑުކަމާއި، ވަޒީފާގެ ފުރުސަތުތަކުގެ މަދުކަމުގެ މައްސަލަތަކުގެ ސަބަބުން ހާސްކަމެއްގެ ތެރޭގައި އުޅޭންޖެހިފައިވާ ކަމަށް ބުނެފައިވެއެވެ.\nމީގެ އިތުރުން ޒުވާނުންނަށް މާލޭގައި އެއްވެ އުޅެވޭނޭ އެފަދަ ހާއްސަ ތަންތަނަށް އިންތިހާއަށް ބޭނުންވެފައިވާ ކަމަށާއި، ޒުވާނުންނަށް ރައްޓެހިންނާއި އެކުވެރީންނާއެކު ހިނ، ސަމާސާކޮށް، މަޖާކޮށްލެވޭ ފަދަ މާހައުލެއްގައި މިޔުޒިކް އަޑުއަހާލައި ވަގުތު ހޭދަކޮށްލެވޭނޭ މަރުކަޒަކަށް އިންތިހާއަށް ބޭނުންވެފައިވާ ކަމަށް އެ ގަރާރުގައި ވެއެވެ.\nޓެކްސް ހުއްދަވާނީ ޒަކާތް ނަގައި، އޭގެން ނުވެއްޖެ ނަމަ: ޒައީދު\nޝައިހް ޒައިދާއި ފިރިހެނަކު މަގުމަތިން ދިމާކޮށްފި\nއޮކްޓޯބަރ 28, 2020 12:10\nތިހެންް ކިޔާފަވެސް ހުކުރުދުވަހު އިސްލާމީ މަރުކަޒުގަ ހުކުރުކުރަން ލިބޭތީވެ ކަލޭ އިންނަނީ މިސަރުކާރަށް ސަނާކިޔަން.ލަދު ކޮބާ ޒައިދު.\nއޮކްޓޯބަރ 28, 2020 12:16\nޓިކް ޓޮކް އަކީ އަންހެނުންނާއި ފިރިހެނުން ލަދު ކުޑަ ކުރުމަށާއި ހެދުންތަށް ބާލުވާ ނެއްޓެވުމަށް ފުރިހަމަ ކުރެވިފައިވާ ފިކުރީ އިންގިލާބެއް.\nއޮކްޓޯބަރ 28, 2020 12:28\nމަނިކުފާނުގެ ސަރުކާރުން މަނިކުފާނުގެ ހެދުން ބާލާތީ އަޅުގަނޑު ވަރަށް ދެރަވެއްޖެ!\nއޮކްޓޯބަރ 28, 2020 12:37\nމި ސަރުކާރުގެ އަމާޒުކަން އެގި ތިބެ ލަދީނީ ބައިގަޑަށް ވޯޓުދިން ސެކުންތީ\nއޮކްޓޯބަރ 28, 2020 13:02\nނަސީބެއްނު އިނގޭކަން. ނޭނގޭނަމަ އަދި ކިހާވަރަކުން ދާނީ.\nއޮކްޓޯބަރ 28, 2020 13:28\nއެހެންވެގެން ދޯ ދީން ވިއްކާލާފަ ތި ބައިގަޑަށް ވޯޓު ދިނީ ! ލަދު ނުގަންނަތާގަ އަދި ވާހަކަ ދައްކާތީ މައްސަލައަކީ!\nއޮކްޓޯބަރ 28, 2020 13:50\nއަންހެނުން ހެދުން ބޭނުންތޯ ހަމައެކަނި މައްސަލައަކީ ފިރިހެނުން ވަރިހަމަ ނާޗަރަންގީ ކިތަންމެ ވަރަކަށް ކުޅުނަސް. ކަލޭމެން އަންހެނުންނާއި އަޅައިގެން ނޫޅޭ، ދީން ފަތުރަން މަސައްކަތްކުރަންވީ އަންހެނުން ފިރިހެނުން ވަކި ތަފާތުކުރުމެއް ނެތި. އަންހެނުންގެ "ޢައުރ" ތި މީހުންގެ މެއިން ފޯކަސް އަށް ނަހަދާ!!!!!!!\nއޮކްޓޯބަރ 28, 2020 15:07\nމިކަހަލަ ޝޭޚުން ގިނަވީމަ ވާނެ ހުރިހާ ކަމެއްވާނެ މީ ފަހުޒަމާނައް އަންނާެކަމްއް ބުނާވައްތަރުގެ ސިއާސީ ޗޭކުން..\nއޮކްޓޯބަރ 28, 2020 15:43\nބިރަކާ ނުޖަލާ މަޖާ ކުރަމުން ގޮސް ސަރުކާރުގަ ވެރިންތަށް އަންހެން މުވަޒަފުންނަށް ގެއްލުން ދެނީ.... ޖިންސީ ގޯނާ ކުރުން މީ ދެރަކަމެއް... ކުރީ ސަރުކާރުތަކުގަ ވިއަސް މި ސަރުކާރުގަ ވިއަސް\nއޮކްޓޯބަރ 28, 2020 16:24\nވ ދެރަ...ދެންވެސް މިފަަދަ މީިހުންގެންނަން ވޯޓު ނުދޭންވީ.............ީ\nޔާރައްބީ އަޅަމެން މިފަދަ ގޮތްނޭންގޭ މީހުންގެ ކިބައިން ސަލާމަތް ކުރައްވާށި.............ޢާމީިން\nއޮކްޓޯބަރ 28, 2020 16:25\nވ ދެރަ...ދެންވެސް މިފަަދަ މީިހުންގެންނަން ވޯޓު ނުދޭންވީ..........\nއޮކްޓޯބަރ 28, 2020 17:03\nދީނުގެ ދިފާއު ކަމަށް ހެދިގެން އިމްރާނާ ބައިވެރިގެން ސަރުކާރުތެރޭ ކާފަރު ކަލޭގެއާއެކު ދަށޔން ދަމާ ކުޅެމުން އަރުވާ އަޑު މީ ރައްޔިތުންނަށް އޮޅުވާލަން. އެކަން އަހަރެމެނަށް ވެަް އެގޭ ކަން ނޭގެނީ ކަލެއަށް.\nއޮކްޓޯބަރ 28, 2020 17:35\nތިކަން އެނގިތިބެ އެންނު އެމީހުން ވެރިކަމަށް ގެންނަށް ލޮލު ފިޔަ ނުޖަހާ ދުވީ،\nއޮކްޓޯބަރ 28, 2020 17:41\nއަހަރުމެން ކަމަކީ ފަސާދަ ފެތުރުން. ދެއްވާ ތަރުހީބަށް ޝުކުރިއްޔާ 👏🏽👏🏽👏🏽\nޑިސެމްބަރު 10, 2020 11:38\nމިޒައިދު ޤަބޫލުކުރަންތަ ހިލޭ އަންހެނެއްގެ ްގަޔަށް އިމްރާނު ބުނިގޮތަށް އެރުމަކީ ރަނގަޅުކަމެއް ކަމަށް އެކަމަކު މިސަރުކާރުގެ މީހަކު އެފަދަވާހަކައެއް ނުވަތަކަމެއްކުރިޔަސް އޯކޭ ބުނަނީކީއްވެ


Tonga Ah Baarugadha Binhelumeh Athuvehje - Vaguthu\nއޯޝަނިއާގެ ޤައުމެއް ކަމަށްވާ ޓޮންގާއަށް ބާރުގަދަ ބިންހެލުމެއް އަތުވެއްޖެއެވެ.\nމިއަދު މެންދުރުފަހުގެ ވަގުތެއްގައި އެޤައުމަށް އައި މި ބިންހެލުމުގެ އަސަރު އެޤައުމާއި ކައިރީގައި އޮންނަ ފިޖީއަށްވެސް ވަނީ ކޮށްފައެވެ.\nބިންހެލުންތައް މޮނިޓާކުރާ ބައިނަލްއަޤުވާމީ އިދާރާއެއް ކަމަށްވާ، ޔޫރަޕިއަން މެޑިޓަރޭނިއަން ސެއިސްމޮލޮޖިކަލް ސެންޓަރުން ބުނެފައިވާގޮތުގައި ޓޮންގާއަށް މި ބިންހެލުން އައީ ރެކްޓަރ މިންގަނޑުން 5.7 ގެ ބާރުމިނުގައެވެ.\nމި ބިންހެލުން އައިސްފައިވަނީ އެޤައުމުގެ ބިމުގެ 80 ކިލޯމީޓަރު އަޑިންނެވެ.\nމިއަދު ޓޮންގާއަށް އައި މި ބިންހެލުމާއި ގުޅިގެން އެޤައުމުގެ ތަނަކަށް ނުވަތަ މީހަކަށް ގެއްލުމެއް ލިބުނުކަމެއް އަދި އެނގިފައެއް ނުވެއެވެ. ނަމަވެސް ބިންހެލުމުގެ ލޮޅުމުގެ އިހުސާސު ކުރެވިގެން ގިނަ ބަޔަކު ވަނީ ކަމާއި ބެހޭ ފަރާތްތަކަށް ރިޕޯޓްކޮށްފައެވެ.\nމިއަދު ޓޮންގާއަށް ބާރުގަދަ ބިންހެލުމެއް އައިއިރު، އިއްޔެ ޖަޕާނަށް ވަނީ ރެކްޓަރ މިންގަނޑުން 6.3 ގެ ބާރުމިނުގައި ބިންހެލުމެއް އައިސްފައެވެ. އަދި މިދިޔަ ހުކުރު ދުވަހު އިންޑޮނީޝިއާގެ ސުމަޓްރާއަށްވެސް ބާރުގަދަ ބިންހެލުމެއް އައިސްފައި ވެއެވެ. އެ ބިންހެލުމުގެ ބާރުމިން ރެކްޓަރ މިންގަނޑުން 6.9 އަށް އަރައެވެ.\nފާއިތުވެދިޔަ ދުވަސްތަކުގައި ދުނިޔޭގެ އެކި ކަންކޮޅުތަކަށް އަންނަ ބާރުގަދަ ބިންހެލުންތައް ވަނީ ގިނަވެއެވެ. މިއީ ދުނިޔެ ކުރިން ނުދެކޭހައި ވަރުގަދަ ބިންހެލުމެއް އަންނާން އުޅޭކަމުގެ އެންމެ ފަހުގެ "ސިގްނަލް" ކަމަށް ސައިންސްވެރިން ބުނެއެވެ.\nއަލަސްކާއަށް ބާރުގަދަ ބިންހެލުމެއް އަތުވެއްޖެ\nޗައިނާ އަށް ބާރުގަދަ ބިންހެލުމެއް އަތުވެއްޖެ\nމޮރިޝަސްއަށް ބާރުގަދަ ބިންހެލުމެއް އަތުވެއްޖެ